Pakistan dharivarun China gai haalugai jehifai\nޕާކިސްތާން ދަރިވަރުން ޗައިނާގައި ހާލުގައި ޖެހިފައި\n02 މާރޗް 2020 - 12:25:13\nޗައިނާގައި ކިޔަވަން ތިބި ޕާކިސްތާންގެ 28 ހާސް ދަރިވަރުން ވަނީ ހާލުގައި ޖެހިފައެވެ. ކޮރޯނާ ވައިރަސް ފެތުރެން ފެށުމާއެކު ގައުމުތަކުން ވަނީ އެގައުމުތަކުގެ ރައްޔިތުން ޗައިނާއިން ނެރެގެން ގެންގޮސްފައެވެ. ވައިރަސް ފެތުރެން ފެށި މައި ސިޓީކަމަށްވާ ވޫހާންއާއި ޖިންގޒޯ ސިޓީގައި ޕާކިސްތާންގެ 1200 ދަރިވަރުން އެބަތިއްބެވެ.\nޕާކިސްތާނުން ވަނީ އެއް ދޮނުގައި ދެ ބުޅި ޖަހައިގެން ކާމިޔާބުވާން މަސައްކަތް ކޮށްފައެވެ. ޕާކިސްތާންގެ ރައްޔިތުން އެނބުރި ގައުމަށް އައިސްގެން ދިމާވާނެ މައްސަލަތައް ހައްލު ކުރުމުގެ ފަރުވާގެ ގާބިލްކަން ޕާކިސްތާންގައި ނެތްކަން ޕާކިސްތާނަށް އެނގޭ ކަމަށް ބައިނަލްއަގުވާމީ ބައެއް މީޑިއާތަކުން ރިޕޯޓްކޮށްފައިވެއެވެ. އަނެއްކޮޅުން ޗައިނާއާއެކު މި ދަނޑިވަޅުގައި އެއްބައިވަންތަ ވެގެން އޮތްކަން ދެއްކުމަކީވެސް ޕާކިސްތާނުން ކުރަން ބޭނުންވާ ކަމެކެވެ.\nއެހެންނަމަވެސް ޕާކިސްތާން ރައްޔިތުން ވަނީ ސަރުކާރުގެ އަމަލުތަކުން ކެތްމަދުވެފައެވެ. އަދި ޓީވީ އިންޓަވިއުއާއި ފޯނު ކޯލުގެ ޒަރީއާއިން އެމީހުން ވަނީ އެމީހުންގެ ނުރުހުން ފާޅުކޮށްފައެވެ. އިސްލާމްއާބާދުންވެސް ބިރު ގަންނަނީ ޗައިނާއިން އެނބުރި އައުމުން މިމީހުންގެ ފުށުން މި ވައިރަސް ޕާކިސްތާންގައި ފެތުރިދާނެކަމުގެ ބިރެވެ.\nއަނެއްކޮޅުން ޕާކިސްތާންގައި ޗައިނާއިން ހިންގާ މަޝްރޫއުތަކަށް ގަބީލާ މީހުންގެ ރުހުން ހޯދުމަށްޓަކައި ޗައިނާއިން ހައިބަރު ޕަޚްތޫވާ ޕްރޮވިންސަށްދީފައިވާ ސްކޯލަޝިޕްތަކުގެ ދަށުން ގޮސްފައިވާ ކުދިންނަށް ޚައިބަރުޕަޚްތޫވާ ސަރުކާރުން ދޭންޖެހޭ ފައިސާ ނުދީގެން އެކުދިންވެސް ޝަކުވާ ކުރަމުންދާ ކަމަށް ރިޕޯޓްކޮށްފައިވެއެވެ.\nޗީފް މިނިސްޓަރުގެ ހާއްސަ ޕްރޮގްރާމުގެ ދަށުން ޗައިނާ ބަސްކިޔަވަން ފޮނުވާފައިވާ 50 ކުދިން ހާބިން އިންޖިއަރިން ޔުނިވަރސިޓީގައި ކިޔަވަމުން ދެއެވެ. މިކުދިން ސްކޯލާޝިޕްގައި ޗައިނާއަށް އައިސްފައިވަނީ ޑިސެމްބަރު މަހުގެތެރޭގައެވެ. އެއަށްފަހު އެކުދިންނަށް ޖީބު ފައިސާ ދޫކޮށްފައެއް ނުވެއެވެ. އަދި ވައިރަސްއާ ގުޅިގެން މިކުދިންނަށް އިތުރު ތަކްލީފާ ކުރިމަތިލާން ޖެހިފައި ވެއެވެ.\nމިކުދިން ބުނާ ގޮތުގައި ޕާކިސްތާން ސަރުކާރުން ހަމައެކަނި އެމީހުންނަށް ދެނީ ނަސޭހަތާއި އިރުޝާދެވެ. ޗައިނާގެ ގިނަ ސިޓީތަކާއި ކޮމިއުނިޓީތަކާއި ޔުނިވަސިޓީތަކުގެ ޑޮމިޓްރީތައް ވަނީ ބަންދުކޮށްފައެވެ. އެއްވެސް ބަޔަކަށް އާންމު ތަންތަނަށް ނިކުމެ އެއް ނޫޅެވެއެވެ. މިކުދިންގެ ކެއިން ބުއިމުގެ ހާލަތުވެސް ވަނީ ވަރަށް ދޭސީ ފެންވަރެއްގައެވެ. ކަރަންޓީން ކުރުމާއި އެކަހެރިކަމުގެ ސަބަބުން މިކުދިންނަށް ވަނީ ނަފްސާނީ ހާލަތެއް ކުރިމަތިވެފައެވެ.\nބެއިޖިންއާއި ޝެންހާއީގައި ތިބޭ ޕާކިސްތާން ކިޔަވާ ކުދިން ދަނީ ކޮންމެ ދުވަހަކުވެސް ޕާކިސްތާން ސަރުކާރަށް ފިއްތުންތަކާ ކުރިމަތި ކުރަމުންނެނެވެ. އަދި އަނބުރައި ގައުމަށް ގެންދިއުމަށް އެދި ގޮވާލަމުންދާ ކަމަށް ރިޕޯޓްކޮށްފައިވެއެވެ. ޕާކިސްތާނުންވެސް ދެމުން ދަނީ ބީރު ކަންފަތެކެވެ. އަދި ޕާކިސްތާންގެ ބޮޑު ވަޒީރަށް ވެސް މިކުދިން ވަނީ ޝަކުވާ ކޮށްފައެވެ.\nޗައިނާގައި މިހާރު އޮތް ހާލަތުން ބޭންކްތައްވެސް މަސައްކަތެއް ނުކުރެއެވެ. މިހާލަތުގައި ޕާކިސްތާނުން ޗައިނާގައި އެދިފައިވަނީ އެގައުމުގައި ތިބި ޕާކިސްތާނު މީހުން ރައްކާތެރިކޮށްދިނުމަށެވެ. އަދި އުޒުރެއްގެ ގޮތުގައި ދުނިޔޭގެ ސިއްހަތު ޖަމުއިއްޔާއިން ނެރެފައިވާ ޗައިނާއިން މީހުން ނުނެރުމަށް ގޮވާލާ އިއުލާނަށްވެސް ރިއާޔަތް ކުރާކަމަށް ޕާކިސްތާނުގެ ބައެއް މީޑިއާތަކުންވެސް ރިޕޯޓްކޮށްފައިވެއެވެ.\nމި ހުރިހައި ކަމަކާއެކު ޕާކިސްތާންގެ ހަތަރު މީހަކަށް ވައިރަސް ޖެހިފައިވާކަމަށް ދެކެވިފައިވާ ވާހަކަތަކާއެކު ރައްޔިތުންގެ މެދުގައި އިތުރު ނުތަނަވަސްކަމެއް ވަނީ ފެތުރިފައެވެ. ޗައިނާއިން ވަނީ ޕްރައިވެޓް ދަތުރުތައް ކޮށް ރައްޔިތުން ގެންދިއުމަށް ހުރަސްއަޅާފައެވެ. އަނެއްކޮޅުން ޕާކިސްތާނަކަށްވެސް އެތާގައި ތިބި އެގައުމުގެ ރައްޔިތުންގެ ޖުމުލަ އަދަދު ސާފު ނޫންކަމަށް ބައެއް މީޑިއާތަކުން ރިޕޯޓްކޮށްފައިވެއެވެ.\nމިތަންތާގެ އިތުރުން ޔަންގްޒީ ޔުނިވަސިޓީގައި ސިންދާއި ބަލޫޗިސްތާނާއި ޕަންޖާބްގެ ސަތޭކައެއްހައި ކުދިން ކިޔަވަމުން ދެއެވެ. މިކުދިންނަށް ޑިގްރީ ދިނުމަށް ހަމަޖެހިފައި އޮތީ 2020ގެ ޖެނުއަރީގައެވެ. އަދި 2020ގެ ފެބްރުއަރީގައި އެނބުރި ގައުމަށް ދާގޮތަށް އޮތީ ހަމަޖެހިފައެވެ. މިކުދިންވެސް ދަނީ އެމީހުންގެ ވިސާގެ މުއްދަތުހަމަވެ، އަތުން ފައިސާ ހުސްވެ، ބޭރަށް ނުނިކުމެވި ގޭގައި ތިބެންޖެހޭތީ ޝަކުވާކޮށް ހާލުގައި ޖެހިފައިވާކަމަށް ބުނަމުންނެނެވެ.\nޝެހްބާޒް ޝަރީފް ޕާކިސްތާނުގެ އާ ބޮޑުވަޒީރު ކަމަށް\nގިނަ އަދަދެއްގެ ބަޔަކާއެކު އިމްރާންހާން މަގުމައްޗަށް!\nޕާކިސްތާނުގެ ކުރީގެ އޮފިޝަލުން ފުރުން މަނާކޮށްފި\nޕާކިސްތާނު: ނޯ ކޮންފިޑެންސް ވޯޓު ހުއްޓުވީ ގާނޫނާ ހިލާފަށް


SunOnline: Netanyahu ge corruption ge massalaigai hekiverin haaziru kurun January mahu\nނަތަންޔާހޫގެ ކޮރަޕްޝަނުގެ މައްސަލާގައި ހެކިވެރިން ހާޒިރު ކުރުން ޖެނުއަރީ މަހު\nރުގިއްޔާ މުހައްމަދު މޫސާ 20 Jul 2020, 12:58\nއިސްރާއީލްގެ ބޮޑުވަޒީރު ބެންޖަމިން ނަތަންޔާހޫގެ މައްޗަށް ވަނީ ކޮރަޕްޝަނުގެ ދައުވާކޮށްފަ -- ފޮޓޯ: ރޮއިޓާސް\nގުދުސް (ޖުލައި 20): އިސްރާއީލްގެ ބޮޑުވަޒީރު ބެންޖަމިން ނަތަންޔާހޫގެ މައްޗަށް ކޮށްފައިވާ ކޮރަޕްޝަނުގެ ދައުވާތަކާ ގުޅިގެން ކުރިއަށްގެންދާ ޝަރީއަތަށް އަންނަ ޖެނުއަރީ މަހު ހެކިވެރިން ހާޒިރު ކުރަން ފަށާނެ ކަމަށް މައްސަލަ ބައްލަވާ ފަނޑިޔާރު އިއްޔެ ވިދާޅުވެއްޖެ އެވެ.\nއުމުރުން 70 އަހަރުގެ ނަތަންޔާހޫގެ މައްޗަށް ވަނީ ރިޝްވަތު ގަބޫލު ކުރެއްވުމާއި އަމާނަތަށް ހިޔާނާތްތެރިވުމާއި މަކަރާއި އޮޅުވާލުވުމުގެ ދައުވާކޮށްފަ އެވެ. އެއީ އިސްރާއީލުގެ ބޮޑުވަޒީރަކު ވެރިކަމުގައި ހުންނަވަނިކޮށް އޭނާގެ ޖިނާއީ ޝަރީއަތެއް ފެށި ފުރަތަމަ ފަހަރެވެ.\nއެ މައްސަލައިގެ ފުރަތަމަ އަޑު އެހުން އޮތީ މެއި 24ގަ އެވެ. އަދި ދެވަނަ އަޑު އެހުން އޮތީ އިއްޔެ އެވެ.\nގުދުސް ޑިސްޓްރިކްޓު ކޯޓުގައި ބޭއްވި އެ އަޑުއެހުމުގައި ފަނޑިޔާރު ރިވްކާ ފްރީޑްމަން-ފެލްޑްމަން ވަނީ ޝަރީއަތް ދެން ކުރިއަށްގެންދާނެ ގޮތް ވިދާޅުވެފަ އެވެ. އެގޮތުން ޖެނުއަރީ މަހުން ފެށިގެން ކޮންމެ ހަފްތާއަކު ތިން ފަހަރު އަޑުއެހުންތައް ބާއްވާނެ ކަމަށް ވިދާޅުވެފަ އެވެ.\nނަތަންޔާހޫ ވަނީ އޭނާގެ މައްޗަށް ކޮށްފައިވާ ދައުވާތައް ދޮގު ކުރައްވާ އެއީ އޭނާގެ ވެރިކަން ވައްޓާލަން ބަޔަކު ކުރާ ކަމެއް ކަމަށް ތުހުމަތު ކުރައްވާފަ އެވެ.\nއިސްރާއީލުގެ ބޮޑުވަޒީރެއްގެ މައްޗަށް ދައުވާ ކުރުމުން އެމީހަކު ވެރިކަމުން އިސްތިއުފާ ދެއްވަން ޖެހޭނެ ކަމަށް އެގައުމުގެ ގާނޫނު އަސާސީގައި ބުނެފައި ނުވެ އެވެ.\nމީގެ ކުރިން 2008 ވަނަ އަހަރު އިސްރާއީލްގެ ކުރީގެ ބޮޑުވަޒީރު އެހޫދު އޮލްމާޓް ވެރިކަމުގެ ހުންނަވަނިކޮށް އޭނާގެ މައްޗަށް ކުރި ކޮރަޕްޝަނުގެ ތުހުމަތުތަކެއް ތަހުގީގު ކުރަން ފެށުމާ ގުޅިގެން އޭނާ ޕާޓީގެ ލީޑަރު ކަމުން އިސްތިއުފާ ދެއްވި އެވެ. ނަމަވެސް ޖެހިގެން އައި އަހަރު އެގައުމުގައި އާއްމު އިންތިހާބު ބާއްވަންދެން ބޮޑުވަޒީރުގެ މަގާމުގައި ދެމި ހުންނެވި އެވެ.\nނަތަންޔާހޫއަކީ މިހާރު އިސްރާއީލްގައި ބޮޑުވަޒީރުކަން ކުރައްވާތާ އެންމެ ގިނަ ދުވަސްވެފައިވާ ބޭފުޅާ އެވެ. އޭނާ 1996އިން 1999އަށް ބޮޑުވަޒީރުކަން ކުރެއްވުމަށް ފަހު އަނެއްކާވެސް 2009އިން ފެށިގެން ގެންދަވަނީ ވެރިކަން ކުރައްވަމުންނެވެ.\nމިދިޔަ މެއި މަހު ނަތަންޔާހޫ ފަސް ވަނަ ދައުރަކަށް ވެރިކަން ކުރައްވަން ފެއްޓެވީ އިދިކޮޅު ލީޑަރު ބެނީ ގަންޓްޒްއާ އެކު ބާރުތައް ހިއްސާ ކުރާ ސަރުކާރެއް އެކުލަވާލެއްވުމަށް ފަހުގަ އެވެ. އެ އެއްބަސްވުން ހަދާފައި ވަނީ އެގައުމުގައި އެއް އަހަރު ތެރޭ ތިން ފަހަރަށް އާއްމު އިންތިހާބު ބޭއްވުމަށް ފަހު، ފުރަތަމަ ދެ ފަހަރު ސަރުކާރެއް އެކުލަވާނުލެވުމުންނެވެ.\nއިސްރާއީލުގެ މަތިންދާބޯޓެއް ބަހުރައިންއަށް ގޮސްފި\nސޫދާނުން އިސްރާއިލާ ގުޅުން ގާއިމްކުރާނެކަމުގެ އަޑުތަކެއް\nޔޫއޭއީ އާއި ބަހުރައިންއިން އިސްރާއީލާ ގުޅުން ގާއިމުކޮށްފި


India Consulate Elhumuge Badhalugai Addu Hospital Rangalhu Kuran Jehey- Ihusaan - Vaguthu\nއިންޑިއާ ކޮންސިއުލޭޓެއް އެޅުމުގެ ބަދަލުގައި އައްޑޫ ހޮސްޕިޓަލް ރަނގަޅު ކުރަން ޖެހޭ - އިހުސާން\n4 މަސް ކުރިން ( މެއި 28, 2021 )\nއަލީ އިހުސާން - ފޮޓޯ: އައްޑޫ ލައިވް\nއައްޑޫގައި އިންޑިއާގެ ކޮންސިއުލޭޓެއް އެޅުމުގެ ބަދަލުގައި އެސިޓީގެ ހޮސްޕިޓަލުން ލިބޭ ހިދުމަތްތައް އިތުރުކޮށް، ފެންވަރު ރަނގަޅު ތަނަކަށް އެތަން ހެދުން މުހިންމު ކަމަށް ސިފައިންގޭގައި އެތައް އަހަރަކު ޚިދުމަތް ކުރާއްވާފައިވާ ކެޕްޓަން ރިޓަޔާޑް އަލީ އިހުސާން ވިދާޅުވެއްޖެއެވެ.\nއިހުސާން މިގޮތަށް ވިދާޅުވެފައިވަނީ އިންޑިއާ ސަރުކާރުން އައްޑޫގައި ކޮންސިއުލޭޓެއް އަޅަން ނިންމައި، އެކަމާއި މެދު ގިނަ ބަޔަކު ކަންބޮޑުވުން ފާޅު ކުރަމުން އަންނަ ދަނޑިވަޅެއްގައެވެ.\n"ވަގުތު" އަށް ދެއްވި އިންޓަވިއުއެއްގައި އިހުސާން ވިދާޅުވީ، އިންޑިއާ ސަރުކާރުން ވަކި ގޮތެއް ނިންމާއިރަށް ރާއްޖޭގެ ހުރިހާ މަޖިލިސް މެމްބަރުންނާއި މިނިސްޓަރުންނަށް އެވަރު ކަމެއް ނެތްކަން ދެއްކުން އެއީ އެންމެ އެދެވޭ ގޮތެއް ނޫން ކަމަށާއި މިހާރު ފެނިގެން ދަނީ އެއްވާމަކަށް ހުރިހާ މިނިސްޓަރުންނާއި މެމްބަރުން އެކަމަށް ތާއިދުކޮށް ޓުވިޓު ކުރަމުން އަންނަ ތަން ކަމަށެވެ. އަދި އެކަން އެގޮތަށް ކުރައްވަނީ އިންޑިއާގެ ނުފޫޒުން ކަމަށް އިހުސާން ސިފަ ކުރެއްވިއެވެ.\n"މިކަހަލަ ހައްސާސީ ކަންކަމަކީ މިއީ އެމްޕީންނާއި މިނިސްޓަރުން ކުއްލިއަކަށް އަރާ ޓުވިޓާގައި އެއްބަސްވެ، އާ މިވަރު ކަމެއް ނެތޭ ބުނަން ޖެހޭ ކަންކަމެއް ނޫން. މިއީ އޮޕެން ފޯރަމްތަކުގައި ދާން ޖެހޭ ޑިސްކަޝަންތައް ގޮއްސަ ނިންމަން ހުންނަ ކަންކަން މިހުންނަނީ" އިހުސާން ވިދާޅުވިއެވެ.\nއިހުސާން ވިދާޅުވީ، އައްޑޫގައި އިންޑިއާގެ ކޮންސިއުލޭޓެއް ގާއިމު ކުރާއިރު، އެސިޓީގައި އެގައުމުގެ އެހާ ބައިވަރު ރައްޔިތުން ނޫޅޭ ކަމަށެވެ.\n"ކޮންސިއުލޭޓެއް ހުރުމުގެ އެންމެ މުހިންމު އެއް ބޭނުމަކީ އެގައުމެއްގެ ރައްޔިތުންނަށް ހިދުމަތް ދިނުން. އައްޑޫގައެއް ނެތް އިންޑިއާގެ އެހާ ބައިވަރު ރައްޔިތުންނެއް ހިދުމަތް ނުލިބިގެން އުޅޭ. ހިދުމަތް ނުލިބިގެން އުޅޭ ގިނަ ރައްޔިތުންނަކީ ބަންގްލަދޭޝްގެ ރައްޔިތުން. ކުންފުނިތަކުން ގެންގުޅެނީ ވެސް ބަންގަލަދޭޝްގެ މުވައްޒަފުން" އިހުސާން ވިދާޅުވިއެވެ.\nއިހުސާން ވިދާޅުވީ، އައްޑޫ ރައްޔިތުންނަކީ އަބަދު ވެސް ބޭސްފަރުވާއަށް ބޭރަށްދާ ބައެއް ކަމަށާއި އެހެން ކަމުން ކޮންސިއުލޭޓެއް ގާއިމު ނުކޮށް ހޮސްޕިޓަލުން ލިބޭ ހިދުމަތް ރަނގަޅު ކުރުން މާ ރަނގަޅު ކަމަށެވެ. އަދި އެކަން ކުރުމުން ވިސާ ހޯދަން އެއްވެސް ވަރަކަށް ދާކަށް ވެސް ނުޖެހޭނެ ކަމަށް އިހުސާން ވިދާޅުވިއެވެ.\nމީގެ އިތުރުން އައްޑޫ އަތޮޅަކީ ރާއްޖޭގެ ކޮންމެ އަތޮޅެއް ނޫން ކަމަށާއި އިސްތިރާޖީ ގޮތުން އެއީ ވަރަށް މުހިންމު ތަނެއް ކަމަށް ވެސް އިހުސާން ވިދާޅުވިއެވެ.\nމެއި 28, 2021 16:55\nއައްޑޫ ރައްޔަތުން ބޭނުމެއް ނޫން . އައްޑޫ ވިއްކާލަން. ސޭވް އައްޑޫ\nކު ދު ކަލޯ\nމެއި 28, 2021 17:03\nއައްޑޫ ތަރައްގީ އަށް ހުރަސް އަޅަނީ މާލެ އަށް ހުރި ހާ ވިޔަފާރި އަށް ޖަމާކޮށްގެން އުޅޭ އައްޑު މީ ހުން\nމެއި 28, 2021 22:11\nކޮބާތަ އޮނަރަބަލް އަފީފު ދީދީ ރާކަނިމަސް ކެވިއްޖެނުން.\nމެއި 28, 2021 22:19\nޝުކުރިއްޔާ އިޙްސާން ސަރ.\nމިގައުމުގައި 30 އަހަރު ވެރިން ކުރި މީހުން މިވެރިކަން ގެންނަށް ފައިމުޑި ވިއްދާފައި މިއަދު ހަމަ ބަހެއް ވެސް ނުކިޔާ . ކޮބާތޯ ޝެއިޚް އިލްޔާސް ޒައިދު އިމްރާން. ޑރ. ޢިޔާޟު .\nއިޙްސާން ސަރ މެންނަށް ވަރުވެސް ނުވާކަމީ ދެރަވަރުކަމެއް. ގެރިމޯދީގެ ލާދީނީ އެޖެންޑާ މިތާ ަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަ ފަތުރަށް ފުރުޞަތު ދީގެން ތިބެނި ފަހެ ކީއްވެ ތޯ\nމެއި 29, 2021 07:17\nއައްޑުގައި ކިހާބާދީއެއް އޮތް، ބިމުގެ ގޮތުން ކިހައި ބޮޑުތަނެއްތޯ މިއީ އަދި އިންޑިޔާގެ ކިހާރައްޔިތަކު އުޅޭ ތަނެއްތޯ؟ އަޅުގަނޑަށް ހަަމަ އެއްގޮތަކަށްވެސް ނުވިސްނުނު އެތަނުގައި ވަކިން ގައުމުތަކުގެ ކައުންސިލޭޓްތައް ހަދަންވީ ސަބަބެއް. މިރާއްޖެއަށް ފުދޭނެކަމަށް ފެންނަނީ ކޮންމެ ޤައުމެއްގެވެސް އެއް މިޝަން އޮފީސް. އެއީ ކޮންމެތާކު ބެހެއްޓިކަމުގައި ވިޔަސް. މިހާރު މިއޮތީ އޮންލައިން ޒަމާން އައިސްފައި. އެވެރިން ގާތު ބުނަމާ އޮންލައި އައްޑޫ ކައުންސިލޭޓް އޮފީހެއް ހަދައިދޭން.\nވިސްނާ ހޭ އަރައި ތިބޭތި، ތިޔަކަމުގައި އޮތީ ހަމަ ފޮރުވިފައި ހުރި ގިނަ ސިއްރުތަކެއް. ލިބޭނެ ކުޑަ ފަސޭހައަކަށްވުރެން ދުރު މުސަތަގުބަލުގައި ލިބޭން އޮންނާނެ ގެއްލުމެއްބޮޑުވާނީ. މަލިކަށް ވެގެން އެދާ ގޮތް، އަދި މިފަހުން އެތަނަށް ފާސްކުރި ކަންކަމާއިމެދު ވިސްނާލާތި.\nކައުސިލޭޓެއް ހުރުމުން ޝަރަފެއް ލިބޭކަމަށް، ތަރައްޤީވާނެކަމަށް ވިސްނާ ބަޔަކު އުޅެދާނެ އެެހެނަސް އޮޅުދޫކަރައިގެ މީހުން އެވެރިންނަށް 99އެތި ލިބުނިއްޔާ އެކަތި ދޫކޮށްލާނެ ބަޔެއް އެއީ. މިހާރުވެސް މިގައުމުގައި އެވެރިންގެ ހަންފަތުރާގައި އޮތް މިންވަރުން އަހަރެމެންނަށް މިއުޅެނީ އަނގަވެސް ހުޅުވާނުލެވިގެން. އެގައުމުގެ މީހަކު ކިތަންމެބޮޑު ކުށެއްކުރިޔަށް ހަމަ މިޖެހެނީ ސަނާކިޔާފައި، މަޑުމަޑުން ވަލުދޮރޯރިން ރަށަށް ފޮނުވާލަން.....\nމެއި 29, 2021 07:24\nއިންޑިޔާއިން ރާއްޖެގައި އިތުރު ކައުސިލޭޓް ހަދާއިރު ދިވހެިން ޓްރިވެންޑްރަމަށް ގޮސްފުރަންޖެހޭ ސީ ފޯމަކުން އަރައިނުގަނެވިގެން އުޅެން މިޖެހެނީ. އެއް ހޮޓަލުން އަނެއް ހޮޓަލަށް، ހޮސްޕިޓަލެއްގައި އެޑްމިޓްވިޔަސް... އެކަމު މިގައުމުގައި އެވެރިން އައިސް ހަމަ އެއްގެއިން އަނެއްގެއަށް ދުވެ ނަގަނީ އަންގަންޖެހޭތަނެއް ފުރަންޖެހޭ ފޯމެއްނެތް. މިއޮއްފަދަ ކޮވިޑުގައި އެވެރިންގެ ޓީމެއްއައިސް އުސޫލުތަކޢި ޙިލާފަށް ރަށުތެރޭގައި އުޅުމުން ކުރެވުނު އެއްކަމެއްނެތް.\nމެއި 29, 2021 08:46\nބަލަ އައްޑޫ 1887 ވަނަ އަހަރު އިގިރޭސިންނަށް 100 އަހަރަށް އޭރުގެ ސަރުކާރުން ދިން ޒަމާނަކީ އިސްތިއުމާރު ގެ ޒަމާން އެކަމަކު އައްޑޫގެ ދީނަކަށް ސަގާފަތަކަށް ބަދަލެއް ނާދޭ 1976 ވަނަ އަހާރު ނިމި 100 އަހަރަށް ދިޔަ އިރު ވެސް! މި ޒަމާނަކީ އިސްތިއުމާރު ކުރެވޭ ޒަމާނެއް ނުން! ދެން ކިހިނެތްތޯ އިންޑިޔާ އަށް އިސްތިއުމާރު ކުރެވޭނީ! މީހުން ވާ ވައްދާނެ ކަމެއް ނެތް! ކޮންސިއުލޭޓް ހުރުމަކުން އަދި އިންޑިޔާ ގެ އަސްކަރިއްޔާ އޮތުމަކުން ވެސް އަތޮޅަށް ކުރާނެ ގެއްލުމެއް ނެތް! ވާނީ ފައިދާ! ގިނަ މީހުން ނަށް ޑިޕްލަމަސީ ނޭގޭތީ އަސްލު އެބަޔަކު ހެއްލެނީ މި ކަހަލަ ވާހަކަ ތަކުން!


Column Alifu Seenu: Ethah bahyyakah fahu Raees Nasheed ah dhen ehen gotheh nei - One Online\nކޮލަމް އަލިފު ސީނު: ސިޔާސީ އެތައް ބައްޔަކަށްފަހު ރައީސް ނަޝީދަށް ދެން އެހެން ގޮތެއް ނެތް\nރައީސް ނަޝީދު އަދި ރައީސް ސޯލިހު: ދެބޭފުޅުންގެ ސިޔާސީ ފިކުރު ވަނީ ދެކަފި ވެފައި ---\nރައީސް މުހަންމަދު ނަޝީދު ނޫސްވެރިންނާ ބައްދަލުކުރައްވާ ވާހަކަ މިދިޔަ ހޮނިހިރު ދުވަހުގެ ރޭ އާންމުވުމާ އެކު، އެންމެންގެ ހިތަށް ވެސް އެރި އެކައްޗަކީ އެމަނިކުފާނު ދައްކަވާނީ ކޮން ވާހަކަފުޅުތަކެއްތޯ އެވެ. ބައެއް މީހުން ގަބޫލު ކުރީ އެމްޑީޕީގެ އެތެރޭގައި މިހާރު އޮތް މައްސަލަތަކާ ދޭތެރޭ ވަރަށް ގިނަ ވާހަކަފުޅުތައް ވަރަށް ތަފްސީލު ކޮށް ދައްކަވާނެ ކަމަށެވެ. ނުވަތަ ރައީސް އިބްރާހިމް މުހަންމަދު ސޯލިހާ އެކު އޮތް ސިޔާސީ ގުޅުން ކަނޑައިލެއްވި ކަން އާންމުކޮށް އިއުލާނު ކުރައްވާނެ ކަމަށެވެ.\nއާންމުކޮށް ވެސް ގަދަ ބަސްތައްފުޅުތައް ވިދާޅުވަމުން ގެންދަވާ ރައީސް ނަޝީދަށް މި ވަގުތު ވަރަށް ގިނަ ވާހަކަފުޅުތައް ދެއްކެވިދާނެ އެވެ. ސިޔާސީ ގޮތުން އެމަނިކުފާނު އެ ހުންނެވީ ޑިސިޝަނެއް ނަންގަވަން ޖެހިވަޑައިގަންނަވާ ހާލަތެއްގަ އެވެ. އަދި އެމްޑީޕީގެ ވަރަށް ގިނަ މެންބަރުން ވެސް ތިބީ އެމަނިކުފާނު ދެން އަޅުއްވާނެ ފިޔަވަޅެއްގެ އިންތިޒާރުގަ އެވެ. އެހެންވެ ވަރަށް ގިނަ މީހުންގެ ނަޒަރު އެމަނިކުފާނުގެ ޕްރެސް ކޮންފަރެންސަށް އަމާޒުވިކަން އެއީ ޝައްކެއް އޮތް ކަމެއް ނޫނެވެ.\nއެކަމަކު، ގަޑިއެއްހާ އިރުގެ ޕްރެސް ކޮންފަރެންސް ނިމުނު އިރު ރައީސް ނަޝީދު ފެނުނީ އެހެން މޭރުމަކުން ވާހަކަފުޅުތައް ދެއްކެވި ތަނެވެ. ބަލަން ހުރި މިހާ އަށް އިހުސާސް ކުރެވުނީ އެމަނިކުފާނު "ސައިޒް"ވެފައި ހުރި ތަނެވެ. ދެއްކެވީ، ސިޔާސީ ގޮތުން މީގެ ކުރިން ވާހަކަފުޅު ދައްކަވާ ގޮތަކަށް ނޫނެވެ. އަދި އެމަނިކުފާނުގެ ސަޕޯޓަރުންނަށް އިވުނީ ވެސް ބޭނުންވާ ބަސްފުޅުތަކެއް ނޫނެވެ.\nއާންމުން ހީކުރި ގޮތަށް ޖުމުލަ ޖަވާބުތަކެއް އެމަނިކުފާނު މިފަހަރަކު ނުދެއްވަ އެވެ. ސިޔާސީ ކުރިމަގާ ބެހޭ ގޮތުން ހަމަ އެއްވެސް ވާހަކަފުޅެއް ނުދައްކަވަ އެވެ. އަދި މީގެ ކުރިން އެމަނިކުފާނު ގަދަ ހައްދަވައި ވިދާޅުވަމުން ގެންދެވި ބަސްފުޅުތަކާއި ރައީސް ސޯލިހު ވިދާޅުވެފައިވާ ބަސްފުޅުތަކަށް ރައްދު ދެއްވައި ވެސް ނުވަތަ ދިފާއުގައި ވެސް ވާހަކަފުޅެއް ނުދައްކަވަ އެވެ. ޖަދަލެއް ވެސް ނުކުރައްވަ އެވެ. އެމަނިކުފާނުގެ މޫނުފުޅާއި ބަސްފުޅުތަކުން ފެނުނީ ހިމޭން ކަމެވެ. އަދި މުޅި ރާގު ހުރީ ދޫދެއްވައިފާނެ ކަމުގެ ވިސްނުމެއްގައި ހުންނެވި ކަހަލަ ގޮތަކަށެވެ. މިއީ އަޅުގަނޑަށް ސިފަވި ގޮތެވެ.\nސަބަބުތައް ވެސް ބައިވަރެވެ. އެމަނިކުފާނު އެންމެ ބޮޑަށް ވަކާލާތު ކުރައްވާ އެއް ކަމަކީ ބަރުލަމާނީ ނިޒާމު ގެނައުމެވެ. އެކަމާ ބެހޭ ގޮތުން ނުވަތަ އެ ނިޒާމު ޕްރޮމޯޓް ކުރުމުގެ އެއްވެސް ވާހަކަފުޅެއް ނެތެވެ. ތަކުރާރުކޮށް ވިދާޅުވީ އެއީ އެމްޑީޕީން ގެންނަން ނިންމާފައިވާ ނިޒާމެއް ކަމާއި އެ ނިޒާމު ގެނައުން މުހިންމު ކަމަށެވެ. ދެން ދެއްކެވި ވާހަކަފުޅުތައް ބިނާކުރެއްވީ ސަރުކާރުގެ މަސައްކަތްތައް ރަނގަޅު ކަމާއި ނަތީޖާ ރަނގަޅު ކަމުގެ މައްޗަށެވެ. ރައީސް ސޯލިހު ދިފާއު ކުރައްވައި، އެތައް ވާހަކަފުޅެއް ދެއްކެވި އެވެ. ސަރުކާރުގައި، މިސާލަަކަށް ދައުލަތުގެ ދަރަނީގެ މައްސަލައިގައި މީގެ ކުރިން އެމަނިކުފާނު "އަލިފާން އަޅާލި" ވަޒީރު ވެސް އިއްޔެ ރަނގަޅުވި އެވެ. ވިދާޅުވީ، ފިނޭންސް މިނިސްޓަރަށް އިތުބާރު އެބައޮތް ކަމަށާއި އެކަން ރަނގަޅަށް ކުރައްވާނެ ކަމުގެ ޔަގީންކަން އޮތް ކަމަށެވެ.\nމުޅި ނިއުސް ކޮންފަރެންސްގައި ދެއްކެވި އެއް ވާހަކަފުޅަކީ އެމަނިކުފާނުގެ ސިއްހީ ހާލަތު އޮތް ގޮތާއި ރާއްޖެ ވަޑައިގަންނަވަން ކިތަންމެ ބޭނުންފުޅަސް އެކަން ވާން ނެތް ކަމެވެ. އަދި ފަރުވާ ނުވެސް ނިމޭ ވާހަކަތަކާއި ރައްޔިތުންގެ މަޖިލީހުގެ ރައީސް ކަމުން އިސްތިއުފާ ދެއްވަން ގަސްތު ނުކުރައްވާ ކަމަށް ވެސް ވިދާޅުވި އެވެ.\nނަޝީދުގެ ފަރާތްޕުޅުން މި ފެނުނު ބަސްމަގާ ގުޅިގެން ވަރަށް ގިނަ ސުވާލުތައް މިއޮތީ ފެންމަތިވެފަ އެވެ. ސިޔާސީ ބައެއް ބޭފުޅުން މިހާތަނަށް ފާޅުކުރައްވާފައިވާ ހިޔާލުތަކަށް ބަލާއިރު، އެމަނިކުފާނު މިހާރު އެހުރީ އަމިއްލަ އަށް ސައިޒް ވެފަ އެވެ. އެހިސާބަށް ނަޝީދު "ކުޑަވީ" ބެލެވޭ ގޮތުގައި އެމްޑީޕީގެ ތެރޭގައި އޮތް ސިޔާސީ ތަޅާފޮޅުމުގައި ކޮންމެ ފަހަރަކު ވެސް ނަޝީދު ބަލިވެ އެންމެ ފަހުން އެހެން ގޮތެއް ނެތިގެންނެވެ. އަދި ޚުދު ރައީސް ސޯލިހު ވެސް ފާޅުގައި މިހާރު ދައްކަވަން ބޭނުންފުޅުވާ ހުރިހާ ވާހަކަފުޅެއް ދައްކަވަމުން ވެސް ގެންދަވާތީ އެވެ.\nސިޔާސީ ގޮތުން އެމްޑީޕީގެ ތެރޭގައި ކުރިމަގު އިތުރަށް ބަނަވެދާނެ ކަމުގެ އިޝާރާތެއް ނަޝީދަށް ލިބިވަޑައިގަތުން އެއީ އެއްގޮތެވެ. ނުވަތަ އެމަނިކުފާނު އެހާ މައިތިރިވީ ރައީސްގެ އެދިވަޑައިގަތުމުގެ މަތިން ކަމަށް ވުން އެއީ އަނެއް ގޮތެވެ. ދެން އޮތް ގޮތަކީ، ރައީސް ސޯލިހާ އެކު މަސައްކަތްޕުޅު ކުރައްވަން ނިންމެވުމެވެ. މި ހުރިހާ ކަމެއްގެ ފަހަތުގައި ވެސް އޮތީ އެންމެ ކަމެކެވެ. ރައީސް ސޯލިހުގެ ފަހަތްޕުޅަށް އަރާވަޑައިގަންނަވަން މަޖުބޫރުވެ ވަޑައިގަތުމެވެ.\nގިނިކަންޏާ ނުކުމެވަޑައިގެން ރައީސް ކަން، ނުވަތަ ބޮޑުވަޒީރުކަން ހޯއްދެވުމަކީ ފަސޭހަ ކަމެއް ނޫނެވެ. އެއީ ވުމަށް ވުރެ ނުވުން ގާތް ކަމެކެވެ. ބަރުލަމާނީގެ ބަހުސް ރާއްޖެއަކު ނުހިނގި އެވެ. ރައީސް ނަޝީދަށް ވަފާތެރި ވަރަށް ގިނަ ބަޔަކު ބަރުލަމާނީ ލިޔުމުގައި ސޮއެއް ނުކުރި އެވެ. އެހެންވެ، އެ މަގު ވެސް މުޅީން ބަންދުވީ އެވެ. ދެން އޮތީ ރައީސް ކަމެވެ. އެމްޑީޕީގެ ގައުމީ މަޖިލިސްގެ ވޯޓުތަކަށް ބަލާއިރު އެއިން ވެސް ކުރި ހޯއްދަވާނީ ކާކުކަން މިހާރު ވެސް ސާފުކޮށް އެބަ އެނގެ އެވެ.\nގުޅޭ ޓެގު ސިޔާސީ ރައީސް އިބްރާހިމް މުހައްމަދު ސޯލިހު މަޖިލީހުގެ ރައީސް މުހައްމަދު ނަޝީދު، އެމްޑީޕީގެ ރައީސް


Eynaa vikkaaladheyn Coutinho liverpool gai edhijje | Mihaaru\nއޭނާ ވިއްކާލަދޭން ކުޓީނިއޯ ލިވަޕޫލުގައި އެދިއްޖެ\n11 އޯގަސްޓް 2017 - 19:38\nލިވަޕޫލް (އޮގަސްޓް 11) – ބާސެލޯނާ އިން ފާރަލަމުން އަންނަ ފިލިއްޕޭ ކުޓީނިއޯ އެއްވެސް އަގެއްގައި ނުވިއްކާނެ ކަމަށް ލިވަޕޫލުން އިއުލާންކުރިތާ މާގިނަ އިރުތަކެއް ނުވަނީސް، ކްލަބް ދޫކޮށްލަން ބޭނުންވާކަން ކުޓީނިއޯ ލިވަޕޫލަށް އަންގައިފި އެވެ.\nބާސެލޯނާ އިން ކުޓީނިއޯ ގަތުމަށް ބުދަ ދުވަހު ހުށަހެޅި 100 މިލިއަން ޔޫރޯގެ ބިޑް އަނބުރާ ފޮނުވާލުމަށް ފަހު ލިވަޕޫލުން މިއަދު ނެރުނު ބަޔާނުގައި ވަނީ އެއްވެސް އަގެއްގައި ކުޓީނިއޯ ނުވިއްކާނެ ކަމަށް ބުނެފަ އެވެ.\nއެއާ އެކު ހުރިހާ ކަމެއް ހަމަޖެހުނީ ކަމަށް ގިނަ ބަޔަކު ނިންމައިގެން ތިއްބާ ސްކައި ސްޕޯޓްސް އިން ވަނީ ކުޓީނިއޯ ޓްރާންސްފާއަކަށް އެދިފައިވާ ކަމަށް ރިޕޯޓްކޮށްފަ އެވެ. އެކަމަކު އޭނާ އީމެއިލް މެދުވެރިކޮށް ލިވަޕޫލުގައި އެދުނު އެދުމަށް ކްލަބުން ފުރަގަސްދީފައިވާ ކަމަށް ވެސް ރިޕޯޓްކޮށްފައިވެ އެވެ.\nބޮޑު އަގެއްގައި ކުޓީނިއޯ ވިއްކާލަން ލިވަޕޫލުގެ ބޯޑުގެ ބައެއް މެމްބަރުން ބޭނުންވާ ކަމަށާއި އެކަމަކު އެކަމާ ދެކޮޅު ހެދީ ކޯޗު ޔާގެން ކްލޮޕް ކަމަށް ރިޕޯޓްތައް ބުނެ އެވެ. ލިވަޕޫލާ އެކު ކްލޮޕް ހަދާފައިވާ އެއްބަސްވުމުގެ ދަށުން، ދެ ވަނަ ސީޒަނުން ފެށިގެން ޓްރާންސްފާގެ ކަންކަމުގައި ފަހު ބަސް ބުނުމުގެ ބާރު އޭނާ އަށް ލިބެ އެވެ.\nބާސެލޯނާ އިން ކުޓީނިއޯ ގެންނަން މަސައްކަތްކުރަނީ އެ ޓީމުގެ ބްރެޒިލް ފޯވާޑް ނޭމާ ކްލަބުގެ "ނުރުހުމުގައި" ޕީއެސްޖީ އަށް ބަދަލުވެފައިވާތީއާ އެކު އެވެ. ބާސެލޯނާ އިން ނޭމާ ވިއްކާލަން ބޭނުންނުވި ނަމަވެސް ޕީއެސްޖީން ވަނީ އޭނާގެ ކޮންޓްރެކްޓް އުވާލަން ދައްކަން ޖެހޭ 222 މިލިއަން ޔޫރޯ ދައްކައިގެން އޭނާ ގެންގޮސްފަ އެވެ.\nއެކަމަކު އޭގެ ކުރިން ވެސް ހަގީގަތުގައި ބާސެލޯނާ އިން ކުޓީނިއޯ ހޯދަން މަސައްކަތްކުރި އެވެ. ޒަވީ އާއި އަންދްރޭ އިނިއެސްޓާ ފުރި އެ ކްލަބުގެ މެދުތެރޭގެ ސެންޓްރަލް މަގާމް ފުރުވަން އެ ކްލަބުން އެންމެ ބޭނުންވާ ކުޅުންތެރިއަކީ ކުޓީނިއޯ އެވެ.\nއެކަން އެއްކިބައިގައި އޮއްވާ ނޭމާ ދިއުމާ އެކު ސަޕޯޓަރުންގެ ރުހުން ހޯދުމަށް މަޝްހޫރު ތަރިއަކު ހޯދަން ބާސެލޯނާ އަށް ވަނީ މަޖުބޫރުވެފަ އެވެ. އެ ކްލަބުން ދެން އެންމެ ބޮޑަށް މަސައްކަތްކުރަނީ ބޮރޫޝިއާ ޑޯޓްމަންޑުގެ އޮސްމާނޭ ޑެމްބެލޭ ގެންދިއުމަށެވެ. އެކަމަކު ޑޯޓްމަންޑުން ވަނީ ބާސެލޯނާ އިން ކިޔާ އަގު ކުޑަކަމަށް ބުނެ އޭނާ ވިއްކާލަން ދެކޮޅު ހަދައިފަ އެވެ.\nއިންޓަ މިލާން ދޫކޮށް 2013 ވަނަ އަހަރުގެ ޖެނުއަރީ މަހުގައި 8.5 މިލިއަން ޕައުންޑަށް ލިވަޕޫލަށް ބަދަލުވުމަށް ފަހު ކުޓީނިއޯ އަންނަނީ އެ ޓީމުގައި މޮޅު ކުޅުމެއް ދައްކަމުންނެވެ. އަދި މިދިޔަ ޖެނުއަރީ މަހު ކުޓީނިއޯ ވަނީ 2022 ގެ ނިޔަލަށް ލިވަޕޫލާ އެކު އެއްބަސްވުން އާ ކޮށްފަ އެވެ. ލިވަޕޫލާ އެކު އެންމެ ފަހުން ކުޓީނިއޯ ސޮއިކުރި އެއްބަސްވުމުގައި އޭނާގެ ކޮންޓްރެކްޓް އުވާލެވޭނެ އެއްވެސް އަގެއް ހުށަހަޅާފައިނުވެ އެވެ.


"ބަވަތި" - 20 އަހަރުގެ ހުވަފެން ކާމިޔާބު ކަމާއިއެކު ޙަޤީޤަތަކަށް "ބަވަތި" - 20 އަހަރުގެ ހުވަފެން ކާމިޔާބު ކަމާއިއެކު ޙަޤީޤަތަކަށް\n"ބަވަތި" - 20 އަހަރުގެ ހުވަފެން ކާމިޔާބު ކަމާއިއެކު ޙަޤީޤަތަކަށް\nހައުސްފުލް ޝޯވ އަކާއެކު ފިލްމް ޑައިރެކްޓަރ އިލްޔާސް ވަހީދުގެ ފުރަތަމަ ފިލްމު "ބަވަތި" އޮލިމްޕަހުގައި ޕްރިމިއަރ ކޮށްފިއެވެ.\nމިއީ ޑައިރެކްޓަރ އިލްޔާސް ވަހީދުގެ 20 އަހަރުގެ ދިގު އިންތިޒާރެއްގެ ނިމުން ކަމަށް އޭނާ ބުނެއެވެ. ގިނަ ބަޔަކު އިންތިޒާރު ކުރަމުންއައި މި ފިލްމުގެ ޕްރިމިއަރ ނައިޓްގައި ވާހަކަ ދައްކަމުން ޑައިރެކްޓަރ އިލްޔާސް (އިއްލި) ބުނީ ފޮނި އުންމީދުތަކަކާއެކު ފެށި މި މަސައްކަތް މިހާ ކާމިޔާބު ކަމާއެކު ކުރިއަށްގެންގޮސް ނިންމާލެވުނީ މުޅި ޓީމުގެ އެއްބާރުލުމާ އެކުކަމަށެވެެ.\nހައުސްފުލް ޝޯވ އަކާއެކު ފިލްމް ޕްރިމިއަރ ކޮށްފައިވާއިރު ފުރަތަމަ ޝޯވ ބަލަންދިޔަ މީހުން ތިބީ ފިލްމާމެދު ވަރަށް ހިތްހަމަޖެހިފައެވެ. މިއީ "އައި ފިލްމްސް"ގެ ފުރަތަމަ ފީޗަރ ފިލްމުކަމަށްވާއިރު، ފިލްމުގެ ވާހަކަ ލިޔެ، ޑައިރެކްޓްކޮށްފައިވަނީވެސް މި ދާއިރާއަށް އައު ފަރާތެއްކަމަށްވާ އިލްޔާސް ވަހީދެވެ. ފިލްމުގެ މެއިން ކާސްޓުންގެ ގޮތުގައި ފެނިގެންދަނީ ނުޒުހަތު ޝުއައިބާއި، ފިލްމީ ދާއިރާއަށް މުޅިން އަލަށް ތަޢާރަފުވާ އަޙްމަދު އިފްނާޒު ފިރާގެވެ.\nރޭގެ ފިލްމަށް ބަލާއިރު ފިލްމުގެ މުހިންމު ރޯލެއް އަދާކުރާ އިފްނާޒްގެ އެކްޓަށް ތައުރީފް ހައްޤެވެ. މި ފިލްމަކީ ލޯތްބާއި މަޖަލާއި ހިތާމައާއި، ބިރުވެރިކަން އަދި މިނޫންވެސް ހުރިހާ ރަހަތަކެއް އެކުލެވޭ، ދެވަނަ ފަހަރަށްވެސް ބަލާލަންދާވަރުގެ ފިލްމެއްކަމަށް ފިލްމު ބަލަންދިޔަ މީހުން ވަނީ ބުނެފައެވެ.\nމި ފިލްމަކީ ސަސްޕެންސް ތްރީލާއެކެވެ. ފިލްމުގައި ދައްކައިދެނީ މައިގަނޑު ގޮތެެއްގައި ގިނަ ކަންތައްތަކެއް ދިމާވެފައިވާ އަންހެންކުއްޖެއްގެ ދިރުއުޅުމެވެ. ޑައިރެކްޓަރ އިއްލިގެ އެދުމާއެކު ފިލްމުގެ ސަސްޕެންސް ހިފެހެއްޓުމަށްޓަކައި ދެންއޮތްބައި ދޫކޮށްލާނީ ބެލުންތެރިންނަށެވެ. ގިނަ ބަޔަކު ޤަބޫލުކުރާގޮތުގައި މި ފިލްމަކީ މުޖުތަމައަށްވެސް ފިލާވަޅުތަކެއް ލިބިގެންދާނެ މޮޅު ފިލްމެކެވެ.


SunOnline: Jinsee gonaa foruvikamah bunaa anhen meehaa Maafushin gengosfi\nޖިންސީ ގޯނާ ފޮރުވިކަމަށް ބުނާ އަންހެން މީހާ މާފުށިން ގެންގޮސްފި\nއަހުމަދު މިޒްޔާލް 07 Jul 2020, 22:14\nކ. މާފުށީގައި ދަރިފުޅަށް ޖިންސީ ގޯނާ ކުރަން ފިރިމީހާއަށް ފުރުސަތުދީ، އެކަން ފޮރުވި ކަމަށް ތުހުމަތު ކުރެވޭ މަންމައަކު ރަށުން ބޭލުމަށް ގޮވާލައި އެރަށު ރައްޔިތުން އިހުތިޖާޖުކުރަން ފެށުމުން އޭނާ އެރަށުން ބާލުވައިފި އެވެ.\nމާފުށީ ކައުންސިލްގެ ރައީސް އުސްމާން ރަޝީދު މިރޭ "ސަން"އަށް ވިދާޅުވީ އެ އަންހެން މީހާ އެ ރަށުން ގެންގޮސްފައި ވަނީ ފުލުހުންގެ ލޯންޗެއްގައި ކަމަށެވެ.\nއެ މަންޒަރު އެރަށުގެ އާންމުންނަށް ވެސް ފެނުނު ކަމަށާއި ނަމަވެސް އޭނާ ގެންދިޔައީ ކޮންތަކަށް ކަން އަދި މިހާތަނަށް އެނގިފައިނުވާ ކަމަށް އުސްމާން ވިދާޅުވި އެވެ.\nމާފުށީގައި އުމުރުން 10 އަހަރުގެ އަންހެން ކުއްޖަކަށް ޖިންސީ ގޯނާ ކުރި މައްސަލައެއްގައި މި މަހުގެ ކުރީކޮޅު 57 އަހަރުގެ ދިވެހި ފިރިހެނަކު ހައްޔަރުކޮށްފައިވެ އެވެ. އެއީ އެ 10 އަހަރުގެ ކުއްޖާގެ ދޮންބައްޕަ އެވެ. ޖިންސީ ގޯނާ ލިބުނު އަންހެން ކުއްޖާ މިހާރު ޖެންޑާ މިނިސްޓްރީގެ ބެލުމުގެ ދަށަށް ގެންގޮސްފައިވާއިރު އެ އަންހެން ކުއްޖާގެ މަންމަ އަދިވެސް ހުރީ މާފުށީގަ އެވެ.\nތ. ކިނބިދޫއަށް ނިސްބަތްވާ އެ އަންހެން މީހާ މާފުށީ މީހަކާ އިންދެގެން އެ ރަށުގައި އުޅޭތާ މިހާރު ހަތަރު އަހަރުވެފައިވާނެ ކަމަށް އުސްމާން ވިދާޅުވި އެވެ.\nމި މަހުގެ އެއްވަނަ ދުވަހު 10 އަހަރުގެ ކުއްޖާއަށް ޖިންސީ ގޯނާ ކުރިކަން ހާމަވީ، ޔޫރިން އިންފެކްޓްވެގެން ޑޮކްޓަރަށް ދައްކަން ދިޔުމުން ޖިންސީ ގޯނާ ކޮށްފައިވާ ކަމަށް ޑޮކްޓަރަށް ތުހުމަތު ކުރެވިގެން ބެލި ބެލުމުންނެވެ. އަދި އެމައްސަލަ ކަމާ ބެހޭ ފަރާތްތަކަށް ރިޕޯޓުކުރީ ވެސް ޑޮކްޓަރުކަން އެނގިފައިވެ އެވެ.\nފިނޮޅެއްގައި ކޯރު ކެނޑި މައްސަލައެއް ފެންމަތިވެއްޖެ\nއެކަނި މަހަށް ނުކުމެ އުޅެނިކޮށް ގެއްލުނު މީހާ ފެނިއްޖެ


Masthu vumaky jinaai kushehgge dhifaaeh kamah belidhaane tha ?\nރިޕޯޓު - މަސްތުވާތަކެތި ބޭނުންކުރުން\nމަސްތުވުމަކީ ޖިނާއީ ކުށެއްގެ ދިފާއެއް ކަމަށް ބެލިދާނެތަ ؟\nއަމިއްލަ އިހުތިޔާރުގައި މަސްތުވެ ހުރެ ކުށަށް އަރައިގެންފިނަމަ ޒިންމާ އުފުލަންޖެހޭ\nކ. މާލެ 15 އޭޕުރިލް 2019 | ހޯމަ 15:28 4,156\nފުލުހުންގެ ބެލުމުގެ ދަށަށް ގެނެވިފައިވާ ބައެއް މަސްތުވާތަކެތި - ގޫގުލް\nޖިނާއީ އެކި ކުށްތައް ކުރާ މީހުންނަށް ވެސް ޤާނޫނުން ލިއްބައިދޭ ތަފާތު ދިފާއުތަކެއް ހުރެއެވެ. ނަފްސާނީ މައްސަލައެއް ހުންނަ "މޮޔަ" މީހަކު ކުށެއް ކޮށްފިނަމަ ދިފާއެއް ގޮތުގައި އެކަން ނެގެއެވެ. އިންސާނާގެ ޖަޒުބާތަށް އިންތިހާއަށް އަސަރުކުރާފަދަ ކަމެއް ދިމާވުން ނުވަތަ "ޕްރޮވޮކޭޝަން" އަކީވެސް ބައެއް ހާލަތްތަކުގައި ދިފާއެއްގެ ގޮތުގައި ބެލެވޭ ކަމެކެވެ. ނުވަތަ ތިމާގެ ފުރާނައަށް ނުރައްކާވާ ފަދަ މަޖުބޫރީ ހާލަތެއްގައި ކުށަށް އަރައިގަންނަ މީހާއަށް ވެސް ޤާނޫނީ ގޮތުން ދިފާއެއް ކަމުގައި ބެލެވޭ ހާލަތްތަކެއްވެއެވެ. އަދި ހުއްދަ މަޤްސަދެއް ހާސިލު ކުރުމަށް ކުރާ ނުރަނގަޅު ކަންތައްތައް ވެސް ބައެއް ފަހަރު އެމީހާއަށް ނެގޭ ދިފާއަކަށްވެގެންދެއެވެ. އޭގެ އިތުރުން ވެސް ކުށްކުރާ މީހާއަށް އެކި ދިފާއުތައް ފަހިވެފައިވާއިރު، މަސްތުވެގެން ހުރެ ކުށަށް އަރައިގަތުން ނުވަތަ މަސްތުވުމަކީ ދިފާއެއް ކަމުގައި ބެލެވޭނެތޯއެވެ؟\nމަސްތުވުން ނުވަތަ "އިންޓޮކްސިކޭޝަން"އަކީ މަސްތުގެ ހާލަތުގައި ކުށަށް އަރައިގަންނަ މީހާ އެކުށުން ސަލާމަތް ވުމަށް ޖިނާއީ ޤާނޫނުގައި ބޭނުންކުރެވޭ ދިފާއެކެވެ. ނަމަވެސް މި ދިފާއު ލިބިގެންދަނީ ވަކި ޚާއްސަ ޝަރުތުތަކެއް ހަމަވާނަމައެވެ. އެގޮތުން މަސްތުވުން ދެގޮތަކަށް މާނަކުރާއިރު، އެ ދެ ހާލަތުގައި ވެސް ދިފާއު ލިބިދިނުމާއި ނުދިނުން ތަފާތުުވެގެންދެއެވެ. އޭގެ ތެރެއިން އެއް ހާލަތަކީ ތިމާ އަމިއްލަ އިހުތިޔާރުގައި މަސްތުވުން ކަމަށްވާއިރު، ދެވަނަ ހާލަތަކީ އެމީހަކަށް ނޭނގި އެހެން މީހަކު ކުރާ ކަމެއްގެ ސަބަބުން ނުވަތަ އޭނާއަށް ނޭނގި އެހެން މީހަކު ދޭ އެއްޗެއްގެ ސަބަބުން މަސްތުވުމެވެ.\nމި ދެ ހާލަތަށް ބަލާއިރު، ތިމާ އަމިއްލަ އިހުތިޔާރުގައި މަސްތުވާއެއްޗެއް ބޭނުން ކުރުމަށް ފަހު ކުށަށް އަރައިގެންފިނަމަ އިންޓޮކްސިކޭޝަންގެ ދިފާއެއް ނުނެގޭނެއެވެ. އެގޮތުން ތިމާއަށް އެނގިހުރެ ހަށިގަނޑަށް ވާސިލުކުރާ އެއްޗެއްގެ ސަބަބުން މަސްތުވުމާއި، ކުށަކަށް އަރައިގަނެވޭ މިންވަރަށް މަސްތުވެދާނެ ކަމަށް އަމިއްލައަށް ޤަބޫލު ނުކުރެވި ހުރެ މަސްތުވުން ވެސް ބެލެވޭނީ ޤަސްތުގައި މަސްތުވުން ކަމަށް ޤާނޫނުލްއުޤޫބާތުގެ 31 ވަނަ މާއްދާގެ (ނ) ގައި ބަޔާން ކޮށްފައިވެއެވެ.\nއޭގެ މިސާލީ ގަޟިއްޔާއެއްގެ ގޮތުން "އާރް ވ ހާރޑީ 1985" ފާހަގަ ކޮށްލެވެއެވެ. އެގޮތުން މިކޭސްގައި ހާރޑީގެ ބައިވެރިޔާ ގެއިން ނުކުތުމަށް އެންގުމުން އެކަމާ ކަންބޮޑުވެގެން ހުރެ މުއްދަތު ހަމަވެފައިވާ "ސެޑޭޓިވް ވޭލިއަމް" ގުޅަތަކެއް ކާލިއެވެ. އަދި އެހާލަތުގައި ހުރެ ގޭގައި ރޯކޮށްލާފައިވާއިރު، އެދައުވާ އުުފުލުމުން ހާރޑީ ބުނީ އެކަން ކުރީ ގަސްތުގައި ނޫން ކަމަށާއި، މަސްތުގެ ހާލަތުގައި ހުރުމުން ކަަމަށެވެ. ނަމަވެސް އިސްތިއުނާފީ މަރުހަލާގައި ކޯޓުން ނިންމީ އޭނާ އެ ބޭސްތައް ކެއީ ގަސްތުގައި ކަމަށްވެފައި، ބޭސް ކެއި އިރު އޭގެން ކޮށްފާނެ އަސަރަކަށް ވިސްނާނުލައި ކެެއުމުން އެ ހާލަތުގައި އޭނާ ކުށުގެ މަސްއޫލިއްޔަތު އުފުލަން ޖެހޭނެ ކަމަށެވެ.\nއަމިއްލަ އިހުތިޔާރުން ބޭރުގައި މަސްތުވުމަކީ އެމީހަކު ކުރި ކުށަށް މާފް ލިބިދޭ ދިފާއެއްގެ ގޮތުގައި ބެލެވޭނެ ކަމަށް ޤާނޫނުލްއުޤޫބާތުގެ 54 ވަނަ މާއްދާގައި ބަޔާންކޮށްފައިވާއިރު، އެހާލަތުގައި މާފް ލިބިދިނުމުގައި ވެސް ވަކި ޝަރުތުތަކެއް ފުރިހަމަވާންޖެހެއެވެ. އެގޮތުން ކުރާ ކުށުގެ އަމަލުގެ ބާވަތާއި ނަތީޖާ އެކަށީގެންވާ ގޮތެއްގައި ވިސްނައިގަތުމަށް ނުކުޅެދިގެންވުން ޝަރުތެއްގެ ގޮތުގައި ހިމެނެއެވެ. މާނައަކީ އިހުތިޔާރުން ބޭރުގައި މަސްތުވެގެން ހުންނަ މީހާއަށް ވެސް އެމީހާ ކުރާ ކުށުގެ އަމަލާއި އޭގެ ނަތީޖާ ސާފުކޮށް ދެނެގަނެވޭނަމަ އެއީ ދިފާއެއްގެ ގޮތުގައި ނުބެލެވޭނެއެވެ. އޭގެ އިތުރުން، ކުށުގެ އަމަލުގެ ނުރަނގަޅުކަން ވިސްނައިގަތުމަށް ނުކުޅެދިގެންވުމާއި، އެ އަމަލު ހުއްޓުވުމަށް ބާރެއް ހިންގުމަށްވެސް ނުކުޅެދިގެންވާނަމަ އެއީ ދިފާއެއްގެ ގޮތުގައި ބެލެވެއެވެ.\nއެގޮތުން އަމިއްލަ އިހުތިޔާރުގައި ނޫން ގޮތަކަށް މަސްތުވި ކަމަށް ބެލެވޭ2ހާލަތެއް ޤާނޫނުލްއުޤޫބާތުގެ 54 ވަނަ މާއްދާގެ (ށ) ގައި ބަޔާންކޮށްފައިވާއިރު، އެކަން ކުރިމަތިވީ އެމީހަކަށް ނޭނގި ހަށިގަނޑު ތެރެއަށް ވާސިލު ކުރި އެއްޗެއްގެ ސަބަބުން ކަމަށްވާނަމަ އެއީ އަމިއްލަ އިހުތިޔާރުން ބޭރުން މަސްތުވުން ކަމަށް ބެލެވޭނެއެވެ. އަދި އެފަދަ ހާލަތްތަކުގައި މަސްތު ކުރުވި އެއްޗެއްގެ ނިސްބަތަށް ބަލާއިރު، އެކަމަކުން އާންމު ގޮތެއްގައި މަސްތުވެދާނެ މިންވަރަށް ވުރެ ބޮޑަށް މަސްތުވެފައިވާނަމަ އަދި އެމީހެއްގެ ހަށިގަނޑުގެ ކަންކަން ހުންނަ ގޮތުން އެކަން އެހެން ވެދާނެކަން ދެނެގަނެވިފައި ނުވާ ނަމަވެސް ބެލެވޭނީ އަމިއްލަ އިހުތިޔާރުން ބޭރުން މަސްތުވުން ކަމަށެވެ.\nރާއްޖޭގައިވެސް މަސްތުވާތަކެތީގެ މައްސަލަތައް އިތުރުވެފައިވާއިރު، އޭގެ ތެރެއިން ނިސްބަތުން ގިނަ މީހުންނަކީ އަމިއްލަ އިހުތިޔާރުގައި މަސްތުވެފައިވާ ކަމުގެ ކުށް ސާބިތުވާ މީހުންކަން ފާހަގަ ކޮށްލެވެއެވެ. އަދި މަސްތުވާއެއްޗެހި ބޭނުންކޮށްގެން ހުރެ ވައްކަމާއި ފޭރުން ފަދަ ތަފާތު ކުށްތަކަށް އަރައިގަތުން ވެސް މި މުޖުތަމައުގައި އާންމުވެފައިވާއިރު، އެފަދަ ހާލަތެއްގައި މަސްތުވުމަކީ އެމީހަކު އަރައިގަންނަ ކުށަކުން ބަރީއަވުމަށް ދެއްކޭނެ ހުއްޖަތެއް ނޫނެވެ.


ޢަދުލުވެރި ޝަރީޢަތަކާ ނުލައި ކުރެވޭ ޙުކުމްތައް ބަލައެއް ނުގަނެވޭނެ – Maldives United Opposition\nޢަދުލުވެރި ޝަރީޢަތަކާ ނުލައި ކުރެވޭ ޙުކުމްތައް ބަލައެއް ނުގަނެވޭނެ\nކުރީގެ ރައީސުލްޖުމްހޫރިއްޔާގެ ނައިބު އަޙްމަދު އަދީބާއި، ކުރީގެ ދައުލަތުގެ ޕްރޮސެކިއުޓަރ ޖެނެރެލް މުހުތާޒް މުހުސިނާއި، އެމް.އެން.ޑީ.އެފްގެ ސްޓާފް ސާރޖަންޓް ހަސަން ރިކާޒާއި ކޯޕްރަލް އަޙްމަދު އާމިރުގެ މައްޗަށް ބޮޑެތި ދައުވާތަކެއް އުފުލައި ދިގު ޖަލުގެ ޙުކުމްތަކެއް ކޮށްފައިވަމުން ދިވެހިރާއްޖޭގައި ހީނަރުވަމުން އަންނަ ސިޔާސީ ޙާލަތު ވަރަށް ސާފުކޮށް ހާމަވެއެވެ.\nޤާނޫނު އަސާސީގައި ބަޔާންވެގެންވާ ފަދަ ޢަދުލުވެރި ޝަރީޢަތުން މަޙްރޫމްކޮށް މި ހަތަރު ބޭފުޅުންގެ މައްޗަށް ޙުކުމް އިއްވާފައިވަނީ އިންސާފުވެރި ޝަރުޢީ ނިޒާމުގެ އުސޫލުތަކާ ޚިލާފަށެވެ. މައްސަލަ ބައްލަވަމުން ގެންދެވި ބެންޗު ވަކިކޮށް ކޯޓުތަކުގެ ޤަވާއިދާ ޚިލާފަށް ކްރިމިނަލް ކޯޓުގެ އިސް ޣާޒީގެ ބެއްލެވުމުގެ ދަށަށް މި މައްސަލަތައް ގެންދެވުމަކީ ސީދާ ރައީސުލްޖުމްހޫރިއްޔާ ޢަބްދުﷲ ޔާމީންގެ އެންގެވުމެކެވެ. މިއީ މުޅި ދުސްތޫރީ ނިޒާމް ގަޑުބަޑު ކުރުމަށް ރައީސް ޔާމީން ރާއްވަވައިގެން ހިންގަވާ ބޮޑު ޖަރީމާއެކެެވެ.\nޝަރީޢަތުގައި ދިފާޢީ ހެކި ހުށަހެޅުމަށް ފުރުޞަތު ނުދިިނުމާއި، ވަކީލުންނަށް އެކަށީގެންވާ ވަގުތު ނުދިނުމާއި، ޝަރީޢަތަށް ހުށަހެޅުނު ތަޙްލީލް ރިޕޯޓުތަކުގައި ކަންބޮޑުވާ އެތައް ކަމެއް ހުރިކަމަށް ދިފާޢީ ވަކީލުން ފާހަގަ ކުރިނަމަވެސް އެއިން އެއްވެސް ކަމަކަށް ބެއްލެވުމެއް ނެތި، ޤަނޫނާ ޚިލާފަށް ސިއްރުކޮށް އަވަސް އަވަހަށް ޙުކުމް ކުރުމަކީ ބަލައިގަނެވޭނެ ކަމެއް ނޫނެވެ. މިއީ އިސްލާމީ ޝަރީޢަތާއި ޤާނޫނީ ހަމަތަކާ ކަނޑައެޅިގެން ޚިލާފް ކަންކަމެވެ.\nމިފަދަ ގޮނޑިކޮއްކޮ ޝަރީޢަތްތައް ގިނަވެ ދިވެހިރާއްޖޭގެ ޝަރުޢީ ނިޒާމު މިވަނީ ކިލަނބުވެފައެވެ. ކޮރަޕްޝަނާއި ނުފޫޒުން ޝަރުޢީ ނިޒާމު ސަލާމަތް ކުރުމަކީ އިންސާވުފެރި މުޖުތަމަޢެއް ބިނާކުރުމަށް ކޮނެމެހެން ކުރަންޖެހޭ ކަމެކެވެ. މިހާރުވެސް 1700 އަށްވުރެ ގިނަ ދިވެހި ރައްޔިތުންގެ މަައްޗަށް ނުޙައްޤު ތަޙްޤީޤްތަކާއި ދައުވާތައް މިއަދު އުފުލިފައިވާއިރު މޭޑޭ 2015 ގައި ހައްޔަރުކުރި އެތައް ބަޔަކު ޙުކުމް ކުރުމަކާ ނުލައި ބަންދުގައި ތިބޭތާ މިހާރު 1 އަހަރަށްވުރެ ގިނަ ދުވަސް ވެއްޖެއެވެ. އިންސާނީ ޙައްޤުތަކަށް ތަކުރާރުކޮށް އަރައިގަނެ، ޝަރުޢީ ނިޒާމު ސިޔާސީކޮށް ޚުދުމުހުތާރު ވެރިކަން އަށަގަންނަމުން އައުުމާއި މިފަދަ ކަންކަން ތަކުރާރުވަމުން އަންނަކަމީ ނުހަނު ކަންބޮޑުވާ ކަމެކެވެ. ޝަރުޢީ ނިޒާމުގެ މިފަދަ ދޯދިޔާކަންކަމުން އެ ނިޒާމަށް ރައްޔިތުންނާއި ބޭރުގެ ފަރާތްތައް ކުރާ އިތުބާރު އެތައް ގުނަކުން މި ވަނީ ދަށަށް ގޮސްފައެވެ. ބައިނަލްއަޤްވާމީ މުޖުތަމަޢުގައި ދިވެހިރާއްޖެއާ މެދު ދެކޭ ގޮތް ބަދަލުވެ އިންވެސްޓަރ ކޮންފިޑެންސް ދަށްވެ ދިވެހިންނަށް ޙައްޤު ތަރައްޤީއަށް މިވަނީ ހުރަސްއެޅިފައެވެ.\nތާރީޚް: 10 ޖޫން 2016


(3 ޑިސެމްބަރ 2018 އާ ގުޅޭ) -- "އެއީ މައްސަލައެއް ނޫނެއްނު، އެ ބުނީނު ވަރަށް ސަޅިއޭ، މަށަށް އޯކޭ ވަރަށް ސްމާޓް ހެންޑްސަމް ގައިއެއް ލިބެނިކޮށް" އަލީޝާ އޭނަގެ ޚިޔާލު ފާޅުކުރިއެވެ.\nސްކޫލް ނިމެންދެން ކަހަލަ ގޮތަށް މަންހާ އާއި އޭނަގެ ރަޙްމަތްތެރިންގެ މެދުގައި ވާހަކަ ދެކެވުނީ އޭނައަށް މިއަދު ފެނުނު ރީތި ޒުވާނާއާ ބެހޭގޮތުންނެވެ. އެއީ ކާކު ބާއެވެ. އޭނައަށް ކިޔަނީ ކޮންނަމެއް ބާއެވެ. އަދި އޭނަ ފެންނާނެ ބާއެވެ. މަންހާގެ ހިތްވަނީ މިފަދަ އެތައް ސުވާލުތަކުންފުރިފައެވެ. މަންހާއަށް އޭނާގެ ރަޙްމަތްތެރިން ފިޔަވާ އެހެން މީހަކާ ދޭތެރޭ މިހާ ޚާއްޞަކަމެއް ދެވުނު މީ ފުރަތަމަ ފަހަރެވެ. އެއީ ކީއްވެކަމެއް އޭނައަކަށް ވެސް ނޭނގެއެވެ. ފަހަރެއްގައި މިއީ ލޯތްބެއްގެ ފެށުންކަންނޭނގެއެވެ. އެކަމަކު މަންހާއަށް ލޯބިވާން އެނގޭބާއެވެ. ނޫނީ ލޯބިވެވިއްޖެއްޔާ އެނގޭނެބާއެވެ.\nއެއްގަޑި ސާޅިސްފަހެއްގައި ސްކޫލުން ނުކުމެވުނު މަންހާ ބަލާ އޭނާގެ ދޮންބެ ޝިމާދު އައިސް އިނެވެ. މެންދުރު ސްކޫލް ނިމިގެން ގަދަ ހޫނުގައި ހިނގާފަ ގެއަށްދާން ޖެހޭތީ އަބަދުވެސް ޝަކުވާ ކުރާ މަންހާ މިއަދު ބޭނުންވަނީ ހިނގާލާފަ ދާށެވެ. ޝިމާދުގެ ސައިކަލު ފަހަތުގައި ދާކަށް އެއްގޮތަކަށް ވެސް ބޭނުމެއްނޫނެވެ. އެހެންނަމަވެސް އޭނައަށް އެނޫންގޮތެއްނެތެވެ. އެހެންވެ ޝިމާދުއަށް ހިނިތުންވެލަމުން ސައިކަލުފަހަތަށް އަރާ އިށީނެވެ.\nގެއާއި ހަމައަށް އާދެވުނުއިރު މަންހާއަށް ހެނދުނު ފެނުނު ޒުވާނާ ފެންނާނެނަމަ ކިހާ ރަނގަޅުހޭ ހިތައްއެރީ ކިތަށްފަހަރުކަމެއްވެސް ނޭނގެއެވެ. ގެއަށް ވަދެވުމާއިއެކު އަވަސް އަވަހަށް އޭނާ ދިޔައީ އޭނާގެ ކޮޓަރިއަށެވެ. ކާޕެޓުމައްޗަށް ފޮތް ދަބަސް ދޫކޮށްލުމާއިއެކު ޔުނީފޯމްވެސް ބަދަލުކުރުމެއްނެތި އެނދުމައްޗަށް އުއްޑުން ވެއްޓިގަތެވެ. މަންހާގެ ތުންފަތަށް ފަނޑު ހިނިތުންވުމެއްވެރިވެފައި ވާއިރު އޭނާ ވިސްނަމުން ދަނީ ހަމައެންމެ ކަމަކާއެވެ. އެހިތުން ފޮހެލަން އުނދަގޫވެގެން އުޅޭ ރީތި ޒުވާނާ އާއި ދޭތެރޭއެވެ. އޭނާ އެހާ ޚާއްޞަވީ ކީއްވެބާއެވެ. އަދި ފެންނާނެ ނަމައޭ ހިތަށް އަރަންވީ ކީއްވެބާއެވެ. މަންހާ ކައިރީގައި އޮތް "ސްޕޮންޖުބޮބް" ބާލީސް ނަގާ މޭގާ ޖައްސާލިއެވެ. ފުންނޭވާއެއް ބޭރުކޮއްލުމާއެކު ބާލީހުގައި ބާރަށް ބައްދާލިއެވެ. އެހާ ފަސޭހައިން މީހެއްދެކެ ލޯބި ވެވިދާނެ ކަމަކަށް މަންހާ ޤަބޫލެއްނުކުރެއެވެ. އޭނާއަށް ފެނުނު ޒުވާނާއަށް އޭނާގެ ހިތްގޮވިއެއްކަމަކު އެއީ ލޯބިކަމަކަށް މަންހާ ޤަބޫލުކުރަން ބޭނުންނުވަނީއެވެ. އެކަމަކު ފުރަތަމަ ނަޒަރުންވެސް ލޯބި ވެވިދާނެކަން އޭނާ ކުރިއްސުރެ ޤަބޫލުކުރެއެވެ. އެހެންނަމަވެސް މަންހާއަށް މީހަކުދެކެ އެގޮތަށް ލޯބިވެވިދާނެ ކަމަށް އޭނާއަށް ޤަބޫލްނުކުރެވެނީއެވެ. އެއީ މަންހާ ދެކޭގޮތުގައި އެހެން އެކަންވާނީ ފިލްމުތަކުގައި ނޫނީ ވާހަކަތަކުގައެވެ.\n"ނަޖާނޭ މެރީ ދިލްކޮ ކިޔާ ހޯގަޔާ، އަބީ ތޯ ޔެހީ ތާ އަބީ ކޯގަޔާ....." ޚިޔާލުތަކުގެ ތެރެއަށް ގެއްލިފައި ހުރެ ކޮއްޅަށް ތެދުވި މަންހާ އޭނާގެ މޭގައި ޖައްސާލި "ސްޕޮންޖުބޮބް" ބާލީސް ހިފައިގެން ލަވަކިޔަމުން ނަށަންފެށިއެވެ. އޭނާ ސިއްސައިގެން ދިޔައީ ވަސީމާ ދޮރުހުޅުވާލި އަޑަށެވެ. އަވަސް އަވަހަށް އަތުގައި އޮތް ބާލީސް އެނދުމައްޗަށް އެއްލާލަމުން އެނދުގައި ކުއްލިއަކަށް އައިސް އިށީނދެ އިސްޓާކީނު ބާލާކަމަށް ހެދުނެވެ.\n"އަދިވެސް ދަރިފުޅު ޔުނީފޯމް ނުބާލަންތަ، މިއަދު މާ ވަރުބަލި ދުވަހަކީތަ" ވަސީމާއަށް މަންހާއުޅުނު ގޮތެއްނުފެނެއެވެ. އޭނާގެ އަޑުގައިވަނީ އޯގާތެރިކަމާއި ލޯތްބެވެ. މަންހާއަކީ އޭނާގެ ދެލޮލުގެ ނޫރެވެ.\n"މަންމަ ތިއައީ އަޅުގަނޑު ކާން ނުގޮސްގެން ދޯ، މިދަނީ ވަރަށް އަވަހަށް ފެންވަރާލައިގެން" މަންހާ ބޭނުންވީ ވަސީމާ އަވަހަށް އެކޮޓަރިން ފޮނުވާލާށެވެ.\n"މިހާރު ދޮންބެ ކައިނިމިދާނެ، މަންހާ އާދޭތޯ ބަލަން ދޮންބެއަކަށް މަޑެއް ނުކުރެވޭނެއެއްނު، ކައިގެން އޮފީހަށް ދާން އެދަނީ، ދެން ވެސް އަވަސްކޮށްގެން އާދޭ" ވަސީމާ މަޑުމަޑުން ދޮރުލައްޕާލަމުން ނިކުތެވެ.\nމަންހާގެ ހަރަކާތްތައް އަވަސްކޮށްލިއެވެ. އަވަސް އަވަހަށް ފާޚާނާއަށްވަދެ ފެންވަރާ ތާޒާވެލައިގެން ކާމޭޒުކައިރިއަށް ދިޔައެވެ. އޭރު ޝިމާދު ކައިނިންމައިގެން އޮފީހަށް ވެސް ގޮއްސިއެވެ. މަންހާ ސިޓިން ރޫމުގައި އިން ވަސީމާއަށް ގޮވާލިއެވެ. މަންހާއަށް އެކަނި އިނދެ ކެއުމަކީ ވަރަށް އުނދަގޫކަމެކެވެ. އެގޮތަށް އެކަނި އިނދެގެން ކާން އޭނާ ހުރީ އާދަވެފައެއް ނޫނެވެ.\nމުޅި ދުވަސް ނިމިގެން ދިޔައިރު ގޭތެރޭން މީހެއްގެ އުނދަގުލެއް ނުފޯރާ މަންހާއަށް ފެނުނު ރީތި ޒުވާނާއާއި މެދު ވިސްނާލަން ލިބުނު ހަމައެކަނި ވަގުތަށްވީ ރޭގަނޑު ނިދަން އެނދަށް އެރިވަގުތެވެ. ނިދުނީވެސް އެހިޔާލުތަކުގައި އުޅެނިކޮށެވެ.\nހަފްތާއެއް ވޭތުވެގެން ދިޔައިރު ކޮންމެ ދުވަހެއްގެ ހެދުނު މަންހާ ސްކޫލަށްދާ ގަޑީގައި އެކާކުކަން ނޭގޭ ރީތި ޒުވާނާ އާއި ބައްދަލުވެއެވެ. ކޮންމެ ދުވަހަކު ފެންނައިރުގަވެސް ހުންނަނީ އާގަމީހަކާއި އެގަމީހާ ގުޅޭ ޓައިއެއް އަޅާފައެވެ. ހަށިގަނޑުގެ ސްމާޓްކަމަށް ބަދަލެއްނާދެއެވެ. މޫނުމަތީގައި ހުންނަ ސީރިއަސްކަން މަންހާއަށް ކަމުދިޔައީ ކީއްވެކަމެއް ނޭގެއެވެ. ކޮންމެ ދުވަހެއްގެ ހެދުނު، ފެނުނު ކަމުގައި ވިޔަސް މަންހާގެ ހިތަށް އެވަރަކުން ނުފުދެއެވެ. އެޒުވާނާގެ ގާތުގައި ހުރުމަށް އޭނަ ބޭނުންވަނީ ކީއްވެކަމެއްނޭގެއެވެ. އެހެންނަމަވެސް މަންހާއަށް އެޒުވާނާ ފެންނަނީ ހަމައެކަނި ހެދުނު ގަޑީގައެވެ. ހިނގާފަ ގެއަށް އައި ދެތިން ދުވަހުވެސް އެޒުވާނާ އަކާއި މަންހާއަކާއި ދިމައެއްނުވިއެވެ. އެޒުވާނާ ދުއްވާ ޕްރައިވެޓް ކާރުވެސް ފެންނަ ހިސާބަކު ނޯވެއެވެ. މަންހާއަށް މިހާރު އެކާރުގެ ނަންބަރުވެސް ހިތުދަސްވެއްޖެއެވެ. ސްކޫލްގައި ރަޙުމަތްތެރިންނާއި ބައްދަލުވެއްޖެނަމަ މަންހާއަށް ދެއްކެނީ އެޒުވާނާގެ ވާހަކައެވެ. ރަޙުމަތްތެރިންވެސް މަންހާއަށް އެކިއެކި ނަންނަމުން ދިމާކޮށް ހަދަންފަށައިފިއެވެ.\n"މަންހާއަށް ރަނގަޅަށް ލަވްމޭނިއާ ޖެހިއްޖެ، ދެން ތިހެން ހުއްޓެއް ކަމަކު ކަމެއް ނުވާނެއެއްނު، އެއީ ކާކުތޯ މިހާރު ބަލަންވެއްޖެއެއްނު" ޝިފްނާ ނުހުރެވިގެން ބުނެލިއެވެ. އެއާއެކު ދެންތިބި ދެރަޙުމަތްތެރިންވެސް އެކަމާއި އެއްބަސް ވެއްޖެއެވެ.\n"ބަޓް ހައު، ކިހިނެއް އެއީ ކާކުކަން ހޯދާނީވެސް.....އައި ހޭވް ނޯ ކްލޫ" މާޔޫސްކަމާއިއެކު މަންހާ ބުނެލިއެވެ.\n"އައި ހޭވް އެން އައިޑާ......" އަލީޝާ ބުނެލިއެވެ. ހުރިހާ ކުދިންވެސް ތިބީ އަލީޝާގެ ހިޔާލަކީ ކޮބާތޯ އޮޅުން ފިލުމަށް ބޭނުންވެފައެވެ. ނަމަވެސް ބްރޭކްގަޑި ނިމިނުކަން އަންގައިދޭ ބެލްޖެހުމުގެ ކުރިން މަންހާއަށް ދާން ޖެހުމުން އެކަން ފަސްކޮއްލަން ޖެހުނީއެވެ.\nސްކޫލް ނިންމާފައި މަންހާ މިއަދު ގެއަށް އައީ މަންމަ ވަސީމާ އާއިއެކު ހިނގާފައެވެ. އޭނަގެ ކުލާސް ކުދިންނަށް ފިލާވަޅު ދަސްކުރުމުގު ނަމުގައި އެގެއަށް އައުމަށް ދައުވަތުވެސް ދީފައެވެ. އެކުން މާދަމާ ވަންދެވެސް މަންހާއަށް އަލީޝާގެ ހިޔާލު އޮޅުންނުފިލުވާ ހުންނަން ކެތްނުވީއެވެ. މަންހާ ގެއަށް އައިމަގުމަތީ އޭނަގެ ރަޙުމަތްތެރިން އެގެއަށް ގެނައުމުގެ ހުއްދައަށް ވަސީމާގެ ގާތުން އެދުނެވެ. އެކަން މާބޮޑުކަމަކަށް ނުހަދާ ވަސީމާ ހުއްދަދިނީ އޭނަގެ ދަރިފުޅަށް ކުރާ އިތުބާރެއްގެ ބޮޑުކަމުންނެވެ. މަންހާ ވިޔާނުދާ ކުދިންނާއި ނުގުޅޭނެކަން އޭނައަށް ޔަގީންވާތީއެވެ.\nމެންދުރުފަސް ދެގަޑި ބައިކަން ހާއިރު މަންހާގެ ތިން ރަޙުމަތްތެރިން އެގެއަށް އައިސް ވަދެއްޖެއެވެ. އެމީހުން ގޮވައިގެން މަންހާ ދިޔައީ އޭނަގެ ކޮޓަރިއަށެވެ. މަންހާގެ ޓިއުޝަން ޓީޗަރު ގެއަށް އައުމުގެ ކުރިން އެކުދިން ގެއަށް ފޮނުވާލުމަށް ވަސީމާ އެދުނެވެ. އަދި އެކުދިންނަށް ފިނި ބުއިމަކާއި ހަފާލާނެ ކޮންމެވެސް ކަހަލަ ކާއެއްޗެއް ދޭން އަވަސްވެގަތެވެ.\n"ވާއު، ލޯބިކަން.......އެންމެ ފަހުން ހަމަ އެ ފޭން ގަތީދޯ" އަމާނީއަށް މަންހާގެ ސްޓަޑީ ޓޭބަލްމަތީ އިން ކޮމްޕިޓަރަށް ގުޅާ ކުޑަކުޑަ ފަންކާ ފެނުމުން ބުނެލެވުނެވެ. އެއީ މަންހާ އާއި އަމާނީ ޕާޓީއަކަށް ދިއުމަށް ގިފްޓެއްގަންނަން ވަސީމާއާއިއެކު ވަތް ފިހާރައެއްގައި އިންއެއްޗެކެވެ. ބަލާބެލުމަށް ޕޮޓެއްގައި އިން އެންމެ މަލެއްހެން ހީވިޔަސް އޭގެ ފިޔަތަށް ފަންކާއެއްހެން އެނބުރެއެވެ.\n"ރީތިވެގެން އޭގެ ވާހަކަ ދައްކަނިކޮށް ދޮންބެ ބުނީ ހިނގާށޯ އެފިހާރައަށް ދާން، ސަޅި ދޯ" މަންހާ އަމާނީއަށް ބުނެލިއެވެ.\n"އަހަރެންވެސް ހިތަށް އަރާ އަހަރެންގެ މަންމައަށް އަހަރެން އެކަނި އަންހެން ކުއްޖަކަށް ލިބުނުނަމައޭ، ކިހާ ނަސީބު ގަދަވާނެ" އަލީޝާ މަންހާގެ އެނދުގައި ބަންޑުން ދެއަތްތިލާގައި ދަތްދޮޅި އަޅުވާލައިގެން އޮވެ ބުނެލިއެވެ.\n"ތިހެން ނުބުނޭ އެލީ، އަހަރެން ބައެއް ފަހަރަށް ވަރަށް ފޫހިވޭ، ހިތަށް އަރާ ދައްތައެއް ނޫނީ ކޮއްކޮއެއް ހުރިނަމައޭ، އަހަންނާ ކަންތައްތައް ޝެއަރކޮއްގެން އުޅޭނެއޭ އޭރުން، ކިހާ މަޖާ ވާނެހޭ، އޭރުން އަހަރުމެންނަށް ބޯއީސް އާއި ބެހޭގޮތުންވެސް ޑިސްކަސް ކުރޭވެނެ...." މަންހާގެ ވާހަކަ މެދުކަނޑާލީ ޝިފްނާއެވެ.\n"ތީ ހަމަ މަންހާއަށް ހީވާ ގޮތް، އަހަރެންގެ ދައްތައެކޭ ކިޔާފަ އެހުންނަނީ އަރާކާއެއްޗެއް....ވަރަށް ފޫހިވޭ، އެލީ ބުނިހެން އަހަރެންވެސް ހިތަށް އަރާ މަންހާގޮތަށް އާއިލާގައި ހުރި ހަމައެކަނި އަންހެން ކުއްޖާއަށް ވީނަމައޭ" ޝިފްނާ މަންހާގެ އެނދުގައި ލެގިލައިގެން ކާޕެޓުމަތީ އިށީނދެ އިނދެ ބުނެލިއެވެ. އެމަޢުލޫގައި ބައިވެރިނުވީ އަމާނީއެވެ. އޭނަގެ ހުންނަނީ އަންހެން ކޮއްކޮއަކަށްވެފަ އޭނަ އެކަމާ ނުހަނު އުފާކުރެއެވެ.\nއަލީޝާ ދެން ފެއްޓި މައުލޫއަކީ އޭނަ ރައްޓެހިވެގެން އުޅޭ ކުއްޖާގެ ވާހަކައެވެ. އާއެކެވެ. އެމީހުންގެ ތެރެއިން އަލީޝާއަކީ ފިރިހެން ކުދިންނާއިގެން ވަރަށް ވަރު ހުންނަ ކުއްޖެކެވެ. މިހާރުވެސް އޭނަ އުޅެނީ ދަރުމަވަންތަ ސްކޫލްގެ ގްރޭޑް ދިހައެއްގައި އުޅޭ ދަރިވަރަކާއި ރައްޓެހިވެގެންނެވެ. އޭނައާއި ބައްދަލު ކުރަން މައިންބަފައިންނަށް ވަގަށް ދާގޮތުގެ ވާހަކަތަށް މަންހާމެންނާއި ހިއްސާކުރެއެވެ. އޭނަ އެފިރިހެން ކުއްޖާ އާއިއެކު ހިންގާ ޢަމަލުތަކުގެ ވާހަކަތައްވެސް ކިޔާދެއެވެ. ހުރިހާ ވާހަކައެއް އަޑުއެހިއެއްކަމަކު ބައެއްފަހަރަށް އަލީޝާގެ އަމަލްތައް ހުންނަގޮތުން މަންހާ އޭނަދެކެ ހިތްހަމަނުޖެއެވެ. ނަމަވެސް އެކުދިންގެ މެދުގައި ދުވަހަކުވެސް ދެބަސްވެ ރުޅިއައިސްގެނެއް ނޫޅެއެވެ. ޝިފްނާވެސް އުޅެނީ ކުއްޖަކާއި ރައްޓެހިވުމުގެ މަގުމަތީއެވެ. އެފަދަ ކަންތައްތަކަށް އެހާ ފަސޭހައިން މަގުފަހިވެފައިވަނީ އެކުދިންގެ މައިންބަފައިން މޯބައިލް ފޯނު ހޯދަދީފައިވާތީއެވެ. އެއަށް ނުގުޅާ މީހަކު ވަރަށް މަދުވާނެއެވެ. އަމާނީ އާއި މަންހާ އެއަމަލުތަކުން ސަލާމަތްވެފައިވަނީ އެމީހުންގެ މައިންބަފައިންގެ ސަބަބުންނެވެ. ވަސީމާ މަންހާއަށް ފޯނެއް ގަނެދެން އެއްބަސްވެފައިވަނީ އޭނަ ގްރޭޑް ދިހައެއް ނިންމީމައެވެ. އެކަމާއި މަންހާ ދެކޮޅެއް ނަހަދައެވެ.\n"ހޭ އެލީ، ކޮބާތަ މިއަދު ބުނަން އުޅުނު ވާހަކަ" މަންހާ ފުރުޞަތުގެ ބޭނުންކުރިއެވެ.\n"އައިޑިއާ ދޯ، ހޫމް....އަޑުއަހާ.....އެންވައިރަމެންޓް ޑޭ އަންނަނީނު ދޯ، ޓެސްޓު ނިންމާފަ އެކަން ފާހަގަ ކުރަން ނިންމާފައެއްނު އޮތީ، ޖެރާޑް ސާރ ފަރާތުން އަހަންނަށް އިނގުނު ގޮތުގަ މިފަހަރު އަހަރުމެންނަށް އޮތީ މަގުމައްޗާ ގޭގެ ސާފުތާހިރު ކުރުމަށް އެހީވެދިނުން، ބުނި ގޭގެއަށްވެސް ދާންޖެހޭނެ ވާހަކަ، އެކަމުގެ ތަފްސީލް ތާސްޑޭ އެސެމްބްލީގަ ކިޔާނެހެން ހީވަނީ" އަލީޝާ ބުނެލިއެވެ.\n"އޯ.......ސުޕާރބް.......ވަރަށް ވަރަށް ސަޅި، އެލީ ވަރެއް ނޯންނާނެ އައިޑިއާ ދިނުމުގަ" މަންހާ އުފަލުންގޮސް އަލީޝާގެ ގައިގާ އޮޅުލައިގަތެވެ.\n"ދެން ވަޓް އަބައުޓް މީ، އަހަރެން މީ އެއްވެސް ކުލަބެއްގަވެސް އުޅޭ މީހެއްނޫން....." އަމާނީ ދެރަވެލާފައި ބުނެލިއެވެ.\n"މާނީ ނުލާ އަހަރުމެން ނުދާނަމެއްނު، ދޯ އެލީ" މަންހާ އަވަހަށް ބުނެލިއެވެ.\n"އޮފްކޯސް... ގަރލްސް، ވީ އަރ ވަން، ސޯ ހުރިހާ އެންމެނަށް ދެވޭގޮތަކަށްނު ރާވާނީ" އަލީޝާ ބުނެލިއެވެ. (ނުނިމޭ)


Yameen Shareeathah Nufoozu Foaruvaakah Sarukaaru Hailam Ah Nugulhaa - Gazee Ali Rasheed - Vaguthu\nކޮރޯނާވައިރަސްގެ ފަހުގެ މައުލޫމާތު - 17 ގަޑިއިރު ކުރިން\nޔާމީން ޝަރީއަތަށް ނުފޫޒު ފޯރުވަން ސަރުކާރުން ހައިލަމަށް ނުގުޅާ - ގާޒީ އަލީ ރަޝީދު\nގާޒީ ހައިލަމް- ފޮޓޯ: ސަން\nކުރީގެ ރައީސް އަބްދުﷲ ޔާމީންގެ ޝަރީއަތަށް ސަރުކާރުން ނުފޫޒުފޯރުވުމަށް ކްރިމިނަލް ކޯޓުގެ އިސް ގާޒީ އަހުމަދު ހައިލަމް އަށް ގުޅާފައިވާކަމަށް އޭނާ ބުނެފައިވާ ބުނުން މިހާރު ރައީސް ޔާމީންގެ މައްސަލަ ބަލަމުންދާ ގާޒީ އަލީ ރަޗީދު ވިދާޅުވެއްޖެއެވެ.\nނަސްރުގެ ދުވަހު ތަހުނިޔާ ކުރެހުމެއް ވައިބަރ ގުރޫޕަކަށް ހައިލަމް ފޮނުވި އިރު އޭގައި ރައީސް އިބްރާހިމް މުހައްމަދު ސޯލިހް އަދ ރައްޔިތުންގެ މަޖިލީހުގެ ރައީސް ރައީސް މުހައްމަދު ނަޝީދުގެ ކަރުގައި ޗޭނު ޖަހައި ދަމައިފައިދާ މަންޒަރު ފެންނާތީ ގާޒީ ހައިލަމް ވަނީ ދެމަހުގެ މުއްދަތަކަށް ސަސްޕެންޑް ކޮށްފައެވެ. ހައިލަމް ސަސްޕެންޑް ކުރުމާއި ގުޅިގެން އޭނާ ނެރެފައިވާ ބަޔާނެއްގައި ބުނެފައި ވަނީ ސަރުކާރުގެ އެކި އިސް ފަރާތްތަކުން ފޯނުން ގުޅައި، އަދި މެސެޖުގެ ޒަރިއްޔާއިންނާއި އޭނާ ދަންނަ މީހުން މެދުވެރިކޮށް ޔާމީން ޖަލަށް ލާން ހުކުމް ކުރާނެ ކަމުގެ ޔަގީންކަން ހޯދުމަށް މަސައްކަތް ކޮށްފައި ވާކަމަށެވެ.\nއަދި އެކަން ގާޒީ އަލީ ރަޝީދަށް އެނގޭނެ ކަމަށް އޭނާ ވަނީ ބުނެފައެވެ.\nގާޒީ ރަޝީދު "ރާއްޖެ އެމްވީ" އަށް ދީފައިވާ އިންޓަރ ވިއުއެއްގައި ވިދާޅުވެފައި ވަނީ ސަރުކާރުގެ އެއްވެސް އިސް ފަރާތަކުން ގާޒީ ހައިލަމް އަށް ގުޅާ ނުފޫޒު ފޯރުވަން މަސައްކަތް ކޮށްފައި ވާކަން ނުދެނެހުރި ކަމަށެވެ. އަދި އޭނާ ވަނީ ހައިލަމް ދެއްކި ވާހަކަ ދޮގު ކުރައްވާފައެވެ.\nމީގެ އިތުރުން ގާޒީ އަލީ ރަޝީދު ވިދާޅުވެފައި ވަނީ އޭނާ ފަނޑިޔާރުކަން ކުރައްވަން ފެށި ތާ 13 އަހަރު ވެފައިވާ ކަމަށާއި އެމުއްދަތުގެ ތެރޭގައި ކޯޓުން ކުރިއަށް ގެންދިޔަ ޝަރީއަތަކަށް ނުފޫޒު ފޯރުވުމަށް އެއްވެސް ފަރާތަކުން މަސައްކަތް ކޮށްފައި ނުވާ ކަމަށެވެ.\nއިންފެކްޝަނެއް އުފެދި ކުއްޖެއްގެ ހަނދާންތައް ފޮހިވިއްޖެ\nއަންހެނުން ހިތާނަ ކުރުމަކީ ހިތްވަރުދޭ ކަމެއް ނޫން - އަމީން\nނޮވެމްބަރު 9, 2019 19:47\nގާޒީ ހައިލަ މަށް ނުގުޅާކަން އަލީ ރަޝީދަށް އެނގެނީ ކިހިނަކުންބާ؟\nނޮވެމްބަރު 9, 2019 21:44\nވެދާނެއްނު ގާޒީ ހައިލަމްގެ މެނޭޖަރަކީ ގާޒީ އަލީ ރަޝީދުކަމަށް\nނޮވެމްބަރު 9, 2019 22:06\nގާޒީ ހައިލަމަށް ދާ ހުރިހާ ކޯލެއް ފޯވަޑްވަނީ ގާޒީ އަލީ ރަޝީދުގެ ފޯނުން ކަމަށްވުމުން އެހެންވެދާނެތާ\nނޮވެމްބަރު 9, 2019 23:49\nނުފޫޒު ފޯރުވަން ހައިލަމަށް ނުގުޅާ ވާހަކަ އަލީ ރަޝީދު ގާތު ބުނީ ކާކު؟ ތީ އަނެއްކާ އަނެއް ކަންތައް. ތިމައްސަލަ ބަލަން ޖެހޭ. ތިއޮތީ ފިސާރި ރަނގަޅަށްވެސް ނުފޫޒު ފޯރުވާފަ.\nނޮވެމްބަރު 9, 2019 19:50\nރަގަޅު ސަރުކާރުން ޖަވާދާރީ ވުމުގެ ބަދަލު މިހާރުގެ އިސްގާޡީ ތިޖަވާބުދާރީވީ ވީމާއެގިއްޖެ ނުފޫޒް ފޯރުވެނުވަރު\nނޮވެމްބަރު 9, 2019 19:54\nއަލިބޭ؛ ތިބޭފުޅާއަކީ ދީނީ ތައުލީމް ހާސިލްކޮށްގެންހުރި ބޭފުޅެއް...ސިޔާސީ ކަމެއް ހާސިލްކުރަން ދޮގް ނަހަދާތި؛ އަދި ރ.ޔާމިން އެކަނިކަމަށްހީކޮށް ނުހައްގު ހުކުމެއް ނުކުރައްވާތި؛ ކައްވަޅުގައި އޮންނައިރު އެމްޑީޕީ އާއި އަދާލަތު ގެ ލީޑަރުން ނުތިބޭބެ؛ ރ.ޔާމިންއަކީ އެއްލައްކަ 100،000 ރައްޔިތުންނަށްވުރެ ގިނަ ރައްޔިތުންގެ ލީޑަރއެއް.. މަނީ ލޯންޑް ކުރެވިކަމަށް ބުނެ ކުރާ ދައުވާއަކީ އޭގެ އެއްވެސް އަސްލެއްނެތް ސިޔާސީ ދައުވާއެއް...މިސާލު..ޤާޝީ އަލީ ރަޝީދުގެ އެކައުންޓް އިނގޭ މީހަކު އެ އެކައުންޓަށް އަލީ އަށް ނޭގި މީހަކު ޖަމާކުރީމަ އަލީ ކުށްވެރިވާނެތޯ... އަދި އެމީހަކު އެޖަމާކުރި ފައިސާއަކީ މާވަހަރެއް ހޮވައިގެން ނުވަތަ ޑުރަގް ވިއްކައިގެން ހޯދި ފައިސާކަން އަލީ އަށް އެގޭނެތޯއެވެ... ސަދޫމުގެ ޝަރީއަތް ހިންގި ގޮތަށް ހުކުމެއް ކުރަން ނުވިސްނަވާތި، މިއަދު ދޮންފުތުކަމަށް ބުނެ ސާބަސް ދޭ މީހުން މާދަމާ ތިބާ ނިކަމެތިވާއިރު ކަޅުފުތަށްވެ ނުވެސް ދަންނަ މީހަކަށްވާނެ....\nނޮވެމްބަރު 9, 2019 21:24\nބްރާންތިވެފަ އާވާރާވެފަ ތިއްބަސް ބޮޑުވަރު. ބަލަ އެއީ އެމް.އެމް.ޕީ.އާރު.ސީ ގެ ފައިސާކަން އެގުމުންވެސް އެފައިސާއިން ޔާމިނު މަންފާ ހޯދަން އުޅުނު މައްސަލައޭ އެބަލަނީ.\nނޮވެމްބަރު 9, 2019 23:50\nޗެކުގައި އިތުރު ބަޔާން ކިޔާފަ ލިޔެފަ އޮތީތަ އެއީ މމޕރސ ގެ ހިޔާނާތުގެ ފައިސާއޭ؟ ކާކުބާ ބުރާންތީ. އަމިއަލައަށް ހަލާކުވެ ދޮގުގެ މައްޗަށް ދޮގުހަދާ ސެކިއުލާ ބައިގަނޑަކަށް ތި އަޅުކަން ކުރެވެނީ.\nނޮވެމްބަރު 9, 2019 20:09\nކިހިނެއް ހައިލަ މް އައްނުގުޅާކަން އަލީރަސީދު އައް އެގުނީ ؟ އަލީރަސީދު ތީ މާމ މަތިން އައިސްގެން އުޅޭމ މީހެއްތަ؟ އަލީރަސީދު ތީ ދެފުއްކެހެރި އެއްދޯ\nނޮވެމްބަރު 9, 2019 20:18\nއަޅުގަނޑު ވަރަށް އިޙްތިރާމް ކުރާ ބޭފުޅެއް ގާޟީ ޢަލީ ރަޝީދަކީ. އެހެންވެ ދަންނަވާލަން. ސެލެބްރިޓީ ހެދިގެން ނޫޅުއްވާ. ތި ތަންތަނަށް އިންޓަރވިޔު ދެއްވާ އާދައިގެ ސިޔާސީ ތާކުންތާކު ނުޖެހޭ މީހެއްހެން އުޅުއްވާވަރަށްވުރެ އަޚްލާޤް ރަނގަޅު ބޭފުޅެއްތީ. ގާޟީންގެ ގޮތުގައި އަބުރުވެރި ޕްރައިވެޓް ލައިފް އެއްގައި އުޅުއްވާ. އާދޭސް ދަންނަވަން.\nނޮވެމްބަރު 9, 2019 20:20\nއަޅުގަނޑު ވަރަށް އިޙްތިރާމް ކުރާ ބޭފުޅެއް ގާޟީ ޢަލީ ރަޝީދަކީ. އެހެންވެ ދަންނަވާލަން. ސެލެބްރިޓީ ހެދިގެން ނޫޅުއްވާ. ތި ތަންތަނަށް އިންޓަރވިޔު ދެއްވާ އާދައިގެ ސިޔާސީ ތާކުންތާކު ނުޖެހޭ މީހެއްހެން އުޅުއްވާވަރަށްވުރެ އަޚްލާޤް ރަނގަޅު ބޭފުޅެއްތީ. ގާޟީންގެ ގޮތުގައި އަބުރުވެރި ޕްރައިވެޓް ލައިފް އެއްގައި އުޅުއްވާ. އާދޭސް ދަންނަވަން. މަގުގެއްލި ހަލާކުވެގެންދާ މީހުނާއެކު ވުމަށް އެދިވަޑައިނުގަންނަވާ.\nނޮވެމްބަރު 9, 2019 20:29\nނޮވެމްބަރު 9, 2019 20:44\nމިހާރު ސްޕްރީ މްކޯޓުގެ ފަނޑިޔާރުންނަށް ވެފައިތިބިގޮތް ހުރިހާ އެން މެންވެސް ވިސްނާތި. އެ މީހުންގެެ މަކަރުވެރިކަ މުން އެތިބީ އެން މެން ޖަލުން ނިކު މެ ހުކު މްތައްވެސް ބާޠިލުކޮށްގެން. ބަދަލުގަ މިޖެހުނީ ފަނޑިޔާރުކަ މުން ވަކިވާން.\nނޮވެމްބަރު 9, 2019 20:46\nއަލީ ރަށީދު އަކީ ރޯނުއެދުރެއް ހަމަ ވިދާޅުވިގޮތެއް\nسبحان الله މިރާއްޖޭގެ ދުވަސް ހިގައްޖެ\nނޮވެމްބަރު 9, 2019 20:54\nހަ މަ ތެދެއް ތިބުނީ، ގައު މުގެ ދުވަސްގޮއްސި، އަދި ކުރިޔަށްހުރި ރޭވުންތަށް މޮޅަށް ދެނެވޮޑިގެންވަނީ މާތްﷲ.\nނޮވެމްބަރު 14, 2019 22:46\nމިރާއްޖޭގެ ދުވަސް ދިޔައީ މިއަދަކު ނޫން ރާއްޖެ ހަލާކުވީތާ ދުވަސްކޮޅެއް ވެއްޖެ\nނޮވެމްބަރު 9, 2019 20:48\n"މީގެ އިތުރުން ގާޒީ އަލީ ރަޝީދު ވިދާޅުވެފައި ވަނީ އޭނާ ފަނޑިޔާރުކަން ކުރައްވަން ފެށި ތާ 13 އަހަރު ވެފައިވާ ކަމަށާއި އެމުއްދަތުގެ ތެރޭގައި ކޯޓުން ކުރިއަށް ގެންދިޔަ ޝަރީއަތަކަށް ނުފޫޒު ފޯރުވުމަށް އެއްވެސް ފަރާތަކުން މަސައްކަތް ކޮށްފައި ނުވާ ކަމަށެވެ"\nމިހާރު މިއޮތީ އަދި އެއް އަހަރުނުވާ ސަރުކާރެއް ނޫންތޯ؟ ތި 13 އަހަރު ވެފައިވާ ސަރުކާރުގައި ހިމެނޭތޯ؟\nނޮވެމްބަރު 9, 2019 20:51\nއަލީރަސީދައް ސަރުކާރުން ނުގުޅާކަން އެނގުމުން އޭނާގެ ނަޒާހަތްތެރިކަން ގެއްލިއްޖެ ތީހަމަ 0!\nނޮވެމްބަރު 9, 2019 20:58\nހައްޤުގެ މަގުގައި ނުހުރެވެންޏާ އައްޔަކަސް ކާސިމަކަސް ނިކަން އަނގަދޮށިވާނެ!\nނޮވެމްބަރު 9, 2019 21:02\nމިހަަރުވެސް ކަލޭގެ ނަޒާހަތްތެރިކަން ތިޔަ އެނގި ފާޅުވެއްޖެ ގާޒީ ހައިލަމް އަށް ސަރުކާރުން ގުޅިޔަސް އަލީ ރަސީދަކަށް ނޭންގޭނެ\nނޮވެމްބަރު 9, 2019 21:06\nސަރުކާރުގެ މައުތު ޕީސް އަކަށްވެ ޤާޟީއަކު ނުކުމެ ޢާޢްމު ޓީވީ އަކައްއަރާ ވާހަކަދައްކާ ހިސާބައްދިޔާމާ އޭނާގެޢަދުލުވެރިކަމާއި ނަޒާޙަތް ތެރިކަމާއި މެދު ޝައްކުކުރާނެ ޖާގަ ހަމަކޮންމެމީހަކައްވެސް އެބައޮތެވެ. ދެންއޭނާ ޢަދުލުވެރި ޙުކުމެއްކޮށްފާނެކަމާއިމެދު ހަމަގައިމުވެސް އަޅުގަނޑައް ޝައްކެވެ.\nނޮވެމްބަރު 9, 2019 21:09\n" މީގެ އިތުރުން ގާޒީ އަލީ ރަޝީދު ވިދާޅުވެފައި ވަނީ އޭނާ ފަނޑިޔާރުކަން ކުރައްވަން ފެށި ތާ 13 އަހަރު ވެފައިވާ ކަމަށާއި އެމުއްދަތުގެ ތެރޭގައި ކޯޓުން ކުރިއަށް ގެންދިޔަ ޝަރީއަތަކަށް ނުފޫޒު ފޯރުވުމަށް އެއްވެސް ފަރާތަކުން މަސައްކަތް ކޮށްފައި ނުވާ ކަމަށެވެ. "\nއަދި އެއް އަހަރު ނުވާ ސަރުކާރެއް އޮތީ އެހެންވީމަ އައު ސަރުކާރުގެ ގޮތެއް ނޭނގެ ބުނާކަށް\nނޮވެމްބަރު 9, 2019 21:23\nއެ ޢަލީ ރަޝީދު ކުރެން އަހާބަލަ، އަނާރާގެ ފިރިމީހާގެ މައްސަލަ ނިންމީ ކިހިނެއްތޯ؟\nޔާމީން ޝަރީއަތަށް ނުފޫޒު ފޯރުވާކަށް ސަރުކާރަކުން ހައިލަމަށް ނުގުޅާ - ގާޒީ އަލީ ރަޝީދު\n1 ގަޑިއިރު ކުރިން ( ނޮވެމްބަރު 9, 2019 )\nތިކަން އެނގޭނެ 17 ނޮވެންބަރ 2019 ވާއާދީއްތަ ދުވަހު.\nނޮވެމްބަރު 9, 2019 21:25\nގާޒީއައް ތިއައްވުރެން ބޮޑުދޮގެއްހަދަން ނުކެރުނީތީ ހަޔްރާންވެއްޖައިން އެހެންވެދޯ ގުޅިމީހާ އެބުނަނީ ތިމަންނަގުޅީމޭ\nނޮވެމްބަރު 9, 2019 21:37\nމަގާމު އަތުގެހުނީމާ އަވަހެއްނޫންތަ ދެމިގަތްއިރު އެބުނީ ހައިލަމްވެސް ނުދައްނަމޭ އަޅެ މީ ދެ އެކުވެރިން އެބުނީ 13 އަހަރުވީ އިރު ކޯޓުގެ އެއްވެސް މައްސަލައަކައް ނުފޫޒު އެއްވެސް ފަރާތަކުން ނުކުރެއޭ.. މާދަމާ ތިތަނުން ކޫތާފަ ބާލާއިރައް ބުނާނެ ވަރައްނުފޫޒުގަދައޭ ފިސާރި ކެރިންގެން ތިޔަ ދޮގުހަދަނީ\nނޮވެމްބަރު 9, 2019 21:40\n2 ގަޑިއިރު ކުރިން ( ނޮވެމްބަރު 9, 2019 )\nތިޔަވީ މިސްކިތް ހުޅުޖެހިމީހާ އަކަށްނު.؟\nމިހާރު ހުން އަންނާނެގޮތް ލަފާކުރެވޭ. 13 އަހަރު ވީއިރު ލާދީނީ ބަޔަކު އައުނުން ތިމަގާމު\nލިބުނޫދޯ؟ ދެން ހުންއަންނާނީ އެއުރެންގެ ހުކުންދޯ؟ އެހެންވިޔަސް މާތްﷲ ރައީސް ޔާމީނު\nދޫކޮށް ނުލައްވާށި އާމީން.\nނޮވެމްބަރު 9, 2019 21:48\nކަލޭވައިޖަހަނީދޯ މިއޮއް ހުރިހާ ދުވަހު އޭނާވެސް އެހެނެއްނުކިޔާ ...ހާދަހާމާތްބަޔަކަށް ތިހެދީ...މާތްﷲއާއި މާތްނަބިއްޔާއަށް ފުރައްސާރަކޮށް ހަދާބަޔަކު އިންސާކަކާޖައްސާލިމަ ނުކޮށެއްނުހުންނާނެ...ކިހިނެއް ކަލެޔަށް އެހެނީ...ގުޅިޔަސް ތީ ހައިލަ މްގެކަންފަތްތަ؟؟؟؟\nނޮވެމްބަރު 9, 2019 22:10\nރަޝީދަކީ ދިރާގާ އުރީދޫ ގެ ފޯނުތަކައް ގުޅާ ނަމްބަރުތައް ބަލަހައްޓަން ހުންނަ މީހެއްވީމަ ހައިލަމައް މިހަކު ގުޅިއަސް އޭނަ އަށް އެންގޭނެ\nނޮވެމްބަރު 9, 2019 22:33\nސަރުކާރުން ހައިލަ މަ ށް ގުޅަންވީތޯ އަހަން ގުޅަނީ ސަ ރު ކާ ރު ބޯއީ އައްޔަށް\nނޮވެމްބަރު 9, 2019 22:38\nނުފޫޒް ތިކިޔަނީ ވަރައްދިގު ޗޭންއަކައްތަ 2003 ކުން މިއަދާހަމަޔައް ނެރެފަހުރި ނޫސްތައް ކިޔާލީމައެގޭނެ ސަރުކާރުތަކުން އިސްތިއުފާދީފަ ތިބިމީހުން މަގާމުތައްދޫކޮއްލިގޮއެތް ނުފޫޒް ފޯރުވާ ވާހަކަ ތިބޭފުޅާދައްކާދުވަހެއްވެސް އައްނާނެ ބޭރުގައުމުތަކުންވެސް އަބަދުވެސްބުނޭ ތިންބާރު ގެވާހަކަ އެވަކިނުވެގެން ގާނޫނު އިސްލާހުކުރީ ވެސް ތިބޭފުޅާ ނުފޫޒް ތިކިޔަނީވެދާނެ ގޭޓްގަ ޗޭނުލާފަތަޅުއެޅީމަވާއެއްޗެކައް.\nނޮވެމްބަރު 9, 2019 22:44\nއަލީ ރަޝީދޫ، ކަލޭގެ ފޯނަކަށްތަ ގުޅީ؟ ޕާޓީއާހެދި ހޭބަލިވިޔަސް ތަންފުކެއް ބޮޑުވަރުތީ!\nނޮވެމްބަރު 9, 2019 22:50\nހައިލަމް ގެ ފޯނު ގެންގުޅެނީ އަލީ ރަޝީދު ތޯ؟\nނޮވެމްބަރު 10, 2019 00:13\nޢަލީ ރަޝީދު މަޤާމާހެދި ބޫތު ކެއީޔޯ. ހައިލަމް ސަސްޕެންޑް ކުރުމުގެ ކުރިންވެސް ކޯޓުތެރޭގައި މަޤާމާހެދި ވަރަށް ޒުވާބުކުރެޔޯ ޢަލީ ރަޝީދު.\nނޮވެމްބަރު 9, 2019 22:59\nޤާޒީ އަލީގެ.ސުލޫކީ މައްސަލަ ބެލުން މިހާރު މާ ރަނގަޅު ސަބަބަކީ ގާޒީއެއްގެ ހައިސިއްޔަތުން ހުރެ ވަކި ކޮޅަކަށް ބުރަވެ ތަންތަނަަށް އަރާ ސިޔާސީ އިންޓަވިއު ދިނީ މަ ދެން އަލީގެ އިހްލާސްތެރިކަ މާއި މެދު ސުވާލު އުފެދޭ އަދި ޤާޒީ ހަައިލަމަށް ގޮވާލަން ޔާމިނުގެ މައްސަލައިގައި ހުކުމެްް އިއްވޭނެ ވަރުގެ ބުރަދަން ހުރި ހެއްކެއް ލިބިފައިވޭތޯ ނުވަތަ ހައިލަމް ގަބޫލު ކުރަންތޯ ޔާމީނަށް މި މައްސަލައިގައި އިންސާފް ލިބޭނެކަމަށް މިމައްސަލައާއި ބެހޭ ހުރިހާ މައުލޫމާތެއް ރައްޔިތުންނަށް ހާމަކޮށްދޭން އެހެން ނޫނީ އަލީ މީގެ ނާޖައިޒް ފައިދާ ނަގައިގެން އިންސާފުން ބޭރުން ހުކުމް ކުރުމުގެ ފުރުސަތު.އަލީއަށް ނުދިނުމުގެ ގޮތުން ހަގީގަތް ހާމަކުރަން ޖެހޭ\nނޮވެމްބަރު 9, 2019 23:02\nއަލީީ ރަޝީދުގެ ވާޖިބެއް ރައްޔިތުންނަށް މިކަންކަން ސާާފުކޮއްދިނުމަކީ. ސަބަބަކީ ހައިލަމް އެ ވިދާލުވަނީ އަލީީ ރަޝީދަށް އެކަން ވަރަށް ސާފުކޮޮއް އެނގޭނޭކަމަށް. މިހެންކަކަމުން ރައްޔިތުންގެ ހިތް ތަކުގައި އުފެދިފައިވާ ޝައްކާއި ވަޙުމް ފިލުވައިދިނުމަކީ އަލީ ރަޝީދުގެ މައްޗަށް ވާޖިބު ކަމެއްގެ ގޮތުގައި ދެކެން.\nނޮވެމްބަރު 9, 2019 23:10\nއަލީ ރަޝީދު ކަންކުރުމުގެ ކުރިން އަދިވެސް ވިސްނަވާލައްވާ.\nނޮވެމްބަރު 9, 2019 23:21\nމި ކަމުގައި އަލީ ރަޝީދު ޖަވާބުދަރީ ވުމަކީ ވެސް އޭނާގެ ނަޒާހަތްތތެރިކަން ހުރި މިންވަރު އެނގިގެން ދިޔަ ކަމެއް. ނުވި ތާކަށް މީނާއަކީ ސިޔާސީ މަގާމެއްގައި ހުރި، ސަރުކާރުގެ ސްޕޯކްސް ޕަރސަން އެއްގެ ދައުރު އަދާ ކުރަނީ ކޮން ހައިސިއްޔަތަކުންތޯ ރައްޔތުން ބަލާލާހތްވޭ\nނޮވެމްބަރު 9, 2019 23:45\nބަލަ މިތިބަ ގަމާރު ކޮމެންޓޭތަކާ ހައިލަމު ބުނީއޭ އަލީރަޝީދަށް އެނގޭނޭ އެކަމު އަލީ ރަޝީދު އިންކާރުކުރީމަ އެނގެނީ ހައިލަމު ހެދީ ދޮގުކަން. އޭނާ ހަމަ ޖަލުގަ ކުނިވާން ބާއްވަންވީ ޔާމީނާ އެއްކޮށް\nނޮވެމްބަރު 9, 2019 23:55\nކަލޯ އަލީރަސީދޫ ކަލޭ ބުރާންތި ވަޒީފާގެ ބޭނުމުގައި ބުރާންތިން ދައްކާ ކަހަލަ ވާހަކަނުދައްކަބަލަ މިއުޅޭނީ ފިރިމީހާއައްވެސް އަންނަކޯލްތައް ނޭގިގެން ދެން ކިހިނެއްތަ ކަލެއައް އެގޭނީ ގާޒީ ހައިލަމްއައް އައް އަންނަކޯލްތައް ތިވެސް ނުފޫޒެއް ދެއްތޯ ހާދަވައްތަރޭ\nނޮވެމްބަރު 9, 2019 23:56\nނޮވެމްބަރު 9, 2019 23:57\nކަލޯ އަލީރަސީދޫ ކަލޭ ބުރާންތި ވަޒީފާގެ ބޭނުމުގައި ބުރާންތިން ދައްކާ ކަހަލަ ވާހަކަނުދައްކަބަލަ މިއުޅޭނީ އިންދެގެން އުޅޭ ފިރިމީހާއައްވެސް އަންނަކޯލްތައް ނޭގިގެން ދެން ކިހިނެއްތަ ކަލެއައް އެގޭނީ ގާޒީ ހައިލަމްއައް އައް އަންނަކޯލްތައް ތިވެސް ނުފޫޒެއް ދެއްތޯ ހާދަވައްތަރޭ\nނޮވެމްބަރު 10, 2019 00:00\nވަރަށް މޮޅު ޤާޟީ އެއް. މީހުންގެ މެދުގަ ހިނގާ ސިއްރު ކަން ކަން އެނގިވަޑައި ގަންނަވާ ބޭފުޅެއްގެ ޝަރީއަތް ވަރަށް ފުރިހަމަ ވާނެ. ހެއްކެއް ގަރީނާއެއް ބޭނުމެއް ނުވާނެ. ޝަރީއަތަށް މައްސަލަ ވެއްދުމާ އެކު ހުކުމް ކަނޑައެޅޭނެ. ދެން މައްސަލަ ތައް ލަހެއް ނުވާނެ. ދުވާލަކު 10 ވަރަކަށް މައްސަލަ ނިންމޭނެ ކަމަށް ލަފާ ކުރެވޭ.\nނޮވެމްބަރު 10, 2019 00:10\nޙައިރާންވާ ވަރުވޭ. ޢަލީ ރަޝީދުއަށް ކިހިނެތްތޯ އެނގުނީ ހައިލަމަށް ސަރުކާރުން ނުގުޅާކަން. ޢަލީ ރަޝީދަކީ ހައިލަމްގެ ވޮޗްޑޯގްތޯ؟ ޢަލީ ރަޝީދަކީ ވަރަށް ފޭމަސްވާން ބޭނުން މީހެއްކަން ވަރަށް ސާފު. ކުރިން ކްރިމިނަލް ކޯޓުގަ އުޅުނު އިރުވެސް މައްސަލަތަކުގެ އަޑުއަހަން އަންނަ ނޫސްވެރިންނާ ވަކިން ބައްދަލުކޮށް، ނޫސްވެރިންނަށް ގުޅާ މައްސަލައާއި ބެހޭ މަޢުލޫމާތު އަމިއްލައަށް މީޑިއާއަށް ދިންކަން މަމެން ދެނެތިބިން. ޔޫ.އެސް.އޭ ގައި ގޭސް ކުންފުންޏެއްގެ އެޑްވައިޒަރެކޯ..ހެހެހެ\nނޮވެމްބަރު 10, 2019 00:11\nޜ ގަންޖާއަށް 13 އަހަރު ޖަލުހުކުން އިއްވީތީ ބަދަލުހިފު\nމުގެގޮތުންރ ޔާ މީން 13 އަހަރަށް ޖަލައް. . ރޝދ ގެ ހުކު މަކީ މިއީ. ދައުވާ ސާބިތުވިޔަސް ނުވިޔަސް ..\nނޮވެމްބަރު 10, 2019 04:35\nމީމަތިން ފައިބާފަ ހުރި ޤާޟީ އެއްތަ މީނަ އަށް އިނގޭ ހުރިހާ އެއްޗެއްވެސް...\nނޮވެމްބަރު 10, 2019 05:48\nއަޅެފަހެ ގާޒީ އަލީ ރަޝީދު ވިދާޅުވެބަލަ ކޮންބައެއްތޯ ގުޅީ؟\n"ފަނޑިޔާރުކަން ކުރައްވަން ފެށި ތާ 13 އަހަރު ވެފައިވާ ކަމަށާއި އެމުއްދަތުގެ ތެރޭގައި ކޯޓުން ކުރިއަށް ގެންދިޔަ ޝަރީއަތަކަށް ނުފޫޒު ފޯރުވުމަށް އެއްވެސް ފަރާތަކުން މަސައްކަތް ކޮށްފައި ނުވާ ކަމަށެވެ." މާނައަކީ ރައީސް ޔާމީނު ވެރިކަމުގައި އެކޯޓުން ކުރި ހުކުމްތައްވެސްތޯ؟\nނޮވެމްބަރު 10, 2019 06:24\nސަރުކާރުގެ އިސްމީހުން އެދޭގޮތަށް މިފަހަރު ޙުކުމްކުރާނެ ކަމަށް ބެލެވެން ފަށައިފި.\nނޮވެމްބަރު 10, 2019 07:06\nއަޅުގަނޑުވެސް މީ ޔާމިން ޖަލަށް ލާ ތަން ދެކިލާ ހިތްވާ މީހެއް. އެކަމަކު މިހާރު އެމައްސަލަ ބަލާ އެންމެ އިސް ގާޒީ ގެ ޒިންމާ ނަގާ މީހަކު މިގޮތަށް އެއްވެސް އަސާސެއް ނެތި މީޑިޔާއާ ވާހަކަދެއްކުމަކީ އޭނާގެ އިންޓަގްރިޓީ ގެއްލޭކަމެއް. ހިނގަމުންދާ މައްސަލައަކާ ގުޅިގެން ގާޒީ އަކަށް މީޑިޔާއަކަށް އެއްވެސް މައުލޫމާތެއް ބަހެއް ދެކޮޅަށް ވެސް އެއްކޮޅަށްވެސް ރައްދެއްވެސް ނުދެވޭނެ. ހަމަ ނުދެވޭނެ. އަލީ ރަޝީދު ޖެހޭނީ މިހާރު ޒިންމާއިން އެއްފަރާއްވާން\nނޮވެމްބަރު 10, 2019 08:27\nރައީސް އޮފީހުގެ މިނިސްޓަރ އަލީ ޒާހިރު އޭނާގެ ރަސްމީ އެކައުންޓު މެދުވެރި ކޮށް ބުނެފި ނޫންތޯ ގުޅީމޭ ދެން އިތުރަށް ދައްކާނެ ވާހަކައެއް ނެތެއްނު އެކަމު އަލިބެ މުބުނަނީ ނުގުޅާނެއޭ ކިހާ އެއްވާ ގުޅިމީހަކު ބުނެފި ގުޅީމެ ރައްދުވި ފަރާތުން ބުނި ގުޅިއޭ ދެން ކޮބައިތޯ ސައްކު ކުރާނެ ތަނެއް....


މިހާރު ރާއްޖެއަށް ކުރަމުންމިދާ ވިއްސާރާގައި ބޯކޮށް ވާރޭވެހި ވައިގަދަވާނެކަމަށް މޫސުމާބެހޭ ގައުމީ އިދާރާއިން ލާފަކޮށްފައިވާތީ، އާންމުކޮށް ހުރިހާ ފަރާތްތަކުން މޫސުމަށް ސަމާލުވެ ރައްކާތެރިކަމުގެ ފިޔަވަޅުތައް އެޅުމަށް އިލްތިމާސްކުރަމެވެ.\nކަނޑުދަތުރުކުރާ ފަރާތްތަކުގެ ރައްކާތެރިކަމަށްޓަކައި ހެދިފައިވާ ގާނޫނުތަކާއި ގަވާއިދުތަކަށް ފުރިހަމައަށް ބޯލަނބައި، ސަލާމަތީ ގޮތުން ފުރިހަމަ ކުރަންޖެހޭ ކަންކަން ފުރިހަމަ ކުރެވިފައިވޭތޯ ޔަގީންކުރުމަށް މިފުރުސަތުގައި ހަނދުމަފުޅުކޮށް އަރުވަމެވެ. ވަކިން ހާއްސަކޮށް، މުދާ އުފުލާ އުޅަނދުތައް ބަރުކުރުމުގައި ހުއްދަ ދެވިފައިވާ މިންގަނޑަށްވުރެ ބަރު ނުކުރުމަށާއި، ފަސިންޖަރުން އުފުލާ އުޅަނދުފަހަރުގައި ސަލާމަތީ އާލާތްތައް ފަސޭހައިން އަތުޖެހޭ ގޮތަށް ބެހެއްޓުމަށް އިލްތިމާސްކުރަމެވެ. އޭގެ އިތުރުން، މުވާސަލާތު ކުރުމަށް ބޭނުންކުރާ ސެޓުފަދަ ތަކެތި ރަނގަޅަށް މަސައްކަތްކުރޭތޯ ޔަގީންކުރުމަށްފަހު ނޫނީ ދަތުރު ނުފެށުމަށް ދަންނަވަމެވެ.\nމޫސުމަށް އަންނަ މިފަދަ ބަދަލާއެކު، ފަޅުތެރޭގެ އޮޔަށް ބަދަލު އައިސް އުޅަނދުފަހަރަށްވެސް ގެއްލުންތައް ދަނީ ލިބެމުންނެވެ. އެހެންކަމުން ފަޅުގައި އުޅަނދު އެޅުމުގައި ރައްކާތެރިކަން ކަށަވަރުކުރުމާއި ނަގިލި ކަހާލުންފަދަ ކަމެއް ދިމާވެދާނެ ކަމަށްޓައި ސަމާލުވެ، ރަނގަޅަށް ބެލެހެއްޓުމަށްވެސް މިފުރުސަތުގައި އިލްތިމާސްކުރަމެވެ.\nމީގެ އިތުރުންވެސް ވައިގަދަވެގެންދާ ވަގުތުތަކުގައި، އުސް އިމާރާތްތަކުގައި ދިރިއުޅޭ ފަރާތްތަކުން ދޮރުތަކާއި ކުޑަދޮރުތައް ރައްކާތެރިކަމާއެކު ލެއްޕުމަށާއި ބެލްކަނި އަދި ޓެރެސްގައި ހުންނަ ގަސްމުށި ފަދަތަކެތި ބިންމައްޗަށް ނުވެއްޓޭނެހެން ރައްކާތެރިކުރުމަށް ހާއްސަ ސަމާލުކަމެއްދިނުމަކީ ހިނގާފާނެެ ހާދިޘާއަކުން ރައްކާތެރިވުމަށް އެޅިދާނެ ފިޔަވަޅެކެވެ. އެހެންކަމުން މިފަދަ ކަންކަމަށްވެސް ހާއްސަ ސަމާލުކަމެއް ދިނުމަށް މި ފުރުސަތުގައި އިލްތިމާސްކުރަމެވެ.\nރައްޔިތުންގެ ސަލާމަތާއި ރައްކާތެރިކަމަށް އަޅަންޖެހޭ ފިޔަވަޅުތައް އަބަދުވެސް އެޅުމަށާއި ލިބޭ ގެއްލުންތައް ކުޑަކުރުމަށް ހުރިހާ ފަރާތްތަކުންވެސް މަސައްކަތް ކުރުމަށް ހަނދުމަފުޅުކޮށް އަރުވަމެވެ.


ކްލިކް ކޮލެޖާއި ފެސްޓް ކުއާޓަރ ފައިނަލަށް - MNUSU\nކްލިކް ކޮލެޖާއި ފެސްޓް ކުއާޓަރ ފައިނަލަށް\nއެމް.ޑަބްލިއު.އެސް.ސީ އެމް.އެން.ޔޫ.އެސް.ޔޫ ފުޓްސަލް ފިއެސްޓާ 2019ގެ ފިރިހެން ޑިވިޜަންގެ ގްރޫޕް ބީއިން ކްލިކް ކޮލެޖާއި ފެކަލްޓީ އޮފް އިންޖިނިއަރިންގ، ސައިންސް އެންޑް ޓެކްނޮލޮޖީ (ފެސްޓް) ކުއާޓަރ ފައިނަލަށް ދަތުރުކޮށްފިއެވެ.\nގްރޫޕް ސްޓޭޖުގައި ރޭ ކުޅުނީ ފިރިހެން ޑިވިޜަންގެ ގްރޫޕް ބީގެ ފަހު ދެމެޗެވެ. ޕޮލިޓެކްނިކާއި ފެސްޓް ވާދަކުރި މެޗު 0-3އިން ކާމިޔާބު ކުރީ ފެސްޓް އެވެ. މެޗުގެ މޮޅު ކުޅުންތެރިއަކަށް ހޮވުނީ ފެސްޓްގެ ޖާރޒީ ނަންބަރު 9، ޠަލާލް ނަޞީރެވެ.\nހަމަ މިގްރޫޕުން ދެން ވާދަކުރީ ކުރީ އެފް.އެޗް.ޓީ.އެސްއާއި ކްލިކް ކޮލެޖެވެ. މިމެޗުން 0-1ގެ ނަތީޖާއިން މޮޅުވީ ކްލިކް ކޮލެޖެވެ. މޮޅު ކުޅުންތެރިއަކަށް ހޮވުނީ ކްލިކް ކޮލެޖްގެ ހަމައެކަނި ލަނޑު ކާމިޔާބުކޮށްދިން ޖާރޒީ ނަންބަރު 11، ޖާވިދް ޢަލީއެވެ.\nމިނަތީޖާއަށްފަހު ގްރޫޕްގެ އެއްވަނަ ޓީމެއްގެ ގޮތުގައި9ޕޮއިންޓާއެކު ކުއާޓާރ ފައިނަލުން ޖާގަހޯދީ ކުޅުނު ތިންމެޗުންވެސް މޮޅުވެފައިވާ ކްލިކް ކޮލެޖެވެ. ގްރޫޕްގެ ދެވަނަ ޓީމެއްގެ ގޮތުގައި6ޕޮއިންޓާއެކު ކުއާޓަރ ފައިނަލަށް ދަތުރުކުރީ ފެސްޓެވެ. 2017 އަދި 2018ގެ ރަނަރަޕް ޓީމް އެފް.އެޗް.ޓީ.އެސް ވަނީ ޕޮލިޓެކްނިކްއާއިއެކު ގްރޫޕް ސްޓޭޖުން ކަޓާފައެވެ.\nގްރޫޕް އޭއިން މޮޅުވާ ދެޓީމު ކުއާޓާ ފައިނަލުގައި ބައްދަލުކުރާގޮތަށް ހަމަޖެހިފައިވަނީ ގްރޫޕް ޑީއިން މޮޅުވި ދެޓީމާއެވެ. ކްލިކް ކޮލެޖްގެ ޓީމު ވާދަކުރާނީ ގްރޫޕް ޑީގެ ދެވަނަ ޓީމު، އެފް.އެޗް.އެސްއާއެވެ. ފެސްޓް ވާދަކުރާނީ ގްރޫޕް ޑީގެ އެއްވަނަ ޓީމު، އެމް.އެން.ޔޫ ބީ.އެސްއާއެވެ.


Facebookge smartwach anna aharu? | Mihaaru\nފޭސްބުކްގެ ސްމާޓްވޮޗް އަންނަ އަހަރު؟\n11 ޖޫން 2021 - 08:17\nފޭސްބުކުން އަންނަ އަހަރު ސްމާޓްވޮޗް ނެރެން މަސައްކަތްކުރަމުން އަންނަ ކަމަށް ރިޕޯޓްތައް ބުނެފި އެވެ.\nމި ވާހަކަ މީޑިއާތަކުގައި ދެކެވެމުން ދިޔަ ނަމަވެސް މިކަމާ ބެހޭ އެއްވެސް ވާހަކައެއް މިހާތަނަކަށް ހާމަކޮށްފައެއް ނުވެ އެވެ. އެކަމަކު ޓެކް ޚަބަރުތައް ގެނެސްދޭ ނޫސްތަކުން ބުނާ ގޮތުން އަންނަ އަހަރުގެ ޖޫން ހިސާބުގައި ފޭސްބުކްގެ ސްމާޓްވޮޗް ހަގީތަކަށް ވާނެ އެވެ.\nމި ޑިވައިސްއާ ބެހޭ ބައެއް މައުލޫމާތު ވެސް މީޑިއާތަކުން ތިލަކޮށްފައިވެ އެވެ. އެގޮތުން މާކް ޒަކަބާގްގެ ފޭސްބުކްގެ ސްމާޓްވޮޗަކީ ދެ ކެމެރާ އިންނަ ޑިސްޕްލޭއަކާއި، ހިތުގެ ވިންދު ވެސް މޮނިޓަކުރެވޭ ފީޗާ ހިމަނައިގެން ނެރޭ އެއްޗެއް ކަމަށް ބުންޏެވެ.\nމީގެ ދެ ކެމެރާ މަސައްކަތްކުރާ ގޮތަށް ބަލާ އިރު ރިސްޓް ބޭންޑާ ވަކިކޮށްލައި ފޮޓޯ އާއި ވީޑިއޯ ރެކޯޑްކޮށް، ފޭސްބުކްގެ ދަށުން ހިންގާ އިންސްޓަގްރާމް ފަދަ ޕްލެޓްފޯމްތަކާ ޝެއާކުރެވޭނެ އެވެ. ދެ ކެމެރާގެ ތެރެއިން ޑިސްޕްލޭގެ ކުރިމަތީގައި އިންނަ ކެމެރާ ހާއްސަވާނީ ވީޑިއޯ ކޯލްތަކަށެވެ. އަދި ފަހަތުގައި އިންނަ 1080 ޕިކްސެލްގެ އޮޓޯ-ފޯކަސް ކެމެރާ ރިސްޓް ބޭންޑާ ވަކިކޮށް، ވީޑިއޯ ނަގަން ބޭނުންކުރެވޭނެ އެވެ.\nބައެއް މީޑިއާތަކުން ބުނީ ފޭސްބުކްގެ ސްމާޓްވޮޗްގެ ކެމެރާ ސިސްޓަމްގެ މަސައްކަތަށް އެކަމަށް ހާއްސަ އެހެން ކުންފުނިތަކެއްގެ އެހީ ވެސް ހޯދާ ކަމަށާއި އަމާޒަކީ މި ވަގުތު މާކެޓްގައި ހުރި އެޕަލް އާއި ގޫގުލް ފަދަ ބޮޑެތި ކުންފުނިތަކުގެ ސްމާޓްވޮޗާ ވާދަކުރެވޭ ވަރުގެ އުފެއްދުމެއް ގެނެސްދިނުމެވެ.\nވާޖުން ބުނެފައިވާ ގޮތުގައި ފޭސްބުކްގެ މައިގަނޑު އެއް އަމާޒަކީ ސްމާޓްފޯން ބޭނުންކުރެވޭހާ ފަސޭހަކޮށް، ސްމާޓްވޮޗް ބޭނުންކުރެވޭ ގޮތް ހެދުމެވެ. އެހެންވެ މި ޑިވައިސްގެ ހާއްސަ އެއް ސިފައަކަށް ވާނީ މީގެ މަސައްކަތް ފޯނުގެ ކަނެކްޓިވިޓީއަކާ ނުލައި ކުރެވޭނެ ގޮތް ހެދުމެވެ.\nކައުންޓަޕޮއިންޓް ރިސާޗުން ބުނި ގޮތުގައި ފޭސްބުކްގެ ސްމާޓްވޮޗް ބާރާޒަށް ފުރަތަމަ ނެރޭނީ ލިމިޓެޑް އެޑިޝަނެއްގެ ގޮތުގަ އެވެ. އަދި ތަރުހީބަށް ބަލައި އަދަދު އިތުރުކުރާނެ އެވެ. ނެރޭނެ ކަމަށް ބުނާ ކުލަތަކުގެ ތެރޭގައި ހުދު، ކަޅު އަދި ރަންކުލަ އެވެ.\nވިއްކާނެ ކަމަށް ބެލެވެނީ ގާތްގަނޑަކަށް 400 ޑޮލަރު (6،200ރ.) އެވެ.\nފޭސްބުކް މާކް ޒުކަބާގް އެމެރިކާ\nމިވަރުން ދަންޏާ ފޭސްބުކުން އާ އޮޕަރޭޓިން ސިސްޓަމެއް ނެރުމަކީ އެކަށީގެންވާ ކަމެއް


ޓްރާންސްޕޯޓް އެންޑް ލޮޖިސްޓިކް ޑިޕާޓްމަންޓް\n-/10،000ރ އާއި -/15،000ރ ދެމެދު( އަސާސީ މުސާރަ އަދި އެހެނިހެން އެލަވަންސް ހިމެނޭނެހެން )\nގްރޭޑް 10 ގެ ފެންވަރަށް ތައުލީމް ޙާޞިލްކޮށްފައިވުން ނުވަތަ؛\nމަސައްކަތާއި ގުޅޭ ދާއިރާއިން މަދުވެގެން 03 އަހަރު ދުވަހުގެ ތަޖުރިބާ ލިބިފައިވުން.\nމިމަޤާމުގެ މަސްޢޫލިއްޔަތު އަދާކުރެވޭނެ ފަދަ ޢުމުރާއި ސިއްޙަތުގެ ގޮތުން އެކަށީގެންވުން\nވަޒީފާއަށް ކުރިމަތިލާ ފަރާތްތަކުގެ މެދުގައި ހެދޭ ފިޒިކަލް ފިޓްނަސް ޓެސްޓުން ފާސްވުން.\nކުންފުނީގެ ސެކިއުރިޓީ ބެލެހެއްޓުން.\n2021 މާރޗް 02 ވަނަ ދުވަހުގެ 15.00 ގެ ކުރިން\nމި މަޤާމްތަކަށް އެދޭ ފަރާތްތަކުން، ވަޒީފާއަށް އެދޭ ފޯމު ފުރިހަމަކުރުމަށްފަހު، ތިރީގައިވާ ލިޔުންތަކާއެކު، މި ކުންފުނީގެ ހެޑް އޮފީހުގެ ރިސެޕްޝަނަށް 2021 މާރޗް 02 ވަނަ ދުވަހުގެ 15.00 ގެ ކުރިން ހުށަހެޅުން އެދެމެވެ.\nމިވަޒީފާއަށް ފޯމް ހުށަހަޅާ ފަރާތްތަކުގެ ތެރެއިން މޯލްޑިވްސް ނޭޝަނަލް ޑިފެންސް ފޯސް ނުވަތަ މޯލްޑިވްސް ޕޮލިސް ސާރވިސަސް ގެ ޚިދުމަތުގައި އުޅެފައިވާ ފަރާތްތަކަށް ވަޒީފާ ހަމަޖެއްސުމުގައި އިސްކަންދެވޭނެއެވެ.\nއިންޓަވިއުއަށް ޝޯޓްލިސްޓް ކުރެވޭ ފަރާތްތަކުގެ ފިޒިކަލް ފިޓްނަސް ޓެސްޓް ހެދުމަށްފަހު ވަޒީފާ ހަމަޖެއްސުމުގައި އިންޓަވިއު، މަސައްކަތުގެ ތަޖުރިބާ އަދި ފިޒިކަލް ޓެސްޓުގެ ނަތީޖާއަށް ބެލިގެންދާނެއެވެ.\n10 ރަޖަބު 1442\n22 ފެބްރުވަރީ 2021\nޕަބްލިޝްކުރި ތާރީޚު: 22 ފެބުރުވަރީ 2021\nސުންގަޑި: 02 މާރިޗު 2021 1500


Gaanoony Hamathakuge Mathygai Thibegen Alhugan'dumen Masahkai Kuramaa Hin'ga - Gaasim - Vaguthu\nމިިދިޔަ ސެޕްޓެންބަރ 23 ގައި އޮތް ރިޔާސީ އިންތިޚާބު އޮޅުވާލިކަމަށް ޝައްކުކޮށްރިޔާސީ އިންތިހާބު ބާތިލްކުރުމަށް މިހާރު ރައީސް، ރައީސް އަބްދުﷲ ޔާމީން އަބްދުލްގައްޔޫމް ހުށަހެޅުއްވި ދުސްތޫރީ މައްސަލާގައި ސުޕްރީމް ކޯޓު ނިންމުން ވެގެންދާނީ އުފާވެރި ޚަބަރަކަށް ކަމަށާއި ޤާނޫނީ ހަމަތަކުގައި ތިބެގެން މަސައްކަތް ކުރުމަށް ޖުމްހުރީ ޕާޓީގެ ބާނީ ޤާސިމް އިބްރާޙިމް އިލްތިމާސް ކުރައްވާފިއެވެ.\nޤާސިމް މިހެން ވިދާޅުވީ އދ. ދިގުރަށަށް ވަޑައިގެން އެ ރަށު ރައްޔިތުންނާއި ބައްދަލު ކުރައްވަވާ މިރޭ ދެއްކެވި ވާހަކަފުޅުގައެވެ.\n"އަޅުގަނޑު ދަންނަވާލާނީ މާޔޫސްވެވަޑައި ނުގަންނަވާށޭ، ގާނޫނީ ހަމަތަކުގައި ތިބެގެން އަޅުގަނޑުމެން މަސައްކަތް ކުރަމާ ހިނގާށޭ، އޭރުންނޭ އަޅުގަނޑުމެންނަށް ކާމިޔާބު ލިބޭނީ، އިރާދަކުރެއްވީއާ އަޅުގަނޑުމެންނަށް އުފާވެރި ހަބަރުތަކެއް ލިބިގެން ދާނެކަން އަޅުގަނޑުމެން ޔަގީން ކުރަން ކަށަވަރު ކުރަން،" ގާސިމް ވިދާޅުވި އެވެ.\nޤާސިމް ވިދާޅުވީ އިންތިޚާބު ސްޕްރީމް ކޯޓްއިން ބާތިލް ނުކުރާނެ ކަމަށާއި މައްސަލަ ނިމިގެންދާނީ ދާއިމީ ނަތީޖާއާއި އެއްގޮތަށް ކަމަށެވެ. އަދި މި އިންތިޚާބަކީ ސަރުކާރުން ބޭނުންވި ބޭފުޅުން އިލެކްޝަން ކޮމިޝަންއަށް ހަމަޖައްސަވައިގެން ކުރިޔަށް ދިޔަ އިންތިޚާބެއް ކަމުގައިވީނަމަވެސް އިންތިޚާބަކީ އިންސާފުވެރި އިންތިޚާބެއް ކަމަށް ޤާސިމް ވިދާޅުވިއެވެ.\nބަލިހާލަތު ތަންނުދޭ ކަމަށް ބުނެ އަމިއްލަފުޅަށް ޖަރުމަނަށް އަރުވާލެވިގެން ހުންނެވުމަށްފަހު އިންތިޚާބު އިދިކޮޅުން ކާމިޔާބު ކުރެއްވުމާއިއެކު ރާއްޖެއަށް އެބުރި ވަޑައިގެންނެވި ޤާސިމް އިބްރާޙިމްވަނީ ބަލި ޤަބޫލު ކުރެއްވުމަށް ރައީސް ޔާމީންއަށް ގޮވާލައްވާފައެވެ. މިގޮތުން ވިދާޅުވީ ކޮރަޕްޝަނާއި އަނިޔާވެރި ކަމަށް ރައްޔިތުން ނޫނެކޭ ބުނެފި ކަމަށާއި ރައްޔިތުންގެ ނިންމުމަށް އިޙްތިރާމް ކުރުމަށެވެ.\nރައީސް ޔަމީން ސުޕްރީމް ކޯޓަށް ހުށަހެޅުއްވި މައްސަލާގައި އެދިވަޑައިގެންފައިވަނީ ރިޔާސީ އިންތިހާބުގައި ގާނޫނު އަސާސީ އާއި ގާނޫނުތަކާއި ސުޕްރީމް ކޯޓުގެ ގައިޑްލައިންއާ ހިލާފަށް ހިންގާފައިވާ ކަންކަން ފުލުހުންނާއި ސިފައިން މެދުވެރިކޮށް ތަހުގީގުކޮށްދީ، އެ އިންތިހާބަކީ ޝަހުސިއްޔަތު ގެއްލިފައިވާ ބާތިލްވެފައިވާ އިންތިހާބެއް ކަމަށް ކަނޑައަޅައި އިންތިހާބު އަލުން ބޭއްވުމުގެ އަމުރެއް އިލެކްޝަން ކޮމިޝަންގެ މައްޗަށް ނެރެދިނުމަށެވެ.\nއޮކްޓޯބަރ 14, 2018 05:57\nކޯޓްތަކުގައި ހިނގާކަންކަން ނިމޭނެގޮތްކަމަށް ޤާސިމަށް ބުނަން އިނގޭނީ ކިހިނެއް. އޮނަރަބަލް ޤާސިމޫ، ބޭރުގެ އަދުއްވުންގެ ނުފޫޒުގެ ތެރެެަށް ޤައުމުދޫކުރުމުގެ މުގުލުގައި ތިބާހުރެދާނެކަމަށް ދުވަހަކުވެސް ޤަބޫލްނުކުރެއެވެ. އަހަރަމެން ގުޅެކުޅޭ ފަސްގަޑުގައި ތިބާމެން ހަވަރަށްދޭ ދުވަސް ބަލާނަނެވެ. އަހަރަމެން ޑިމޮކްރެސީއެއް ބޭނުމެއްނޫނެވެ. ބޭނުމީ ޤައުމެވެ.\nއޮކްޓޯބަރ 14, 2018 10:51\nތިސޮރައް އެގޭނެ. އެކެއް ފެބް ގައި ތިސޮރު ނެރުނު އަމުރުވެސް ކަލޭމެންނަށް ކަމަކު ނުދިޔަ ވިއްޔާ. ބުރުމާ އޭ މިކިޔަނީ ބަރުމާ އޭ ނުކިޔަންވެގެން ދޯ\nއޮކްޓޯބަރ 14, 2018 06:12\nސޭޓް ގާއްބޭ، ގާނޫނީ ހަމަތަކުގެމަތިން ތިމަނނަގެ ރިސޯޓުތަކަށާއި ފަޅުތަކަށާއި ގިރިތަކަށް ސަރުކާރަށް ދައްކަންޖެހޭ ޓެކްސް ފައިސާ ދައްކާލާފަ ތިއަނގައުކަން މާރީއްޗެއްނޫން؟؟ކަރޮޕްޝަނޭ ކިޔައިގެން ވާހަކަދައްކާއިރު ތިޔައީ ރިޝްވަތުގެބޮޑު، ރ.ޔާމީނު ގާނޫނީހަމަތަކު މަތިން ވެރިކަންކުރާތީވެ މަޖިލިސް މެމްބަރުންނަށައި ސުޕުރިންކޯޓު ފަނޑިޔާރުންނަށް ރިޝްވަތު ކަޅުފައިސާ އޮއްސާފަ ކަލޭ ބޭނުންވީ ވެރިކަން ވައްޓާލަން، މިއީތޯ ތިޔަބުނާ ގާނޫނީ ހަމަޔަކީ؟؟\nވޯޓު ކަރުދާސް ސައްހަތޯ ބެލުމަށް ޔޫވީ ލައިޓް ބޭނުން ނުކުރިނަމަ ލި ހުރިހާ ވޯޓެއް ޖެހޭނީ ބާތިލް ވާން ބޮޑު އަގުދީގެން ވޯޓް ކަރުދާސް ޗާޕް ކުރުމުގެ ބޭނުމަކީ އެއީ ވޯޓް ކަރުދާހުން ވައްކަން ކޮށްގެން ފޭކް ކަރުދާހުގައި ވޯޓް ނުލާނެ ގޮތް ހެދުމެވެ. އެކަން އެގޮތަށް ނުކޮށް ވޯޓް ކަރުދާސް ތައް ގުނައިފިނަމަ އޭގެ ގިނަ ވޯޓް ކަރުދާސް ތަކަކީ އެއީ ފޭކް ވޯޓް ކަރުދާސް ތަކެއް ކަމަށް ޝައްކުކުރެވޭ މީ އިންތިޚާބު ބާތިލް ކުރަން ޖެހޭނެ މައިގަނޑު ސަބަބަބު ވަގު ވޯޓް ކަރުދާސް ދޯ..\nއަދިކިރިޔާ ޤާސިމަށް ހެޔޮ ބަހެއް ތިޔަބުނެވުނީ ވާހަކަ ފެށުނު ހިސާބުގަ! ފަހުން ދެއްކި ވާހަކައިން އެގިގެން އެދަނީ ފެބްރުއަރީ 1 ގައި ނެރުނުއަމުރު މަނިކުފާނު ނެރުނު އަމުރަކަށް ވީފަދައިން މިފަހަރުގެ އަމުރަކީވެސް މަނިކުފާނު ނެރުއްވާ އަމުރެއްކަން! އެހެންވެ އެހާ ސަފްކޮށް ސާބިތުކަމާއެކު ތިޔަ ވިދާޅުވީ ކޯޓުން ނެރޭނޭ ޙުކުމްވިއްޔާ!\nއޮކްޓޯބަރ 14, 2018 07:57\nފަނޑިޔާރުންތައް ގަނެ ފަނޑިޔާރުގެއަށް އަތްބާނައުގެން ކަންކަން ކުރުމަކީވެސް ޤާނޫނީ ހަމަތޯ؟\nއޮކްޓޯބަރ 14, 2018 08:04\nލައްބަ ލައްބަ ގާސިމަށާ މައުމޫނަށް އެކަނި “ތިޔަބުނުއްވާ ހަމަ” ތައް އެނގެނީ....!\nއޮކްޓޯބަރ 14, 2018 08:25\nޤާސިމް ބޭނުންވަނީ ހަމަޔާއި އިންސާފަކީ އަބަދު ޤާސިމް ގެ ކޮޅަށް އޮންނަ އެއްޗެއްކަމަށް ހަދަން ތަ؟ ބަލަ ޔާމީންތަ ބަލި ޤަބޫލު ނުކޮށްގެން މިއުޅެނީ އިންތިޚާބްގައި ނަތީޖާ ޤަބޫލު ނުވެވޭވަރުގެ ހެއްކާއި ވަހުމުތައް ހުރެގެން އެކަންތައް ބެލުމަކީ އެއީ ބަލި ޤަބޫލުނުކޮށްގެން ވީކަމެއްތޯއެވެ. ޤާސިމް ހީ ކުަރަނީ ރީޝްވަތުދީގެން ޤާސިމަށް އަބަދު އުޅޭވިދާނެކަމަށްތޯއެވެ.އެތައްހާސް ރައްޔިތުންގެ ޙައްޤު ގާ ނެގި ވޯޓެއްގެ ހަމަޔާއި އިންސާފު ހޯދައިދޭނެ ކަމަށް އައިބަޔަކަށް ތިޔަކަހަލަ ވާހަކަ ދެއްކީމަ ހަމަ ހައިރާން ވެއްޖެއެވެ. ތި ވީޓަކީ ސައްޙަ ވޯޓެއްނޫނެވެ، ތިވޯޓަކީ ކޯލިޝަނަށް ކަޝަވަރު ވެ ނިމިފައިވާ ވޯޓެއްކަމަށް ވޯޓް ގުނަނަން ނުފަށަނީސް އިލެކްޝަނުން ކަމިޝަނުން ނުރަސްމީކޮށް ބައެއމީހުންނަށް އަންގައިގެން ރާއްޖޭގެ އެކިއެކި ކަންކޮޅުތަކުގައި އަޑު ފެތުރުނެވެ.އަދި މާކުރީން ވޯޓް ލާން ނުފަށަނީސް އެމްޑީޕީ އަށް ތާއީދު ކުރާމީހުން ޔަޤީކަން ވަނީ ދީފައެވެ. މިއީ ހމަ އއްތިފާޤެއްތޯއެވެ. ވޯޓް ބާޠިލް ކުރިޔަސް ނުކުރިޔަސް ވޯޓާއި މެދު ކަންގޮސްފައިވަނި ނުރަނަގަޅު މަގުންނެނެވެ.އިބޫ ހުވާ ކުރިޔަސް އަޅުގަނޑުމެން ސައްޙަ އިންތިޚާބެއް ކަމަށް ޤަބޫލުނުކުރާނަމެވެ.\nގާނޫނީ ހަމަތަކުގައި ތިބެގެން އެމް.ޑީ.ޕީ މީހުންނާއެކު މަސައްކަތް ކުރެވިދާނެ ކަމަށް ހީކުރުމަކީ މޮޔަކަމެއް، ހަމަ ބުނެލީ ވަރަށް ސަލާމް\nރުފިޔާއަށް ވޯޓުގެންފަ ، ރުފިޔާއަށް އައިޑީކާޑުތައްގެންފަ އެވަރުންނުވެގެން ވޯޓުން ވައްކަންކޮށްފަ ކޮން އަގަޔެއް ތިޔަ އަރުވަނީ؟\nއޮކްޓޯބަރ 14, 2018 09:00\nމިފަހަރުވެސް ހަމަ ޖެހޭނީ ކުރިންވެސް ޖެހުނު ހާލު. ގާސިމަކަށް ދެނެއް އެނޫންގޮތެއް ނޯންނާނެ. ފެންކަށްކާ ބޮލީގެ އިއްޒަތް އަބަދުވެސް ރީނދޫކުދިން ގާސިމަށް ދޭނީ. ހުވާކުރަންވާއިރަށް ތަޅާ ބޭރުކުރާނެ. މިހާރުވެސް މިފެންނަނީ އެކަން.\nއޮކްޓޯބަރ 14, 2018 09:14\nޤާނޫނީ ހަމަތައް ތި ކިޔަނީ ރިޝްވަތުގެ ބޮނޑިވަރަށްތޯ! އެހެންވިއްޔާ ސޭޓަށް ތިކަން ވެދާނެ! ހިތްވަރުކޮށްލާ! އެކަކަމު ތީގެ ވާހަކައިން ސުވާލު ވެވޭނެ ދުވަހެއް ހަމަ ޔަޤީނުންވެސް އަންނާނެ!\nއޮކްޓޯބަރ 14, 2018 09:19\nފުރަތަމަ ގާނޫނުތަކާ އެއްގޮތައް އުޅެންވީ ކަލޭ އެއަށްފަހު އެހެން މީހުން ކައިރީގައި އެވާހަކަ ދައްކާނީ.. ތިމާމެނަށް ތިއުޅެވޭގޮތާ ދޭތެރޭ ވިސްނާލުން ބުއްދިވެރި.. ވަގު ސޭޓް\nއޮކްޓޯބަރ 14, 2018 10:35\nގާސިމްބެ ތިހެން ބުނީމަ ހާމިދުބެއަށް ހަޖަމް ނުވަނީއެއްނު\nއޮކްޓޯބަރ 14, 2018 11:19\nވަގު ސޭޓް. ފިލާގެން ރާއްޖެއިން ބޭރައް ގޮސަ ކޯލިސަނަން ކާމިޔާބު ވީ ކަމައް ހީކޮ ކޮން އަގައެއް ތިތަޅަނީ. މިއިން ތިހާބުގައި ވަނީ ބޮޑު ތަނުން ވައްކަން ކޮފަ. ރިސްފަތު ފާސާ ދީގެން. މިއިންތިހާބު ޖެހޭނީ ބާތިލް ކުރަން.


ސޭލްސް އޮފިސަރ އެއް ބޭނުންވެއްޖެ\nރައްޔިތުންގެ ތެޔޮސެންޓަރ / ފ. ނިލަންދޫ ކައުންސިލް އިދާރާ\nއައްޑަނަ ތެއުސެންޓަރަށް ގެންނަ ތެޔޮ ޗެކުކޮށް ޓޭންކުތަކަށް އެޅުމާއި، ތެއުއަޅާ ނިމުމުން ތެއުހަމަޔަށް ހުރިތޯ ބަލައި، ތެލާއި ޙަވާލުވެ، ސްޓޮކަށް އެރުވުން. އަދި ތެލުގެ އެންމެހާ ހިސާބުތައް ބެލެހެއްޓުން.\nތެޔޮފިހާރައިން ވިއްކާ ހުރިހާ ބާވަތެއްގެ ތެލުގެ ސްޓޮކް ބާކީ ވަކިވަކިން ބެލެހެއްޓުން.\nތެއުފިހާރައިން ވިއްކާ ގޭހާއި އެހެނިހެން މުދަލުގެ ރެކޯޑުސްތައް ބެލެހެއްޓުން.\nހަމަޖައްސާ ގޮތެއްގެމަތިން ތެޔޮފިހާރައިގައި ޑިއުޓީ ކުރުމާއި، ތެޔޮވިއްކުމުގެ މަސައްކަތްކުރުން.\nތެއުސެންޓަރު ހިންގާ ޢިމާރާތުގެ އެތެރެއާއި ބޭރު ސާފުތާހިރު ކަމާއެކު ބެލެހެއްޓުން.\nކައުންސިލުން ކުރިއަށްގެންދާ ޚާއްޞަ މަސައްކަތްތަކުގައި ބައިވެރިވުމާއި، ކައުންސިލްގެ މަސައްކަތުގެ ދާއިރާގެ ތެރެއިން ޙަވާލުކުރެވޭ އެހެނިހެން ކަންތައްތައް ކުރުން.\nސާނަވީ ނުވަތަ އެއާ އެއް ފެންވަރުގެ އިމްތިޙާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައި ވުމާއެކު، އޭގެ އިތުރުން 'ސެކެންޑަރީ ސްކޫލް' ނުވަތަ 'ހަޔަރ ސެކެންޑަރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުމާއެކު، އިންޖީނުލީ އެއްގަމު އުޅަނދުފަހަރު ދުއްވުމުގެC1 ، C4 ގެ ކެޓަގަރީގެ ލައިސަންސެއް / ހުއްދައެއް ޙާޞިލުކޮށްފައިވުން.\n ލިބިފައިވާ ތަޢުލީމާއި ތަމްރީނު (40%)\n ލިބިފައިވާ މަސައްކަތު ތަޖުރިބާ (10%)\nއިންޓަރވިއު/ ޕްރެކްޓިކަލްސް (45%)\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ، 2020 ޖޫން 03 ވާ ބުދަ ދުވަހުގެ 12:00 ގެ ކުރިން، ފ. ނިލަންދޫ ކައުންސިލްގެ އިދާރާ އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2020 ޖޫން 04 އާއި 06 އާ ދެމެދު، ފ. ނިލަންދޫ ކައުންސިލްގައެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6740016 ނަންބަރު ފޯނާއެވެ. އީ-މެއިލް ކުރާނީ [email protected] އަށެވެ. ސިވިލް ސަރވިސްގެ ވަޒީފާތަކަށް މީހުން ހޮވުމާއި ޢައްޔަންކުރުމުގެ މިންގަނޑުތަކާއި އުޞޫލުތައް އަދި އެ އުޞޫލުތަކާ ގުޅުންހުރި އެންމެހާ ލިޔުންތައް ސިވިލް ސަރވިސް ކޮމިޝަނުގެ ވެބްސައިޓްގެ ޑައުންލޯޑްސްގެ "އައްޔަންކުރުމުގެ އުޞޫލާގުޅޭ" (http://www.csc.gov.mv/dv/recruitment-usoolu) އިން ލިބެން ހުންނާނެއެވެ.\n24 ރަމަޟާން 1441\nސުންގަޑި: 03 ޖޫން 2020 1200


Benjo aai Samir TC ah badhalu vejje | Mihaaru\nޓީސީގެ ފައްރާހު (ވ) ކައިރިން ނިއުގެ ބެންޖޯ ބޯޅަ ހޯދަނީ. ފޮޓޯ: ނިޝާން އަލީ/މިހާރު\n07 ޖެނުއަރީ 2017 - 15:432comments\nޓީސީގެ މެނޭޖަރު އަހުމަދު އީސަ "މިހާރަ"ށް ބުނީ މިދެ ކުޅުންތެރިންގެ ޓީމަށް ސޮއިކުރިއިރު، ގިނަ ކުޅުންތެރިންތަކެއް އެ ޓީމުގައި މަޑުކުރަން ނިންމާފައިވާ ކަމަށެވެ.\n"ބެންޖޯ އާއި ސާމިރު ޓީސީ އަށް ކުޅެން ވަނީ އެއްބަސްވެ ކޮންޓްރެކްޓްގައި ސޮއިކޮށްފައި. ދެން ޓީމުގައި ހިމެނޭ ގިނަ ކުޅުންތެރިން ވެސް މިހާރު ވަނީ ކޮންޓްރެކްޓް އާ ކޮށްފައި،" އޭނާ ބުންޏެވެ.\nމިދިޔަ ސީޒަނުގައި ނިއު އަށް ކުޅުމުގެ ކުރިން ބެންޖޯ ވަނީ އައިއެފްސީ އާއި ވީބީ އައްޑޫ އެފްސީ އާއި ކްލަބް ވެލެންސިއާ އަދި ކްލަބް އީގަލްސް އަށް ވެސް ކުޅެފަ އެވެ.\nމިދިޔަ ސީޒަނުގައި ފުރަތަމަ ޑިވިޝަންގެ ތިން މުބާރާތުގެ ވެސް ދެ ވަނަ ހޯދި ޓީސީ ދޫކޮށް ދިޔައީ ހަތަރު ކުޅުންތެރިންނެވެ. އެއީ އަލީ ފާސިރު (ސެންޓޭ) އާއި އަހުމަދު އަބްދުﷲ (ލިލީ) އާއި މުހައްމަދު އިމްރާން އަދި ކުޑޫސް ކެލާނީ އެވެ.\nޓީސީގެ ސެންޓޭ (ވ) ކައިރިން ނިއުގެ ސާމިރު ބޯޅަ ހިފައިގެންދަނީ.-- ފޮޓޯ: ނިޝާން އަލީ/ މިހާރު\n"މިދިޔަ ސީޒަނުގައި މި ޓީމުން ފެނުނު 90 އިންސައްތަ ކުޅުންތެރިން މި އަހަރު ވެސް މި ކްލަބުން ފެންނާނެ،" އީސަ ބުންޏެވެ.\nމި ސީޒަނަށް ޓީސީއާ ގުޅުނު ކުޅުންތެރިން ތެރޭގައި ނޭޕާލް ގައުމީ ޓީމުގެ ކީޕަރު ކިރަން ޝެމްޝޮން އާއި މިނިވަން ޗެމްޕިއަންޝިޕްގައި ސ. ފޭދޫ ޓީމުން ވިދާލި އިބްރާހިމް މަހުދީ (އިއްބެ) ހިމެނެ އެވެ.\nދެ ހާސް ފަނަރަ ވަނަ އަހަރު ފުރަތަމަ ޑިވިޝަންގައި އަލަށް ވާދަކުރަން ފެށިފަހުން ޓީސީ ވަނީ ވަރަށް ބޮޑު ކުރިއެރުމެއް ހޯދައިފަ އެވެ. އެ ޓީމު ވަނީ މިހާތަނަށް ކުޅުނު ހުރިހާ މުބާރާތެއްގައި ވެސް ފެންވަރު ސާބިތުކޮށްދީފަ އެވެ.\nކޯޗު މުހައްމަދު ނިޒާމް (ނިޒާމްބެ)ގެ އިރުޝާދުގެ ދަށުން ޓީސީ ނެރެފައިވަނީ ރަނގަޅު ނަތީޖާތަކެކެވެ. އެ ޓީމު ވަނީ ފުރަތަމަ ޑިވިޝަންގައި މިހާތަނަށް ކުޅުނު ދެ އަހަރު ތެރޭގައި ލީގުގެ ދެ ވަނަ ދެ ފަހަރު ހޯދުމުގެ އިތުރުން އެ ކްލަބް ތާރީހުގައި ފުރަތަމަ ފަހަރަށް މިދިޔަ ސީޒަނުގައި އެފްއޭ ކަޕާއި ޕްރެޒިޑެންޓްސް ކަޕް ފައިނަލުގައި ކުޅެފަ އެވެ.\nއިތުރު ލިޔުންތައް ޓީސީ ސްޕޯޓްސް އަބުދުﷲ ހަނީފު (ބެންޖޯ)


2 Dose Jehi Resort Muvazaffunah Varah Avahah Lui Libeyne: Minister - Vaguthu\nދެ ޑޯޒް ޖެހި ރިސޯޓް މުވައްޒަފުންނަށް ވަރަށް އަވަަހަށް ލުޔެއް ލިބޭނެ: މިނިސްޓަރު\nފަތުރުވެރިކަމުގެ ސިނާއަތުގައި މަސައްކަތްކުރާ ފަރާތްތަކުގެ ތެރެއިން ވެކްސިންގެ ދެ ޑޯޒް ހަމަކޮށްފައިވާ ފަރާތްތަކަށް ލުޔެއް ހޯދައި ދިނުމަށް މަޝްވަރާކުރެވި، ދެވޭނެ ލުއިތައް ވަރަށް އަވަހަށް އިއުލާންކުރާނެ ކަމަށް ޓޫރިޒަމް މިނިސްޓަރު ޑރ.އަބްދުﷲ މައުސޫމް މިއަދު ވިދާޅުވެއްޖެއެވެ.\nރިސޯޓުތަކުގެ 75 އިންސައްތަ މުވައްޒަފުން ވަނީ ވެކްސިންގެ ދެ ޑޯޒް ފުރިހަމަ ކޮށްފައެވެ. އެޗްޕީއޭއިން އޭޕްރީލް މަހު ދިން ލުއިތަކާއެކު ވެކްސިން ފުރިހަމަ ކޮށްފައި ތިބި ރިސޯޓު މުވައްޒަފުންނަށްވެސް، އޮތީ ކަރަންޓީނަކާއި ނުލައި ރަށްރަށަށް ދަތުރުކުރެވޭ ގޮތަށެވެ.\nއޭރު ދަތުރުކުރެވެނީ އާބާދީގެ 60 އިންސައްތަ މީހުން ވެކްސިން ފުރިހަމަ ކޮށްފައިވާ ރަށްތަކަށެވެ. ނަމަވެސް ކޮވިޑް-19 ގެ ހާލަތު ގޯސްވުމުން އެއުސޫލު ބަދަލުކުރީ މެއި މަހު އެވެ. މިއަދުން ފެށިގެން އަނެއްކާވެސް ލުއިތަކެއް ދޭން އެޗްޕީއޭއިން ވަނީ ފަށާފައެވެ. ނަމަވެސް މި ފަހަރު ރަށްރަށަށް ދަތުރު ކުރެވޭނީ ކޮވިޑް ބަލި ޖެހި ރަނގަޅުވި މީހުންނަށެވެ. ވެކްސިން ޖެހި މީހުންނަށް ލުޔެއް ދޭން އަދި ނިންމާފައެއް ނުވެއެވެ.\nގިނަ ދުވަސްތަކެއް ވަންދެން ރިސޯޓުގައި "ތާށިވެގެން" ތިބެން ޖެހުމުން ސިނާއަތުގައި މަސައްކަތްކުރާ ފަރާތްތަކުން ދަނީ ޝަކުވާ ކުރަމުންނެވެ. އާއިލާ ކައިރިއަށް ދެވޭނެ ލުއި ފަސޭހަ ގޮތްތަކެއް ހޯދަން މުވައްޒަފުން ދަނީ ތަކުރާރުކޮށް އެދެމުންނެވެ.\nޓޫރިޒަމް މިނިސްޓަރު ޑރ. އަބްދުﷲ މައުސޫމް "ވަގުތު" އަށް ވިދާޅުވީ، ރިސޯޓުތަކުގެ މުވައްޒަފުންނަކީ ވަރަށް ބުރަކޮށް މަސައްކަތްކުރާ މުވައްޒަފުންނަށްވެފައި ވެކްސިނޭޓް ކޮށްފައިވާ މުވައްޒަފުންނަށް އާއިލާ ގާތަށް ނުދެވޭ ޝަކުވާ ލިބެމުންދާ ކަމަށެވެ.\nއެ ޝަކުވާތަކަށް ހައްލެއް ހޯދައި މިހާރު އޮންނަ ގޮތަށް ވުރެ ލުއިފަސޭހަ ގޮތަކަށް ކިތަންމެ ކުރު މުއްދަތަކަށްވެސް އާއިލާ ގާތަށް ދެވޭ ގޮތް ހަމަޖައްސައިދޭން އެޗްޕީއޭއާ އެކު މަޝްވަރާ ކުރެވިފައިވާ ކަމަށް މައުސޫމް ވިދާޅުވިއެވެ.\n"ރިސޯޓު މުވައްޒަފުންނަށް ވެކްސިނުން މިނިވަންކަން ލިބެންޖެހޭ، އުއްމީދަކީ އަވަހަށް ލުޔެއް ލިބިގެން ދިޔުން" މައުސޫމް ވިދާޅުވިއެވެ.\nއެޗްޕީއޭއިން ދޭން ނިންމާފައިވަނީ ކޮން ކަހަލަ ލުއިތަކެއް ކަމެއް މައުސޫމް ވިދާޅެއް ނުވެއެވެ.\nކޮވިޑްގެ ބަލިމަޑުކަމާއެކު ރާއްޖޭގެ ފަތުރުވެރިކަމުގެ ސިނާއަތަށް ކުރި ނޭދެވޭ އަސަރުގައި އެންމެ ބޮޑު ހީނަރުކަމެއް އައީ ސިނާއަތުގައި މަސައްކަތްކުރާ ފަރާތްތަކަށެވެ. ބައެއް ރިސޯޓުތަކުގެ އޮޕަރޭޝަންތައް ހުއްޓާލަން ޖެހުމުގެ ސަބަބުން ވަޒީފާތައް ގެއްލި އާމްދަނީ އަށް ވަނީ ވަރަށް ބޮޑަށް އަސަރުކޮށްފައެވެ.\nރިސޯޓުތަކުގެ މުވައްޒަފުން އާއްމު ގޮތެއްގައި ބަރޯސާވަނީ ސާވިސް ޗާޖަށާއި ލިބޭ ޓިޕްއަށެވެ. މަދު ރިސޯޓުތަކެއްގެ އޮކިއުޕެންސީ ރަނގަޅުވިޔަސް ގިނަ ރިސޯޓުތަކުގެ އޮކިއުޕެންސީ އުޅެނީ 50 އިންސައްތަ ހިސާބުގައެވެ. މިހާރު ރާއްޖޭގެ ފަތުރުވެރިކަން ބޮޑަށް ބަރޯސާވަނީ ދެކުނު އޭޝިޔާގެ މާރުކޭޓަށެވެ.\nބާލީގައި ކޮވިޑްގެ ވޭދަނަތައް އިތުރުވެ އޮކްސިޖެންގެ ދަތިކަން ބޮޑުވެއްޖެ\nޖުލައި 1, 2021 11:05\nތިޔަ ލުއި ދިނުން ސޯލިހު ސަރުކާރުގެ "އިންޓަނެޓްއަގުހެޔޮކުރުމަށް" ނުވިއްޔާ ރަނގަޅު!\nޖުލައި 1, 2021 11:38\nއަޅުގަނޑުގެ ގޭގެ %75 މީހުންވެސް މިތިބީ2ޑޯޒް ވެކްސިން ޖަހައިގެން. ކޮން ލުޔެއްތޯ ލިބޭނީ\nޖުލައި 1, 2021 12:59\nއަވަސްކުރޭ އޮފްޑޭ 16 ދުވަސް އެބައޮތް ، އަނެއްކާ ބޮޑު އީދު ނިންމާފަ ބަންދު ކުރާނީ\nޖުލައި 1, 2021 15:38\nޖުލައި 1, 2021 15:47\nޖުލައި 1, 2021 16:14\nބަލަ ރިސޯޓް މުވައްޒަފުން އެކަންޏެއް ނޫނޭ އަހަރުމެން ވެސް މިތިބީ ދެޑޯޒްފުރިހަމަ ކޮށް ވަރަށް މުހިންމު ޒަރޫރީ ބޭނުންތަކުގަ ދަތުރު ނުރެވިފަ.\nޖުލައި 1, 2021 16:38\nމިސަރުކާރުގެ ބޮޑު އަނގަ ...ބަލަ ..ކޮންމެ މީހަކަށް ވެސް ލިބޭލުޔެއް ލިބެންވާނީ..ރާއްޖޭގެ އެކި ކަންކޮޅުގާ ވަޒީފާ އަދާ ކުރާ އެކި ކަހަލަ މީހުން އެބަތިބި...މޮޔަ ނުގޮވާ\nޖުލައި 1, 2021 18:43\n75% އެއްނޫން. ގިނަރިސޯޓް ތަ މުގަ %100 ވަނީ2ޑޯޒް ފުރިހަމަ ކޮއްފަ. ޓުވަރިޒަމް މިނިސްޓަރަށް މިވަރުވެސް ނޭގުނީ މާ . ރިސޯޓް ބޯއިން ނާމެދު . ވިސްނާ ވަރު ހާމަވޭ. އެ ކަމު ރިސޯޓް ގަ ވެސް ކަރަންޓީނު. ވަޓް އަ ޖޯ ކް\nޖުލައި 1, 2021 19:38\nމިނިސްތަރުގެ ގާތު އަހާބަލަ ކޮވިޝީލް އެއްޑޯޒު ފެބްރުއަރީގައި ޖެހި ގޮތަށް އަދި މިއަދާހަމައަށް މިތިބީ ދެވަނަދޯޒެއްގެ އިންތިޒާރުގައޭ. މިހާރު އަނބި ދަރިންގެ ގާތަށް ނުދެވޭތާ 8މަސްވީއްޔޭ. ކިހިނނެތްހޭ ހަދާނީ. ރަށަށް ދިޔަޔަސް ކަރަންޓީނު ވާނެ ތަނެއްނެތޭ. ގޭގަ މުސްކުޅި މާމަ އާއި ިކާފަ އުޅޭތީވެ އެކަމެއްވެސް ވާކަށެއްނެތޭ. ހައިރިސްކު ވިމަ. ހަމައިތުރު ގޮތެއްނެތިހޭ. އަޅެ ތިނޫސްވެރިން ވެސް މިސުވާލު ކޮށްލަދީބަލަ. ނޫނީ އެޗްޕީއޭ ނޫނީ މިނިސްޓަރަށް މިވާހަކަ ގެންގޮސް ދީބަލަ. އާދޭސް ކޮސްފައި މިބުނަނީ..\nޖުލައި 1, 2021 21:14\nދުނިޔޭގެ ހުރިހާ ވެކްސިނެއްވެސް ހިއުމަން ޓަރަޔަލް އަށް ވެކްސިން ޖެހި މީހުނަށް ލާރިދިން. އިންޑިޔާގެ ވެކްސިންގެ ހިއުމަން ޓްރަޔަލް ޖެއްސީ ރާއްޖޭގަ. ދިން ލާރި ކޮބާ؟ ތީގެއިން ވި ފައިދާއަކީ ކޮބާ؟ އަހަރެމެން ބޮޑު ނުރައްކަލަކަށް ވައްޓާލީ. ފަހުން ވާނެ ގޮތެއްނޭގެ. ކޮވިޑް ވެކްސިނަކީ އެމެޖެންސީ ވެކްސިނެއް. ދިރާސާ ނުކުރެވޭ އަދި ކުރަން ޖެހޭވަރަކަށް. ޒިންމާ ނަގަން ޖެހޭނީ ސަރުކާރުން


ޒުވާންކަންމަތީ ހުރުމަށް "ގޮށް ރީނދޫ"\nFebruary 11, 2019 15:49:29\nރީނދުލަކީ ރާއްޖޭގެ މާހައުލުގައި ފަސޭހަކަމާއި އެކު ހެއްދޭ ބާވަތެކެވެ. ސިއްހީ ގޮތުން ބަލާނަމަ ގޮށް ރީނދުލަކީ އޭގައި ނުހަނު ފައިދާތަކެއް އެކުލެވޭ އެއްޗެކެވެ. މިގޮތުން މުގުރާ ހިއްކައިފައިވާ ރީނދޫ ކުނޑި އަށްވުރެ ފައިދާބޮޑީ ތާޒާކަންމަތީ ހުންނަ ގޮށް ރީނދުލުގައެވެ.\nހަމުގައި ހުންނަ ވިހަ މާއްދާތައް ނައްތާލާ މޫނު އަލިކޮށް އުޖާލާކޮށް އޮމާން ކޮށްދިނުމަށް މީގައި އެކުލެވޭ އެންޓިއޮކްސިޑެންޓްސް އަދި އެންޓިބެކްޓީރިއަލް ޕްރޮޕަޓީސް އެހީތެރިވެދެއެވެ. ޒުވާން އުމުރު ފުރާގައި ދިމާވާ މޫނުގައި ބިހި އޮށާޅަ އަދި ލަކުނު ފިލުވާލުމަށް ގޮށް ރީނދޫ ބޭނުން ކުރެވިދާނެއެވެ.\nމޫނުގެ ހަން ކުރަކިވުމުން ނުވަތަ ހިކުމުގެ މައްސަލައަކީ ހާއްސަ ގޮތެއްގައި ޒުވާނުންނަށް ދިމާވާ މައްސަލައެކެވެ. މިފަދަ މައްސަލައެއް އުޅޭނަމަ ގޮށް ރީނދޫ ބޭނުން ކުރެވިދާނެއެވެ. ގޮށް ރީނދޫ ބޭނުން ކުރާނެ ގޮތަކީ އެއްސަމުސާ ރީނދޫ ގޭނުމަށްފަހު އެއް ސަމުސާ ކިރު އަދި ފެން ފޮދެއް އަޅާ ރަނގަޅަށް އެއްކުރުމަށްފަހު މޫނުގައި އުނގުޅާނީއެވެ. ދެން އެގޮތައް 20 މިނެޓް ވަންދެން ބެހެއްޓުމަށް ފަހު ރީތި ފެންފޮދަކުން ދޮވެލާނީއެވެ. މިކަމަކީ ހަފްތާ އަކު އެއްފަހަރު ނަމަވެސް ކޮށްލަން ވަރަށް މުހިންމު ކަމެކެވެ.\nރާއްޖޭގެ މާހައުލަކީ ހޫނު މާހައުލެއް ކަމުގައިވާއިރު މޫނު ތެޔޮވުމުގެ މައްސަލައަކީ އެކަމަށް ހައްލެއް ނެތް ކަމެއް ކަމުގައި ފަހަރުގައި ހީވެދާނެއެވެ. ނަމަވެސް ބާރުގަދަ ކެމިކަލް އެކުލެވޭ ބާވަތްތަކުގެ ބަދަލުގައި މިދެންނެވި ގޮށް ރީނދޫ ގަވައިދުން ބޭނުންކުރުމަށް ސަމާލުކަން ދޭށެވެ. މޭޒުމަތީ ސަމްސަލެއްގެ ހަތަރުބައިކޮށްފައި އެއްބަޔަށް ކާށިތެޔޮ ކޮޅެއް އެއްކުރުމަށްފަހު މޫނުގައި އުނގުޅާށެވެ. އަދި އެގޮތުގައި 15 ވަރަކަށް މިނެޓް ބެހެއްޓުމަށް ފަހު ރީތި ފެންފޮދަކުން މޫނު ދޮވެލާށެވެ.\nއިސްވެ ދެންނެވުނު ގޮތް ގޮތައް ގޮށް ރީނދޫ ބޭނުންކޮށްފި ނަމަ ހީވެސް ނުކުރާހާ އަވަހަށް އެކަމުގެ ނަތީޖާ ފެނިގެންދާނެއެވެ.\nމޫނުގަ ރީދޫކުލަ ނުހިފާނެބާ!


ވަޒީފާގެ ފުރުސަތު - އެޑްމިނިސްޓްރޭޓިވް އޮފިސަރ / ސީނިއަރ އެޑްމިނިސްޓްރޭޓިވް އޮފިސަރ\nކައުންސިލްގެ ނަންބަރު 426-BR(3)/2019/275 (24 ސެޕްޓެންބަރު 2019) ނިންމުމާ ގުޅިގެން ތިރީގައި މި ދަންނަވާ މަޤާމުތަކަށް ކުރިމަތިލުމުގެ ފުރުސަތު ހުޅުވާލަމެވެ.\nއަންހެނުންގެ ތަރައްޤީއަށް މަސައްކަތް ކުރާ ކޮމިޓީ، އައްޑޫސިޓީ ކައުންސިލްގެ އިދާރާ، ހިތަދޫ / އައްޑޫ\nސްޕެޝަލް ޑިއުޓީ އެލަވަންސް: މުސާރައިގެ %35.\nކޮމިޓީގެ އެންމެހައި ފައިސާގެ ކަންތައްތައް ބެލެހެއްޓުން.\nމުދާ އަދި ތަކެތި ގަތުމަށް ޕްރޮކިއުމަންޓް އުސޫލުން ތަކެތި އޯޑަރކުރުން.\nކޮމިޓީގެ ބަޖެޓުން ޚަރަދުކުރެވިގެން ހިންގޭ ޕްރޮގްރާމުތަކުގެ ރިޕޯޓުތައް ތައްޔާރުކޮށް ފޮނުވުން.\nކޮމިޓީގެ ބަޖެޓާއި ގުޅޭ އެންމެހައި ލިޔެކިޔުންތައް ބެލެހެއްޓުން.\nކޮމިޓީއިން ހިންގޭ ހަރަކާތްތައް ކޯޑިނޭޓް ކުރުމާއި ބައިވެރިވުން.\nމަގާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލުކޮށްފައިވުން.\nކޮމިޓީގެ ބައްދަލުވުންތަކުގެ އެޖެންޑާ ލިޔެ ތައްޔާރުކޮށް ފޮނުވުން.\nކޮމިޓީގެ ބައްދަލުވުންތަކުގެ ޔައުމިއްޔާ ލިޔުން.\nމެމްބަރުންގެ ހާޟިރީ ބެލެހެއްޓުން އަދި ހާޟިރީ ރިޕޯޓް ފޮނުވުން.\nކޮމިޓީއިން ފޮނުވަންޖެހޭ ރިޕޯޓް، ސިޓީ އަދި އެހެނިހެން ލިޔެކިއުންތައް ތައްޔާރުކޮށް ފޮނުވަންޖެހޭ ފަރާތްތަކަށް ފޮނުވުން.\nކޮމިޓީއިން ހިންގޭ ހަރަކާތްތައް ހިންގުމުގައި ބައިވެރިވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 އޮކްޓޫބަރު 30 ވާ ބުދަ ދުވަހު 13:00 ގެ ކުރިން، އައްޑޫސިޓީ ކައުންސިލްގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ([email protected]) މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2019 ނޮވެންބަރު 13 އާއި ނޮވެންބަރު 24 އާ ދެމެދު، އައްޑޫސިޓީ ކައުންސިލްގެ އިދާރާގައެވެ. މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.


Kaadedhoo Airport athulumun dhaulathah Bodu Gellumeh\nކާޑެއްދޫ އެއާޕޯޓު---ފޮޓޯ:ޓޮކޮއިސް މޯލްޑިވްސް\n25 އޮކްޓޯބަރ 20172ކޮމެންޓް\nކާޑެއްދޫ އެއާރޕޯޓް އަތުލުމުން ދައުލަތަށް ބޮޑުގެއްލުމެއް!\nކާޑެއްދޫ އެއަރޕޯޓް ސަރުކާރުން ހިންގަމުން ގެންގޮސް ފުރަތަމަ އެ އެއަރޕޯޓް، ވިލާ އެއާއާއި ފުރަތަމަ ހަވާލުކޮށްފައިވަނީ 2013 ވަނަ އަހަރުގެ ފެބްރުއަރީ މަހުގެ ދެވަަނަ ދުވަހުއެވެ. އެއީ ރައީސް މުހައްމަދު ވަހީދުގެ ސަރުކާރުގައެވެ.\nއޭރު ސަރުކާރުންބުނީ ކާޑެއްދޫ އެއާޕޯޓް ވިލާއާއި ހަވާލުކުރި އިރު އެއާޕޯޓް ހިންގަމުން ގެންދަނީ ބޮޑު ގެއްލުމެއްގައި ކަމުގައެވެ. އަދި އެއާޕޯޓުން ލިބޭ އާމްދަނީއަށް ވުރެ އިތުރަށް ދައުލަތުގެ ބަޖެޓުން 40 މިލިއަން ރުފިޔާ އެއާޕޯޓް ހިންގުމަށް ހަރަދުވާކަމަށް އޭރު ސަރުކާރުން ބުނެފައި ވެއެވެ.\nޖުމްހޫރީ ޕާޓީގެ ލީޑަރު އަދި ވިލާގެ ޗެއާމަން ގާސިމް އިބްރާހީމާއި މި ސަރުކާރާއި ދެމެދު އުފެދުނު ސިޔާސީ ނުތަނަވަސްކަމާއި ގުޅިގެން 2014 ވަނަ އަހަރުގެ އޮގަސްޓް މަހުގެ ތެރޭގައި އެއާޕޯޓް ފުރަތަމަ ފަހަރަށް ވިލާއެއާއިން އަތުލުމަށްފަހު ސިޔާސީ ގޮތުން ގާސިމް ސަރުކާރަށް ދީއްލާލުމުން އަނެއްކާވެސް އެ އަހަރުގެ ސެޕްޓެމްބަރު މަހު ވިލާއެއާއަށް ސަރުކާރުން އެއާޕޯޓް ދިނެވެ.\nނަމަވެސް އަނެއްކާވެސް ސިޔާސީ މަޝްރަހު ހޫނުވެ ގާސިމް އިދިކޮޅަށް ވަޑައިގެންނެވުމުން ކާޑެއްދޫ އެއާޕޯޓް މިއަހަރުގެ ޖެނުއަރީ 18 ވަނަ ދުވަހު ވިލާއެއާއިން އަތުލިއެވެ. އެއާއެކު ގާސިމް އަމިއްލައަށް ތަރައްޤީކޮށްފައިވާ މާމިނގިލީ އިންޓަނޭޝަނަލް އެއާޕޯޓް ޑޮމެސްޓިކް އެއާޕޯޓަކަށް ބަދަލު ކުރިއެވެ.\nތަރައްޤީގެ ބޮޑެތި މަސައްކަތްތަކެއް ކޮށްފައި ވަނިކޮށް އަދި ކުއްޔަށް ދިނުމުގެ 50 އަހަރުގެ މުއްދަތުގެ ބޮޑުބައެއް ބާކީ އޮއްވާ ވިލާއެއާއިން ކާޑެއްދޫ އެއާޕޯޓް އަތުލުމަށްފަހު، ސަރުކާރުން ހިންގަން ފެށިއެވެ.\nއިއްޔެ މަޖިލީހަށް ހުށައެޅި މި އަހަރަށް ލަފާކުރާ ސަޕްލިމެންޓްރީ ބަޖެޓްގައިވަނީ ކާޑެއްދޫ އެއާޕޯޓް ހިންގުމަށް ބޭނުންވާ ފައިސާ ހިނަމާފައެވެ. އެއީ 40 މިލިއަން ރުފިޔާއެވެ.\nބަޖެޓް 2017 ކާޑެއްދޫ\nއިކޮނޮމިކްސް ކަނޑުކޮސް.. ހުރި ހާދިމާލަކުންވެސް ގެއްލުން\nމޮޅު އިކޮނޮމިސްޓަކަށް ވެރިކަން ހަވާލު ކުރީމާ މިދަނީ ލޯނާއްޓަކަށް ފެން އެޅީމާ ވާގޮތައް!ރައްޔިތުން އަމިއްލަޔަށް ސުވާލުކޮއްލާ 2018 ގެ ފަހުންވެސް މިމޮޅު އިކޮނޮމިސްޓަށް ވެރިކަން ދީގެން ލޯނާއްޓައް ފެންފުރާލަ ފުރާލަ ތިބެންވީތޯ؟!!


ޗައިނާގައި ބޭއްވި އިންޓަރ-މިނިސްޓްރީއަލް އެކްސްޗޭންޖް ޕްރޮގްރާމްގެ ބައިވެރިންގެ ތަޖުރިބާ ހިއްސާ ކޮށްފި - MFA\nޗައިނާއަށް ވަޑައިގެން ވަފްދުގެ އެންމެ އިސް ވެރިއަކަށް ހުންނެވީ ޕަރމަނަންޓް ސެކްރެޓަރީ އަލްފާޟިލާ އައިމިނަތު ޢަބްދުﷲ ދީދީ. އަދި ދެން ބައިވެރިވެވަޑައިގަތީ މިނިސްޓްރީގެ ޑިރެކްޓަރުން ކަމުގައިވާ އަލްފާޟިލް ޢަބްދުﷲ މުފީދާއި އަލްފާޟިލާ ލައުޒާ އަލީ އާއި އަލްފާޟިލް އަޝީރު ޢަބްދުލްއަޒީޒާއި އަލްފާޟިލާ މަރިޔަމް މިދުފާ ނައީމާއި މިނިސްޓްރީގެ އެސިސްޓަންޓް ޑިރެކްޓަރ އަލްފާޟިލް ހަސަން އާދަމެވެ.\nމި އެކްސްޗޭންޖް ޕްރޮގްރާމަކީ ދެ ޤައުމުގެ ދޭތެރޭ އޮންނަ ގުޅުން އިތުރަށް ހަރުދަނާ ކުރުމުގެ ގޮތުން ކުރިއަށްދާ ކޯޕަރޭޝަން ޕްރޮގްރާމްގެ ތެރެއިން ބޭއްވުނު ޕްރޮގްރާމެއް. މި ދަތުރުގެ ބައިވެރިން ވަނީ ޗައިނާ ސަރުކާރާއި ތިންކު ޓޭންކްތަކާއި ބައްދަލުކުރައްވާފައި. އަދި ޔުނާން ޕްރޮވިންސްގެ ވެރި ރަށް ކުން މިންއަށް ޒިޔާރަތްކޮށް، އެ ޕްރޮވިންސްގެ އިސް ވެރިންނާ ބައްދަލުކޮށް އެ ޕްރޮވިންސްގެ ޘަޣާފަތްތަކާއި އާދަކާދަތަކާއި އިޤްތިޞާދީ ތަރައްޤީއަށް ކުރަމުންދާ ތަފާތު މަސައްކަތްތައް ބަލާފައެވެ.


Aiham, Aaish Celta Vigo Acadamy ah, Eathan Abu Dhabi ah\nސެލްޓަވީގޯ އެކެޑެމީން ފުރުސަތު ލިބުނު އައިހަމް، އާއިސް އަދި ސަލްގާޑޯގެ އެކެޑެމީން ފުރުސަތު ލިބުނު އީތަން އާ އެކު ސަލްގާޑޯ\nމިއަދު ބޭއްވި ކިޑްސް ފުޓްބޯލް ފިއެސްޓާގެ ޗެމްޕިއަން ކަން ހޯދި ގާޒީ ސްކޫލް ޓީމުގެ ދެ ކުދިން ކަމަށްވާ، އައިހަމް އިބްރާހިމް އާއި ހުސައިން އާއިޝްއަށް ސްޕެނިޝް ލީގްގެ ސެލްޓަ ޑެ ވީގޯގެ އެކެޑެމީގައި ޓްރެނިން ހެދމުގެ ފުރުސަތު ދީފި އެވެ.\nއިންޓަނޭޝަނަލް ޓުއަރިޒަމް ދުވަސް ފާހަގަ ކުރުމުގެ ގޮތުން ބޭއްވި ކިޑްސް ފުޓްބޯލް ފިއެސްޓާގެ ޑްރީމް ޓީމުގައި ހިމެނުނު ތިން ކުދިންގެ ތެރެއިން އައިހަމް އާއި އާއިޝްއަށް ސެލްޓަވީގޯއިން ފުރުސަތު ލިބުނު އިރު، ފިއެސްޓާގައި ވާދަ ކުރި އެންމެ ހަގު ދަރިވަރު ކަމަށްވާ އީތަން އިބްރާހިމް ޒަކީއަށް ފުރުސަތު ދީފައި ވަނީ، އަރަބި އެމިރޭޓްސްގެ ހުންނަރ ސްޕެއިންގެ ކުރީގެ ޑިފެންޑަރު މިޝޭލް ސަލްގާޑޯ ހިންގާ އެކެޑެމީގައި އެއް މަސްދުވަސް ވަންދެން ޓްރެއިނިން ހެދުމުގެ ފުރުސަތެވެ.\nމުބާރާތުގެ ޑްރީމް ޓީމު އެކުލަވާލާފައި ވަނީ ސަލްގާޑޯ އާއި ސެލްޓަ ވީގީގެ އެކެޑެމީގެ އޮފިޝަލުންނެވެ. އެންމެ މޮޅު ތިން ކުޅުންތެރިންގެ ތެރޭގައި ހިމެނުނު އީތަންއަކީ ވަރަށް ހުނަރުވެރި ކުއްޖެއްގެ ގޮތުގައި ސަލްގާޑޯ ސިފަ ކުރި އެވެ. އީތަން ވަނީ މިއަހަރު ސްޕެއިންގެ ބާސެލޯނާގެ އެއް ވަނަ އެކެޑެމީ ލަމާސިއާގައިވެސް ޓްރޭނިން މެޗުތަކެއް ކުޅެފަ އެވެ.\nއަންނަ އަހަރު ޔުނައިޓެޑް އަރަބި އެމިރޭޓްސްގެ ދުބާއީގައި ބާއްވާ 14 އަހަރުން ދަށުގެ އިންޓަ ކޮންޓިނެންޓަލް މުބާރާތުގައި ރާއްޖޭގެ ގައުމީ ޓީމުގެ ގޮތުގައި ވާދަ ކުރާނީ އެ ޓީމެވެ. އެ މުބާރާތުގައި ޔޫރަޕްގެ އެންމެ ވަރުގަދަ ތިން ކުލަބު ކަމަށްވާ ރެއާލް މެޑްރިޑާއި ބާސެލޯނާ އަދި ޔުވެންޓަސްގެ 14 އަހަރުން ދަށުގެ ޓީމު ވާދަ ކުރާނެ އެވެ.\nމިއަދު ހެނދުނު ފެށި މުބާރާތް ނިންމުމުގެ ރަސްމިއްޔާތުގައި ވާހަކަ މިއަދު ހަވީރު ހެންވޭރު ދަނޑުގައި ކުޅުނު ފައިނަލު މެޗަށް ފަހު ވާހަކަ ދައްކަމުން، ސެލްގާޑޮ ބުނީ ރާއްޖޭގެ ފުޓްބޯޅަ ތަރައްގީ ކުރުމަށް އޭނާ އެހީވެދޭނެ ކަމަށެވެ.\nއަންނަ އަހަރުގެ ފުޓްބޯޅަ ފިއެސްޓާ މިއަށްވުރެ ފުޅާކޮށް ބޭއްވުމަށް އޭނާ ވަނީ ޓުއަރިޒަމް މިނިސްޓަރު އަލީ ވަހީދުގެ އަރިހުން އެދިފައިވާނެ ކަމަށެވެ.\nސަލްގާޑޯ ބުނީ މިއަދު ބޭއްވި ފިއެސްޓާއިން ވެސް ރާއްޖޭގެ ބެލެނިވެރިން ފުޓްބޯޅައަށް ސަޕޯޓް ކުރާ މިންވަރު އޭނާއަށް ފެނިގެން ގޮސްފައިވާ ކަމަށެވެ.\n"އަހަރެން ފާހަގަ ކޮށްލަން މިތާނގައި މިތިބަ އަންހެނުން އެމީހުންގެ ފަރާތުން ފެނުނީ އާދަޔާ ހިލާފު ސަޕޯޓެއް،" ސަލްގާޑޯ ބުންޏެވެ. "އެމީހުން މުޅި ދުވަސް މިތަނުގައި ހޭދަކޮށް މި ކުދިންނަށްޓަކައި ދިން ސަޕޯޓަކީ އެކުދިން އަބަދުވެސް ހަނދާން ހުންނާނެ ކަމެއް،"


LIVE: LIVE UPDATE: Maldives jet ski tour 2021 north to south - vNews.mv\nއައްފާން މުހައްމަދު Ha. Thuraakunu | 22 September 2021, 11:06\nމީދޫގައި މަޑުކުރުމަށްފަހު ރައިޑަރުން ދަތުރުގެ އެންމެ ފަހު މަންޒިލަށް!\nމޯލްޑިވްސް ޖެޓްސްކީ ޓުއަރ 2021- ނޯތް ޓު ސައުތު ގެ އެންމެފަހު މަންޒިލް ކަމުގައިވާ އައްޑޫ އަތޮޅު މަރަދޫ ފޭދޫއަށް ރައިޑަރުން ދަތުރު ފަށައިފިއެވެ.\nގިނަ ގޮންޖެހުން ތަކާއެކުވެސް ކާމިޔާބުކަމާއެކު ދަތުރުގެ އެންމެފަހު މަންޒިލަށް ދަތުރު ފަށާފައިވާއިރު މަރަދޫފޭދޫގައި މި ދަތުރުގެ ނިންމުމުގެ ރަސްމިއްޔާތު ކުރިއަށް ދާނެއެވެ.\nމިއީ މިދަތުރުގައި ރައިޑަރުން ދަތުރުކުރާ 22 ވަނަ ރަށެވެ.\nމިދަތުރުގެ ނިންމުމުގެ ރަސްމިއްޔާތު އައްޑޫ ސިޓީ މަރަދޫފޭދޫގައި ބާއްވާއިރު މި ހަފްލާގައި އައްޑޫ ސިޓީގެ މޭޔަރު އަލީ ނިޒާރް ބައިވެރިވެވަޑައިގަންނަވާނެއެވެ.\nރައިޑަރުން އައްޑޫ އައް\nރައިޑަރުން ވަނީ 14:00 ޖެހިއިރު އައްޑޫ ސީޓި މީދުއައް ގޮސްފައެވެ.\nރައިޑަރުން އައްޑޫ ސިޓި މީދޫއަށް ދިޔުމުން އެ ރަށުގެ ކައުންސިލަރ އަދި ރަށުގެ ގިނަ ރައްޔިތުން ވާނީ ރައިޑަރުންނަށް މަރުހާބާ ކިޔާފައެވެ.\nރައިޑަރުން ފުވައްމުލަކުން އައްޑޫ ދާން ތައްޔާރުވެއްޖެ\nމި ދަތުރުގެ ރައިޑަރުންގެ އެންމެ ފަހު މަންޒިލް އެއް ކަމަށްވާ އައްޑޫއަށް ދާން ރައިޑަރުން މިހާރު ފުރައިފިއެވެ.\nރައިޑަރުންނަށް އައްޑޫއަށް ދެވޭނެ ކަމަށް ބެލެވެނީ 14:00 ގައި ކަމަށް އިވެންޓުގެ މީޑިއަރ ކޯޑިނޭޓަރ އަދި ރައިޑަރ، ޝާމިލް ބުނިއެވެ.\nރައިޑަރުން ހުވަދޫ ކަނޑު ހުރަސް ކުރަން ތައްޔާރުވެއްޖެ\nރައިޑަރުން ބުނީ ކުޑަވަގުތު ކޮޅެއްގައި ހުވަދޫ ކަނޑު ހުރަސް ކުރާނެކަމަށެވެ.\nއަދި 1 ގަޑި އިރުތެރޭ ފުވައްމުލަކައް ރައިޑަރުން ދެވޭނެ ކަމަށެވެ.\nރައިޑަރުން ގދ ގަދޫއައް\nރައިޑަރުން އައް ގަދޫއައް ދެވޭނެ ކަމަށް ބެލޭނީ 25 މިން ތެރޭގައިއެވެ.\nގއ. ނިލަންދޫ އިން ރައިޑަރުން ގދ ގަދޫއައް\nއިޔެ ރައިޑަރުން ލ. މާމެންދޫ އިން ގއ. ނިލަންދޫ އަށް ދަތުރުކުރަމުން ދަނިކޮށް، ހުވަދޫ ކަނޑުގައި އެއް ޖެޓްސްކީ އެއް ދިޔަވެ ދަތުރަށް ވަނީ ހުރަސް އެޅިފައެވެ.\nމިހާރު ގއ. ނިލަންދޫ އިން ރައިޑަރުން ގދ ގަދޫއައް ދާން ފުރާއިވިއެވެ.\nއިތުރު ގޮންޖެހުމެއް: ހުވަދޫ ކަނޑުގައި ޖެޓްސްކީ އަކަށް މައްސަލަތަކެއް ކުރިމަތިވެއްޖެ\nރާއްޖޭގެ އެންމެ އުތުރުން ދެކުނަށް، ޖެޓްސްކީގައި ދަތުރުކޮށް ރެކޯޑެއް ގާއިމްކުރުމަށް މޯލްޑިވްސް ވޯޓަރ ސްޕޯޓްސް އިން ފަށާފައިވާ ދަތުރަށް އިތުރު ގޮންޖެހުމެއް ކުރިމަތިވެއްޖެއެވެ.\nމީގެކުރިން މޫސުމުގެ ސަބަބުން ދަތުރަށް ހުރަސްއެޅި، މެދުކަނޑާލަންވެސް ޖެހިފައިވާއިރު މިއަދު ރައިޑަރުން ލ. މާމެންދޫ އިން ގއ. ނިލަންދޫ އަށް ދަތުރުކުރަމުން ދަނިކޮށް، ހުވަދޫ ކަނޑުގައި އެއް ޖެޓްސްކީ އެއް ދިޔަވެ ދަތުރަށް ވަނީ ހުރަސް އެޅިފައެވެ.\nމީގެކުރިން ރައިޑަރުން މިއަދު ގއ. ގދ އަދި ޏ އަތޮޅަށް ދަތުރުކުރުމަށް ތާވަލުކޮށްފައިވީނަމަވެސް ޖެޓްސްކީ އަށް ކުރިމަތިވި މައްސަލަ އާއިއެކު ދަތުރުގެ ބައިވެރިން ވަނީ ނިލަންދޫގައި މަޑުކޮށްފައެވެ.\nމި ދަތުރުގައި ބައިވެރިވާ ވީނިއުސްގެ ޖާނަލިސްޓް މައުލޫމާތު ދިންގޮތުގައި ޖެޓްސްކީ އެއް މައްސަލަޖެހި އެ ޖެޓްސްކީ ދިޔަވާން ފެށުމުން ގިނަ އިރުތަކެއް ކަނޑުމަތީގައި ރައިޑަރުން ހޭދަކުރަން ޖެހުނެވެ.\nއެހެންނަމަވެސް މި އިވެންޓުގެ މީޑިއަރ ކޯޑިނޭޓަރ އަދި ރައިޑަރ، ޝާމިލް ވީނިއުސް އާއި ވާހަކަދައްކަވަމުން ވިދާޅުވީ މިހާރު ޖެޓްސްކީ މަރާމާތު ކުރުމުގެ މަސައްކަތް ވަރަށް ބާރުމިނުގައި ކުރަމުންދާ ކަމަށާއި، މާދަމާ އަލުން ދަތުރު ފަށާ މަންޒިލްތަކަށް ވާސިލް ވުމަށް މަސައްކަތް ކުރާނެ ކަމަށެވެ.\nމާމެންދޫ އިން ރައިޑަރުން ފުރައިފި\nމިއަދު ހެނދުނުގެ ވަގުތެއްގައި އީކުއެޓާރ ހުރަސްކުރާނެކަމަށް ރައިޑަރުން ބުނެފިއެވެ. މިއަދު ހެނދުނު ލ.މާމެންދޫއިން ރައިޑަރުން ފުރާފައިވާއިރު ހުވަދޫ ކަނޑަށް މިއަދު ނުކުންނާނެއެވެ.\nކުރިން ދަތުރުގެ ޝެޑިއުލްގައިވާ ގޮތުން ގއ. ވިލިނގިއްޔަށް ދަތުރުކުރަން ރާވާފައިވީނަމަވެސް މިހާރު ގއ. އަތޮޅުން ރައިޑަރުން މަޑުކުރާނީ ނިލަންދޫގައެވެ. އެއީ ވިލިނގިލި މޮނިޓަރިންގެ ހާލަތުގައި އޮތުމުންނެވެ.\nމިއަދުގެ ފަހު މަންޒިލް މާމެންދޫގައި ރައިޑަރުން މަޑުކޮށްފި\nރާއްޖޭގެ އުތުރުން ދެކުނަށް ޖެޓް ސްކީގައި ދަތުރުކޮށް ރެކޯޑެއް ގާއިމްކުރުމަށް މޯލްޑިވްސް ވޯޓާރ ސްޕޯޓްސް އިން ފަށާފައިވާ ދަތުރުގެ 17 ވަނަ މަންޒިލް ކަމުގައިވާ ލ. މާމެންދޫ އަށް މަޑުކޮށްފިއެވެ.\nމިރޭ ރައިޑަރުން މާމެންދޫގައި މަޑުކުރާއިރު ދެން ރައިޑަރުން ދަތުރު ފަށާނީ ބުރާސްފަތި ދުވަހުއެވެ. އެގޮތުން ބުރާސްފަތި ދުވަހު ރައިޑަރުން ދަތުރު ކުރާނީ ގއ. އަދި ގދ. ގެ ދެރަށަށެވެ.\nމިއީ މިދަތުރު ފެށިފަހުން އެއް ދުވަހެއްގެ ތެރޭގައި އެންމެ ގިނަ ރަށްތަކަކަށް ދަތުރުކުރި ދުވަހެވެ. އެގޮތުން ދިއްގަރުން ފުރައިގެން މަގޫދޫ އަށް ގޮސް، އެރަށުން ކުޑަހުވަދޫ އަށް އަދި އެއަށްފަހު މާމެންދޫ އަށް ރައިޑަރުން ދިޔައީ ތ. ވޭމަންޑޫގައިވެސް މަޑުކޮށްފައެވެ.\nވޭމަންޑޫ އިން ރައިޑަރުން މާމެންދޫ އައް ދަތުރު ފަށާއިފި\nވޭމަންޑޫ އިން ރައިޑަރުން މާމެންދޫ ދާން ފުރައިފިއެވެ. މީ މިއަދު ރައިޑަރުން ދަތުރު ކުރާ4ވަނަ ރެށެވެ. އަދި މީ ރައިޑަރުން ދަތުރު ކުރާ 14 ވަނަ ރަށެވެ.\nމިދަތުރު ކުރިން ނިންމާލަން ތާވަލުކޮށްފައި ހުރީ މިމަހުގެ 28 ވަނަ ދުވަހުއެވެ. އެކަމަކު މޫސުން ވަރަށް ބޮޑަށް ގޯސްވެ ކަނޑު ގަދަވުމުގެ ސަބަބުން ރޭވިފައިވާ ގޮތަށް ދަތުރު ކުރިއަށް ގެންދިއުމުގައި ދަތިތަކެއް ކުރިމަތިވުމުގެ ސަބަބުން ވަނީ ދަތުރު ދިގުވެގެން ގޮސައެވެ.\n14:49 މުހައްމަދު ހަފީޒް\nރައިޑަރުން މިހާރު ކުޑަހުވަދޫ އިން ވޭމަންޑޫ އައް\nކުޑަހުވަދޫ ދޫކޮށް ރައިޑަރުން ވޭމަންޑޫ އައް ފުރައިފިއެވެ. މިއީ މިއަދު ރައިޑަރުން ދަތުރުކުރާ ތިން ވަނަ ރަށެވެ.\nއިއްޔެ ރައިޑަރުން އެއްވެސް ދަތުރެއް ކޮށްފައި ނުވާއިރު މުޅި ދުވަސް މަޑުކޮށްފައިވަނީ ދިއްގަރުގައެވެ.\nރައިޑަރުން އައް ވޭމަންޑޫ އައް ދެވޭނީ 40 މިންޓުން އެވެ.\nރައިޑަރުން މިހާރު ތިބީ ފ. މަގޫދޫ ގައި\nރައިޑަރުން މިހާރު ތިބީ ފ. މަގޫދޫ ގައިއެވެ. މިއީ މިއަދު ރައިޑަރުން ދަތުރުކުރާ ފުރަތަމަ ރަށެވެ. އިއްޔެ ރައިޑަރުން އެއްވެސް ދަތުރެއް ކޮށްފައި ނުވާއިރު މުޅި ދުވަސް މަޑުކޮށްފައިވަނީ ދިއްގަރުގައެވެ.\nދެން ރައިޑަރުން ދަތުރު ކުރާނީ ފ. މަގޫދޫ އަށެވެ.\nރައިޑަރުން މ. ދިއްގަރުން ފ. މަގޫދޫ އައް\nދިއްގަރުގައި ރޭ މަޑުކުރުމަށްފަހު ރައިޑަރުން މިހާރު ފ. މަގޫދޫ ދާން ތަޔަޔާރުވެޖެއެވެ.\nމޫސުން ގޯސްވުމުގެ ސަބަބުން ދަތުރު މެދުކަނޑާލައިފި\nރާއްޖެ އަށް މިހާރު ކުރަމުންމިދާ ވިއްސާރައިގެ ސަބަބުން ކަނޑުގަދަވެ ދަތުރު އިތުރަށް ކުރިއަށް ނުގެންދެވުމުގެ ސަބަބުން އަނެއްކާވެސް ދަތުރު މެދުކަނޑާލައިފިއެވެ.\nރައިޑަރުން މިހާރު ތިބީ މ. ދިއްގަރުގައެވެ.\nމި ރައިޑުގެ މީޑިއަރ ކޯޑިނޭޓަރ ޝާމިލް ވިދާޅުވީ ރައިޑަރުންގެ ސަލާމަތާއި ރައްކާތެރިކަމަށް އިސްކަންދިނުމުގެ ގޮތުން މިއަދު ދަތުރު ކުރިއަށް ނުގެންދަން ނިންމާފައިވާ ކަމަށެވެ. އަދި ދެން ދަތުރު ފަށާނީ މާދަމާ ކަމަށް ޝާމިލް ވިދާޅުވިއެވެ.\nދިއްގަރަކީ މިދަތުރުގެ 13 ވަނަ މަންޒިލެވެ. ދިއްގަރަށްފަހު ދެން ރައިޑަރުން ދަތުރުކުރާނީ ފ. މަގޫދޫ އަށެވެ.\nރައިޑަރުން މިރޭ މަޑުކުރާނީ ދިއްގަރުގަ\nވ. ތިނަދޫ ދޫކޮށް ރައިޑަރުން ދިއްގަރަށް މަޑުކޮށްފައިވާއިރު މިރޭ އެރަށުގައި މަޑުކުރަން ނިންމައިފިއެވެ. ދިއްގަރަކީ މިދަތުރުގައި ރައިޑަރުން މަޑުކުރާނެ 13 ވަނަ ރަށެވެ.\nއަންގާރަ ދުވަހު އަލުން ދަތުރު ފަށާއިރު އެދުވަހުގެ ފުރަތަމަ މަންޒިލަކީ ފ. މަގޫދޫ އެވެ. އަދި އެއަށްފަހު ކުޑަހުވަދޫ އާއި ވޭމަންޑޫގެ އިތުރުން މާމެންދޫ އަށް ދަތުރުކުރާއިރު ރައިޑަރުން އެރޭ މީގެއިން އެއް ރަށުގައި ރޭގަނޑު މަޑުކުރާނެއެވެ.\nތިނަދޫ އިން ދިއްގަރަށް ދާން ރައިޑަރުން ތައްޔާރުވެއްޖެ\nރައިޑަރުން ވަނީ 13:00 ޖެހިއިރު ވ. ތިނަދޫ އައް ގޮސްފައެވެ.\nމިހާރު ރައިޑަރުން ވ. ތިނަދޫ އިން މ. ދިއްގަރަށް ދާން ތަޔާރުވެއްޖެއެވެ. އަދި ރައިޑަރުނަށް ދިއްގަރަށް ދޭވެނެ ކަމަށް ބެލެވޭ ގަޑި އަކީ 16:00އެވެ.\nމަހިބަދޫ އިން ތިނަދޫ އައް ދާން ރައިޑަރުން ތަޔާރުވެޖެ\nމަހިބަދޫގައި މަޑުކުރުމަށްފަހު ރައިޑަރުން މިއަދު 11 ޖަހާއިރު ވ.ތިނަދޫ އައް ދާން ތަޔަޔާރުވެޖެއެވެ.\nމޫސުން ގޯސްވެ ދަތުރަށް ހުރަސް އެޅިއްޖެ\nރާއްޖޭގެ އެންމެ އުތުރުން ދެކުނަށް ޖެޓްސްކީ ގައި ދަތުރުކޮށް ރެކޯޑެއް ގާއިމްކުރުމަށް މޯލްޑިވްސް ވޯޓަރ ސްޕޯޓްސް އިން ކުރަމުންދާ ދަތުރުގައި ކުރިމަތިވެފައިވާ އެންމެ ބޮޑު ގޮންޖެހުން ކަމުގައިވާ މޫސުން ގޯސްވުމުގެ ސަބަބުން ދަތުރު ކުރިއަށް ގެންދިއުމުގައި ދަތިތަކަކާއި ކުރިމަތިވެއްޖެއެވެ.\nމިދަތުރުގެ ކްރޫ ގައި ވީޓީވީގެ ވީޑިއޯ ޖާނަލިސްޓް މުހަންމަދު ޒާހިރު (ބަކާ)ވެސް ބައިވެރިވަމުންދާއިރު ބަކާ މައުލޫމާތުދިން ގޮތުގައި ހޮނިހިރު ދުވަހުގެރޭ އދ. މަހިބަދޫގައި މަޑުކުރުމަށްފަހު އެންމެ ފުރަތަމަ ތާވަލުކުރީ މިއަދުގެ ހެނދުނު އަލުން ދަތުރު ފަށާ ވ. ތިނަދޫ އަށް ދަތުރު ކުރުމަށެވެ.\nއެހެންނަމަވެސް އާދިއްތަ ދުވަހު މޫސުން ވަރަށް ބޮޑަށް ގޯސްވެ ކަނޑު ގަދަވުމުގެ ސަބަބުން ރޭވިފައިވާ ގޮތަށް ދަތުރު ކުރިއަށް ގެންދިއުމުގައި ދަތިތަކެއް ކުރިމަތިވެ މަހިބަދޫގައި މަޑުކުރަން ރައިޑަރުންނަށް ވަނީ މަޖުބޫރުވެފައެވެ.\nމަހިބަދޫގައި މަޑުކޮށްފި، އަލުން ދަތުރު ފަށާނީ އާދިއްތަ ދުވަހުގެ ހެނދުނު\n'މޯލްޑިވްސް ޖެޓްސްކީ ޓުއަރ 2021 ނޯތު ޓު ސައުތު' ގެ ރައިޑަރުން ޑޭ4ގެ ފަހު މަންޒިލެއްގެ ގޮތުގައި މަހިބަދޫ އަށް ގޮސް އެރަށުގައި މިރޭ މަޑުކުރަން ނިންމައިފިއެވެ.\nމަހިބަދޫގައި މަޑުކުރުމަށްފަހު ދެން ދަތުރު ފަށާނީ އާދިއްތަ ދުވަހުއެވެ. އަދި މިދަތުރުގެ ޑޭ5ގެ ފުރަތަމަ މަންޒިލަކީ ވ. ތިނަދޫ އެވެ.\nމާލޭގައި މަޑުކުރުމަށްފަހު ރައިޑަރުން ރަސްދޫ އަށް!\nވެރިރަށް މާލޭގައި މަޑުކުރުމަށްފަހު ޓުއަރ ގެ ރައިޑަރުންގެ ޓީމު އއ. ރަސްދޫ އަށް ގޮސްފިއެވެ. މިއީ މިދަތުރުގައި ރައިޑަރުން ދާ 10 ވަނަ ރަށެވެ.\nރައިޑަރުން ވެރިރަށް މާލޭ އަށް\nމާލޭ އަށް އައުމުން މާލޭން ރައިޑަރުންނަށް ވަނީ ހޫނު މަރުހަބާއެއް ކިޔާފައެވެ.\nމާލޭން ރައިޑަރުންނަށް މަރުހަބާ ކިޔާފައިވަނީ މިނިސްޓްރީ އޮފް ޓޫރިޒަމް ޑރ. އަބްދުﷲ މައުސޫމް އަދި މާލޭ ސިޓީގެ މޭޔަރ ޑރ. މުހައްމަދު މުއިއްޒުއެވެ\nޑޭ 3، ފުރަތަމަ މަންޒިލަކަށް ގާފަރު\nބޮޑު ރެކޯޑު ހެދުމަށް މޯލްޑިވްސް ވޯޓަރ ސްޕޯޓްސް އިން ފަށާފައިވާ ޖެޓްސްކީ ދަތުރުގެ ޑޭ3ގައި ފުރަތަމަ ރަށަކަށް ކ. ގާފަރަށް މަޑުކޮށްފިއެވެ.\nދެން ރައިޑަރުން އަންނާނީ މާލެ ސިޓީ އަށެވެ.\n7 ވަނަ މަންޒިލަކަށް ދަރަވަންދޫ\n'މޯލްޑިވްސް ޖެޓްސްކީ ޓުއަރ 2021- ނޯތު ޓު ސައުތު' ގެ ރައިޑަރުން އެމީހުންގެ7ވަނަ މަންޒިލް ކަމަށްވާ ބ. ދަރަވަންދޫ އަށް މަޑުކޮށްފިއެވެ.\nމިއީ 'ޑޭ 2' ގައި ރައިޑަރުން ދާ4ވަނަ ރަށެވެ. ދެން ރައިޑަރުން ދާނީ މާލެ އަތޮޅު ގާފަރަށެވެ. އެއީ މިއަދު ރައިޑަރުން ދާނެ އެންމެ ފަހު ރަށެވެ.\nމާދަމާ އަލުން ދަތުރު ފަށާއިރު ރައިޑަރުންގެ ފުރަތަމަ މަންޒިލަކަށް ވާނީ މާލެ ސިޓީ އެވެ.\nދަތުރުގެ ހަވަނަ މަންޒިލަށް\nމިދަތުރުގައި ރައިޑަރުން ދަތުރުކުރާ ހަވަނަ މަންޒިލް ކަމުގައިވާ ޅ. ނައިފަރަށް ރައިޑަރުން މަޑުކޮށްފިއެވެ. މިއީ މިއަދު ރައިޑަރުން ތިންވަނަ ރަށެވެ. ރައިޑަރުން ދެން ދަތުރުކުރާނީ ބ. ދަރަވަންދޫ އަށެވެ.\nޅ އަތޮޅަށް ކުރާ ދަތުރު ފަށައިފި\nރ. އަތޮޅު ރަސްމާދޫ ދޫކޮށް ރައިޑަރުން ޅ. އަތޮޅަށް ކުރާ ދަތުރު ފަށައިފިއެވެ.\nޅ. އަތޮޅުގައި ރައިޑަރުން މަޑުކުރާނީ ނައިފަރަށެވެ. ނައިފަރުންވެސް އެރަށުން ވެލި ފުޅިއެއް ނެގުމާއި ކައުންސިލްގެ ރައީސް ސޮއިކުރާ ފިލާގައި ސޮއިކުރުން އޮންނާނެއެވެ. ނައިފަރަށްފަހު ދެން ރައިޑަރުން ދަތުރުކުރާނީ ބ އަތޮޅަށެވެ.\nރައިޑަރުން ރަސްމާދޫ އަށް\nފޮށްދޫ ދޫކޮށް ރަސްމާދޫ އަށް ދަތުރުގެ ރައިޑަރުން ފުރީ 9:11 ހާއިރެވެ. މިއަދުގެ ޝެޑިއުލް ރޭވިފައިވާ ގޮތާއި އެއްގޮތަށް ހުރިހާ ކަމެއް ގެންދިއުމަށް މިއަދު ވަނީ ބޮޑު އަހަންމިއްޔަތުކަމެއް ދީފައެވެ.\nރައިޑަރުން ރަސްމާދޫ އަށް އައީ 10:01 ގައެވެ.\nފޮށްދޫ އިންވެސް ރައިޑަރުންނަށް ހޫނު މަރުހަބާއެއް\nތާރީހީ ދަތުރުގެ ބައިވެރިން ފޮށްދޫ އަށް އައުމުން އެރަށުންވެސް ރައިޑަރުންނަށް ވަނީ ހޫނު މަރުހަބާއެއް ކިޔާފައެވެ.\nއަދި މި ދަތުރުގައި މަޑުކުރާ ކޮންމެ ރަށެއްގެ ކައުންސިލުން ސޮއިކުރާ ފިލާގައި ފޮށްދޫ ކައުންސިލްގެ ރައީސް ވަނީ ސޮއިކޮށްފައެވެ.\nކޮމަންޑޫގައި މަޑުކުރުމަށްފަހު ޓީމު ފޮށްދޫ އަށް ފުރުން\nމޫސުމަށް އައި ބަދަލާއެކު ތާވަލުކުރި ގޮތާއި ހިލާފަށް ކޮމަންޑޫގައި ރޭ މަޑުކުރުމަށްފަހު ޖެޓްސްކީ ރައިޑަރުން ފޮށްދޫ އަށް ފުރައިފިއެވެ.\nމީގެކުރިން ބުދަ ދުވަހުގެ ވަގުތެއްގައި ކޮމަންޑޫ އިން ފޮށްދޫ އަށް އަދި އޭގެފަހުން ރަސްމާދޫ އަށާއި ނައިފަރަށް ދާން މަސައްކަތް ކުރިނަމަވެސް ދެން ދަތުރުގެ ބައިވެރިން މިރަށްތަކަށް ދާތީ މިއަދުގެ ވަގުތެއްގައެވެ.\n19:29 އައްފާން މުހައްމަދު\nތާރީހީ ދަތުރު މިއަދަށް މެދުކަނޑާލާ ކޮމަންޑޫގައި މިރޭ މަޑުކުރަނީ\nރާއްޖޭގެ އުތުރުން ދެކުނަށް ޖެޓް ސްކީގައި ދަތުރުކޮށް ރެކޯޑެއް ގާއިމްކުރުމަށް މޯލްޑިވްސް ވޯޓާރ ސްޕޯޓްސް އިން ފަށާފައިވާ ދަތުރު މެދުކަނޑާލާ ދަތުރުގެ ފުރަތަމަ ދުވަސް ނިންމާލައިފިއެވެ.\nދަތުރުގެ ފުރަތަމަ ދުވަސް ނުވަތަ ޑޭ 'ވަން' ގައި ރައިޑަރުންގެ ޓީމު ޖުމްލަ6ނުވަތަ7ރަށަށް ދަތުރުކުރުމަށް ރާވާފައިވެއެވެ.\nއެހެންނަމަވެސް މޫސުން ގޯސްވުމާއި ކަނޑުގަދަވުމުގެ ސަބަބުން ދަތުރު ރާވާފައިވާ ގޮތަށް ކުރިއަށް ގެންދެވިފައެއް ނުވެއެވެ.\nދަތުރުގެ ޑޭ ވަންގައި މި ޓީމުން ވަނީ ޖުމްލަ ތިން އަތޮޅުގެ ތިން ރަށަކަށް ދަތުރުކޮށްފައެވެ. އެއީ ދަތުރު ފެށި ރަށް ކަމުގައިވާ ހއ. ތުރާކުނާއި، ހދ. ކުޅުދުއްފުށި އަދި މިއަދުގެ ފަހު މަންޒިލް ކަމުގައިވާ ށ. ކޮމަންޑޫ އެވެ.\nމާދަމާ ހެނދުނު އަނެއްކާވެސް ދަތުރު ފަށާއިރު ދެން މި ޓީމުން ދަތުރުކުރާނީ ނ. ފޮށްދޫ އަށެވެ.\nދަތުރުގެ ބައިވެރިން ކޮމަންޑޫއަށް\nމި ދަތުރުގެ ރައިޑަރުން ށ. ކޮމަންޑޫ އަށް މަޑުކޮށްފިއެވެ.\nމިއީ މިދަތުރުގައި ރައިޑަރުންގެ ތިންވަނަ މަންޒިލެވެ. ކޮމަންޑޫގައިވެސް ރައިޑަރުން އެރަށުގެ ކުދިންނަށް ޖެޓްސްކީ އާއި ވޯޓަރ ސްޕޯޓްސް އާއި ގުޅުންހުރި ގިނަ މައުލޫމާތުތަކެއް ހިއްސާ ކުރާނެއެވެ. އަދި ކައުންސިލްގެ ރައީސް ސޮއިކުރާ ފިލާގައި ކޮމަންޑޫ ކައުންސިލްގެ ރައީސް ސޮއިކުރުން އޮންނާނެއެވެ.\nމިދަތުރުގައި މަޑުކުރާ ހަތަރުވަނަ ރަށަކީ ނ. ފޮއްދޫ އެވެ.\nޖެޓްސްކީ ރައިޑަރުން ށ. ކޮމަންޑޫ ފަޅު ތެރޭގަ\nމި ތާރީޙީ ދަތުރުގެ ރައިޑަރުން ކުޅުދުއްފުށި ދޫކޮށް ކޮމަންޑޫ އަށް\nމޯލްޑިވްސް ޖެޓްސްކީ ޓުއަރ 2021 ނޯތު ޓު ސައުތު ގެ ރައިޑަރުން ހދ. ކުޅުދުއްފުށި ދޫކޮށް ށ. ކޮމަންޑޫ އަށް ދަތުރު ފަށައިފިއެވެ.\nކޮމަންޑޫ އަކީ މި ދަތުރުގައިދާ ތިންވަނަ މަންޒިލެވެ. ކޮމަންޑޫގައި ވެސް ރައިޑަރުން އެރަށަށް ފައިބާ ކައުންސިލްގެ މެމްބަރުން ސޮއިކުރާ ފިލާގައި ކޮމަންޑޫ ކައުންސިލްގެ ރައީސް ސޮއިކުރުން ކުރިއަށް ގެންދާނެއެވެ.\nއަދި ރަށުގެ ކުދިންނަށް ޖެޓްސްކީ އާއި ވޯޓަރ ސްޕޯޓްސް އާއި ގުޅުންހުރި މައުލޫމާތު ދޭނެއެވެ.\nޖެޓްސްކީ ޓީމު ކުޅުދުއްފުށްޓަށް މަޑުކޮށްފި\nރެކޯޑް ދަތުރުގައި ބައިވެރިވާ ޖެޓްސްކީ ޓީމުން ކުޅުދުއްފުށްޓަށް އައިސްފިއެވެ. ކުޅުދުއްފުށީގައިވެސް މި ޓީމުން ވަނީ އެ ސިޓީގެ ބައެއް ކިޔަވާ ކުދިންނަށް ޖެޓްސްކީ ދުއްވުމާއި ރައްކާތެރިމުގެ ފިޔަވަޅުތަކާ ގުޅެގޮތުން މައުލޫމާތު ދީފައެވެ.\nޖެޓްސްކީ ޓީމުގެ ބައިވެރިން ކުޅުދުއްފުށީގަ\nއަދި ދަތުރުގައި ރައިޑަރުން މަޑުކުރާ ކޮންމެ ރަށެއްގެވެސް ކައުންސިލްގެ ރައީސް ސޮއިކުރުމަށް ބޭނުންކުރާ ފިލާގައި ކުޅުދުއްދުށީގެ ކައުންސިލުންވެސް ވަނީ ސޮއިކޮށްފައެވެ.\nކުޅުދުއްފުށްޓަކީ މި ދަތުރުގެ ދެވަނަ މަންޒިލެވެ. ދެން ރައިޑަރުން ދަތުރުކުރާނީ ށ. ކޮމަންޑޫ އަށެވެ.\nރާއްޖޭގެ އުތުރުން ދެކުނަށް ޖެޓް ސްކީގައި ދަތުރުކޮށް ރެކޯޑެއް ގާއިމްކުރުމަށް މޯލްޑިވްސް ވޯޓާރ ސްޕޯޓްސް އިން ދަތުރު ފަށައިފިއެވެ.\n'މޯލްޑިވްސް ޖެޓްސްކީ ޓުއަރ 2021 ނޯތު ޓު ސައުތު'މިދަތުރު ފަށާފައި ވަނީ ހއ. ތުރާކުނުން ބުދަ ދުވަހުގެ ހެނދުނު 10:30 ގައެވެ.\nމިދަތުރު ފެށުމަށް ޖެޓްސްކީ ރައިޑަރުންނާއި ތަޅުދަނޑި ހަވާލުކޮށްދެއްވީ ތުރާކުނު ކައުންސިލްގެ ރައީސް އަލީ އަބްދުލް ލަތީފް އެވެ.\nމި ދަތުރު ފެށުމުގެ ކުރިން ތުރާކުނުގައި އިވެންޓެއްވެސް ބާއްވާފައިވެއެވެ. މި އިވެންޓުގައި ރަށުގެ ކުޑަކުދިންނަށް ޖެޓް ސްކީ އާއި ވޯޓަރ ސްޕޯޓްސް އާއި ގުޅުންހުރި ގިނަ މައުލޫމާތުތަކެއް ކިޔާދީފައިވާއިރު ބައެއް ކުދިންނާއެކު ޖެޓްސްކީ ދުއްވާފައިވެސް ވެއެވެ.\nމި ދަތުރު ފެށުމަށް ތުރާކުނުގައި ކުރިއަށް ގެންދިޔަ ހަރަކާތްތަކުގެ ތެރެއިން- ފޮޓޯ:- މޯލްޑިވްސް ވޯޓަރ ސްޕޯޓްސް\nކޮންމެ އަތޮޅަކުންވެސް އެއް ރަށަށް މިދަތުރުގައި ޓީމުން މަޑުކުރާއިރު 10 ރަށެއްގައި ރޭ ކުރާގޮތަށްވެސް ވަނީ ހަމަޖެހިފައެވެ. އެގޮތުން ރޭކުރަން ހަމަޖެހިފައިވާ ރަށްތަކަކީ ތުރާކުނުގެ އިތުރުން، ޅ. ނައިފަރު، ބ. ދަރަވަންދޫ، އދ. މަހިބަދޫ، ވ. ތިނަދޫ، ބ. ކުޑަހުވަދޫގެ އިތުރުން ތ. ވޭމަންޑޫ އާއި ލ. މާމެންދޫ އަދި ގދ. ގައްދޫ އާއި ޏ. ފުވައްމުލަކެވެ.\nވީނިއުސް އަށް މައޫލޫމާތު ދެއްވަމުން މޯލްޑިވްސް ވޯޓާރ ސްޕޯޓްސް އިން ބުނީ، މިހަރަކާތަކީ ދުނިޔޭގެ ފަތުރުވެރިކަމުގެ ދުވަހާއި ގުޅުވައިގެން ކުރިއަށްގެންދަން ރާވާފައިވާ ހަރަކާތެއް ކަމަށެވެ.\nމިދަތުރު މިއަދު ފަށާފައިވާއިރު ދަތުރު ނިންމާލަން ތާވަލުކޮށްފައިވަނީ މިމަހުގެ 28 ވަނަ ދުވަހެވެ. ހަފްތާއެއްގެ ދިގުމިނަށް ދަތުރު ދެމިގެންދާއިރު މިދަތުރުގައި ރާއްޖޭގެ ހުރިހާ އަތޮޅަކަށްވެސް ދަތުރުގު ބައިވެރިން ދާނެކަމަށް މޯލްޑިވްސް ވޯޓަރ ސްޕޯޓްސް އިން މައުލޫމާތުދެއެވެ.\nދަތުރާ ގުޅޭގޮތުން ވާހަކަދައްކަވަމުން ވޯޓާރ ސްޕޯޓްސް އެސޯސިއޭޝަނުގެ މީޑިއާ ކޯޑިނޭޓަރ އަހްމަދު ޝާމިލް ވިދާޅުވީ މިދުވަސްކޮޅު މޫސުން ހުރިގޮތުން ދަތުރުކުރުމުގައި ދަތިތަކެއް ހުންނާނެ ކަމަށާއި ކުރިން ރާވާފައިވާގޮތާއި ހިލާފަށް މިދަތުރުގައި ރައިޑަރުން ޖެޓްސްކީ ދުއްވާނީ 30 މޭލުގެ ބާރުމިނުގައެވެ.\nމި ރެކޯޑު ގާއިމްކުރުމަށް ދަތުރު ފަށާފައިވާއިރު ދެން ދަތުރުގެ ބައިވެރިން ދާނީ ހދ. ކުޅުދުއްފުށްޓަށެވެ. ކުޅުދުށްފުށްޓަށް ދަތުރުގެ ބައިވެރިންނަށް ދެވޭނީ 11:15 ގައެވެ.\nޖެޓްސްކީ ހަރަކާތް ނިންމާލުމަށް ފަހު އައްޑޫގައި ބާއްވާ މޫދު ކުޅިވަރު ހަރަކާތުގައިވެސް މިޓީމުން ބައިވެރިވާނެ ބައިވެރިވާއިރު މޯލްޑިވްސް ވޯޓަރ ސްޕޯޓްސް އިން ބުނީ މިދަތުރުގައި ރަސްމީކޮށް އުޅޭނީ6ރައިޑަރުން ކަމަށާއި އެހެން ނަމަވެސް ރާއްޖޭގެ އެކި ހިސާބުތަކުން އެކި ހިސާބުތަކަށް ބައިވެރިވާ ފަރާތްތައް އުޅޭނެކަމަށް ބުނެފައި ވެއެވެ.\nފަތުރުވެރިކަމުގެ ދުވަހަށް ހާއްސަކޮށް މި ތާރީހީ މިދަތުރުގެ އެންމެ ފަހުގެ މައުލޫމާތުތަކާއި ދަތުރުގެ ޚަބަރުތައް ވީނިއުސް އިން ގެނެސްދޭނެއެވެ. މި އިވެންޓުގެ މީޑިއާ ޕާޓްނަރަކީ ވީމީޑިއާ އެވެ.\nނޯތް ޓު ސައުތް ޖެޓް ސްކީ ޓުއަރ 2021 ކުޅިވަރު